ישיבת מליאה, כנסת 25, פרוטוקול מספר 114, 2023-11-08 00:00

אמיר אוחנה: חברות וחברי הכנסת, אני פותח את ישיבת הכנסת

אמיר אוחנה:  היום יום רביעי כ"ד בחשוון התשפ"ד, 8 בנובמבר 2023

אמיר אוחנה:       אתמול, במלאת חודש למאורעות ה-7 באוקטובר ערב שמחת תורה תשפ"ד, עם רדת החשיכה, האירה את שמי ירושלים אלומת אור בצבע צהוב – הצבע שנבחר לסמל ההזדהות עם החטופים, הנעדרים ועם הלוחמים, ותפילה לשובם הביתה לשלום, מכאן, ממש מעלינו, מגג משכן הכנסת

אמיר אוחנה:       באותו הזמן ממש סיימו עובדי הכנסת את הצבתן של כרזות ועליהן שמות ותמונות החטופים והנעדרים ביציע הציבור שמעלינו במליאה

אמיר אוחנה:  אם תרימו את ראשיכם ותביטו ליציע תראו את כולם כאן למעלה

אמיר אוחנה:  היציע מצוי מול דוכן הנואמים של נבחרי הציבור, וכל דובר שידבר מהדוכן יראה אותם לנגד עיניו

אמיר אוחנה:  לא רחוק משם, באזור המוקדש בימי שגרה לתמונותיהם של חברי כנסת זוכי פרס ישראל, מוצבת מאתמול בערב תערוכה עם תמונותיהם של החטופים והנעדרים אשר מיועדת לקבל את פניהם של באי המשכן, ובכללם קבוצות וסיורים הפוקדים את המשכן

אמיר אוחנה:  כמו כן, החל מהיום מוקרנים ברחבי המשכן ובאגף הוועדות סרטונים מטעם משפחות החטופים במחזוריות של אחת לשעה, על כל המסכים המוצבים ברחבי משכן הכנסת

אמיר אוחנה:  בהיערכות כוללת זו מבקשת הכנסת לוודא כי המוזמנים המגיעים למשכן מדי יום, ובהם בין היתר שגרירים, נציגי פרלמנטים מהעולם וכלל באי הבית, יקבלו תזכורת יום-יומית לסבל העובר על החטופים, על הנעדרים ועל בני משפחותיהם

אמיר אוחנה:       כמו כן, בטרם נתחיל את סדר-היום תוכלו לראות את תמונות החטופים על גבי שני מסכי הענק שנתלו במליאה ובמסכים האישיים שלפני כל אחת ואחד מכם – תמונותיהם של התינוקות, הילדים, הסבים והסבתות, האזרחים, החיילים והאזרחים הזרים שנחטפו באותה שבת שחורה

אמיר אוחנה:       המייצגים הללו באים בהמשך למשמר הכבוד והדלקת האלומה על גג המשכן שבוצעה בשבת הראשונה לאחר 7 באוקטובר, ולהדלקת נרות הזיכרון והכתיבה בספר הזיכרונות שהצבנו לזכר הנרצחים והנופלים בכניסת הח"כים בשבועיים הראשונים לאחר ה-7 באוקטובר, וכן פעולות נוספות שמבוצעות הן על ידי הכנסת והן על חברות וחברי הכנסת כל העת

אמיר אוחנה:  כל אלה באים לבטא את רחשי ליבו של הציבור בישראל, שחברי הכנסת על כל השוני ביניהם ובהשקפותיהם מייצגים

אמיר אוחנה:       הכנסת מתפללת לשובם של החטופים והנעדרים הביתה במהרה בימינו ולמזור למשפחותיהם

אמיר אוחנה:  "כה אמר ה' קול ברמה נשמע נהי בכי תמרורים רחל מבכה על בניה מאנה להִנָּחם על בניה כי איננו

אמיר אוחנה:  כה אמר ה' מנעי קולך מבכי ועיניך מדמעה כי יש שכר לפעֻלתך נאֻם ה' ושבו מארץ אויב

אמיר אוחנה:  ויש תקוה לאחריתך נאֻם ה' ושבו בנים לגבולם", ונאמר: אמן

אמיר אוחנה: הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחה היום על שולחן הכנסת –      לקריאה ראשונה, מטעם הממשלה: הצעת חוק הביטוח הלאומי (הוראת שעה – חרבות ברזל) (תגמולים למשרתים במילואים), התשפ"ד–2023

דן מרזוק:       עוד הונחו על שולחן הכנסת תקנות שעת חירום (חרבות ברזל) (הארכת מעצר לחשוד בעבירות ביטחון), התשפ"ד–2023

דן מרזוק:  תודה

אמיר אוחנה: תודה רבה

אמיר אוחנה: חברי הכנסת, הנושא הראשון על סדר-היום – שאילתה דחופה לשר הפנים

אמיר אוחנה:  השאילתה היא של חבר הכנסת עידן רול, בנושא היערכות לקליטת עובדים זרים במקום פלסטינים

אמיר אוחנה:  אני מזמין לדוכן את שר הפנים חבר הכנסת משה ארבל, בבקשה

אמיר אוחנה:  חבר הכנסת עידן רול, בבקשה

עידן רול: אדוני שר הפנים, לפי הערכות, מועסקים בישראל כ-150,000 פלסטינים

עידן רול:  לא שומעים? זה נמוך לי

אמיר אוחנה: אפשר להגביר?      

עידן רול: אדוני שר הפנים - -       

אמיר אוחנה: שומעים

עידן רול: לפי הערכות מועסקים בישראל כ-150,000 פלסטינים

עידן רול:  ברצוני לשאול:      לאור המצב הביטחוני, כיצד נערכת הממשלה להפחית תלות של המשק ולייצר זמינות של עובדים זרים במקומם, לרבות בעתיד, בהנחה שרבים יבחרו שלא להעסיקם? אנא התייחס לפער שנותר לאחר החלטות הממשלה האחרונות בנושא

עידן רול:  תודה

אמיר אוחנה: תודה רבה

אמיר אוחנה:  בבקשה, שר הפנים

הפנים משה ארבל: תודה רבה, חבר הכנסת רול

הפנים משה ארבל:  אדוני היושב-ראש, ראשית אני רוצה להודות לך, אדוני היושב-ראש, על הפעולות החשובות מאוד שעושה הכנסת

הפנים משה ארבל:  הסוגיות הללו של החזרת החטופים והשבויים –הם בדמנו ובנפשנו

הפנים משה ארבל:  פגשתי אתמול את אביחי ברודץ, שאשתו ושלושת ילדיו חטופים, ואת אביו, ואת משפחת דנציג ומשפחות חטופים נוספים, ואבישי דוד, והלב לא ידע שבכלל יש לו מקום להכיל כל כך הרבה כאב

הפנים משה ארבל:  העלאת המודעות היא קריטית וחשובה גם לחוסננו כחברה, ואני מברך אותך, אדוני היושב-ראש, על הפעולות הללו של הכנסת

הפנים משה ארבל:       חבר הכנסת רול, אני מודה לך שהעלית את הנושא הזה על סדר-יומה של הכנסת

הפנים משה ארבל:  למתקפת הטרור הרצחנית והמתועבת של ארגון החמאס השפעות רבות גם על המדינה והחברה בישראל – בראש ובראשונה כמובן משפחות הנרצחים, הפצועים והחטופים, אבל גם השפעות כלכליות רבות, וזו אחריות של כולנו בממשלה ובכנסת לתת עליהן את הדעת

הפנים משה ארבל:  אחת מאותן סוגיות חשובות היא סוגיית העובדים הזרים והעובדים הפלסטינים

הפנים משה ארבל:  חשוב מאוד להבין שנוצר פער משמעותי בענפי המשק השונים שנשענים על עובדים שאינם ישראלים – סיעוד, חקלאות ובנייה

הפנים משה ארבל:  הפער הזה נוצר משום שהמחסור לא מתרכז רק בעובדים פלסטינים מעזה ומיהודה ושומרון, אלא גם במחסור בעובדים זרים, שחלקם החליטו לעזוב את ישראל, בעוד אחרים שהיו אמורים להגיע ולהחליף את העוזבים מעכבים את הגעתם

הפנים משה ארבל:  בהחלט זהו נושא קריטי למשק, וכך אנו מתייחסים אליו

הפנים משה ארבל:       רשות האוכלוסין וההגירה, תחת משרד הפנים, עובדת לילות כימים על מנת לצמצם ככל שניתן את הפער במספר העובדים בענפים השונים

הפנים משה ארבל:  ביום ראשון בלבד השבוע חתמנו על הסכם בילטרלי חשוב מאוד עם סרי לנקה לקבלת אלפי עובדים בענף החקלאות, שהוא מהענפים המושפעים ביותר מהמחסור בעובדים זרים – ענף מהותי למדינת ישראל

הפנים משה ארבל:  כמו כן, הנחתי את מנכ"ל רשות האוכלוסין וההגירה אייל סיסו לקדם את הרחבת ההסכם הבילטרלי מול סרי לנקה גם לעובדים בענף הבנייה

הפנים משה ארבל:  אני רואה חשיבות רבה בזה

הפנים משה ארבל:  ישנם עובדים מקצועיים בסרי לנקה שיודעים לעבוד גם בענף הבנייה, והם עבדו במדינות שונות בעולם – כמובן, בשיתוף פעולה עם התאחדות הקבלנים בוני הארץ בנשיאות מר ראול סרוגו

הפנים משה ארבל:       מייד כמובן אני אקריא את תשובת אנשי המקצוע של רשות האוכלוסין וההגירה

הפנים משה ארבל:  צריך לומר מילה טובה עליהם ועל המנהלים ברשות ועל מנהלת האגף גב' ענבל משש, שנסעה ל-24 שעות למולדובה כדי לבחון עוד עובדים בענף הבניין, ועל האופן שבו הם מתגייסים בתקופת המלחמה גם במלונות השונים כדי לספק שירותים חיוניים למפונים – השלמת מסמכים, תעודות זהות ודרכונים בפטור מאגרה – במלונות בשפיים, במעלה החמישה, בים המלח, באילת; באמת, עובדים מסורים שעושים הכול כדי לתת את השירות שמדינת ישראל מחויבת בו לאזרחיה

הפנים משה ארבל:      אני רוצה להדגיש שהמשק מתמודד עם אתגרים לא פשוטים – גם סוגיית המחסור בעובדים זרים, גם סוגיות אחרות – ואני רוצה לחדד ולומר, לפני שאני אשיב, שאנחנו צריכים לעשות הכול כדי להימנע חלילה וחס מלפגוע בעבודתם או במקומות עבודתם של עובדים ערבים ישראלים

הפנים משה ארבל:  אני ראיתי תופעה רעה, שחלק מראשי הרשויות לא אפשרו לעובדים ערבים ישראלים להיכנס לעבוד באתרי הבנייה

הפנים משה ארבל:  אני חושב שזו החלטה נפסדת, ואני שמח שבית המשפט מנע אותה

הפנים משה ארבל:  עובדים ערבים ישראלים זכאים לחופש תעסוקה וחופש העיסוק כמו כל אדם אחר

הפנים משה ארבל:  כמובן שאנחנו צריכים לעשות הכול – הם נמצאים בבתי החולים, הם נמצאים בבתי המרקחת - -     

עידן רול: חד-משמעית

הפנים משה ארבל: - - הם נמצאים בקצביות והם נמצאים גם באתרי הבנייה, ועובדים ערבים ישראלים הם חלק מהסיפור והם חלק מאיתנו, ואסור לנו לאפשר אפליה חלילה

הפנים משה ארבל:  אפליה לא חוקית היא מעליבה, היא פוגעת בזכויות יסוד של אזרחים ישראלים, פוגעת בכלכלה ובחברה הישראלית

הפנים משה ארבל:      המאבק מול ארגון הטרור חמאס הוא לא מאבק בין יהודים לערבים; הוא מאבק בין בני אור, בין אנשים שחפצים בחיים, לבני חושך

הפנים משה ארבל:  אסור לנו לשחק לידי האויב שמבקש להפריד בינינו

הפנים משה ארבל:  האויב לא הבחין בין יהודי לערבי כשטבח ב-7 באוקטובר; הוא רצח גם את עווד דראושה, פרמדיק מאכסאל והוא חטף גם בני משפחה מרהט, ערבים ישראלים

הפנים משה ארבל:  הוא רוצה רצח, ואסור לנו לשחק לידיו

הפנים משה ארבל:      אני, ב-7 באוקטובר, עוד כשהייתי שר הבריאות, נוכחתי לראות רופאים ערבים ישראלים בבית החולים סורוקה שמטפלים ראשונים, במסירות נפש, ועבדו ערבים ויהודים ועובדים ערבים ויהודים זה לצד זה כדי להציל חיי אדם

הפנים משה ארבל:  השבתת מקומות עבודה לא משרתת אותנו משום בחינה, ומוסיפה לבעיות הקיימות במקום להקל בהן

הפנים משה ארבל:       וכעת לתשובת רשות האוכלוסין

הפנים משה ארבל:  לנוכח המצב הביטחוני עקב מלחמת חרבות ברזל והסגר שהוטל על יהודה ושומרון – ועל עזה, כמובן – נוצר מחסור בכוח אדם בענפי המשק השונים הן עקב פציעתם של עובדים זרים שמתגוררים בעוטף ועובדים שהחליטו לעזוב את ישראל בשל המצב והן בשל אי-כניסתם של עובדים פלסטינים

הפנים משה ארבל:  מינהל עובדים זרים ברשות האוכלוסין וההגירה פועל בימים אלו ללא הרף בכמה ערוצים לטובת שימור העובדים הזרים במדינת ישראל – אני באופן אישי שוחחתי גם עם סגן ראש הממשלה של תאילנד כדי להבהיר לו שאנחנו דואגים לשלומם ולרווחתם של העובדים שנמצאים כאן – וכן הבאה של עובדים זרים נוספים ממדינות שונות במטרה לסייע לשיקום המשק ולשמור על הרציפות התפקודית של המשק הישראלי בתקופת המלחמה

הפנים משה ארבל:      לצורך כך, רשות האוכלוסין וההגירה הובילה וקידמה החלטות ממשלה דחופות, החלטה 1020 ו-1002, לצורך גיוס מיידי של 5,000 עובדים זרים בחקלאות בגיוס פרטי לצד המשך גיוס מואץ באמצעות ההסכמים הבילטרליים, חתימה על הסכמים חדשים, וכן תוספת מכסה בהחלטת ממשלה של 23,000 עובדים זרים בענף הבניין, הארכת רישיונות של עובדים ותיקים ומנוסים מעבר לתקופה המקסימלית שקבועה בחוק, מתווה להחזרת עובדי חקלאות ובניין ותיקים שעבדו כאן ויצאו מישראל, וקיום פגישות עם נציגי מדינות נוספות לטובת חתימה על הסכמים בילטרליים נוספים לטובת הבאת עובדים נוספים, לרבות מהודו

הפנים משה ארבל:      אנשי המקצוע מקיימים פגישות מקצועיות עם משרדי הממשלה הרלוונטיים וגורמים מקצועיים בענף החקלאות, הבנייה והמלונאות לטובת מתן מענה מיידי לפערים שעלו

הפנים משה ארבל:  בנוסף, פורסמו הקלות רגולטוריות בכלל הענפים – בסיעוד, בחקלאות, בבניין ובמלונאות

הפנים משה ארבל:  אני הנחיתי אתמול את דוברת רשות האוכלוסין וההגירה להעלות לדף האינטרנט של הרשות ממש שאלות ותשובות באופן שיהיה ברור ושווה לכל נפש, כדי שחקלאי מהערבה ידע איזה זכויות יש לו, איזה כלים יש לו, כדי שזה לא יהיה נושא רק לעורכי דין ולמשפטנים, כדי שאנחנו נתווך את המידע בצורה הברורה והקלה ביותר לכלל האזרחים

הפנים משה ארבל:      מעבר למאמצים שנוקטת הרשות לשימור והבאה של עובדים זרים, רשות האוכלוסין וההגירה נוקטת מדיניות אי-אכיפה בענפים השונים

הפנים משה ארבל:  כמו כן, ניתן להעסיק עשרות אלפי מסתננים השוהים בישראל ומחזיקים ברישיון לפי סעיף 2א(5) לחוק הכניסה לישראל

הפנים משה ארבל:      במקביל, משרדים נוספים עודדו שילוב ידיים עובדות באמצעים שונים, כגון על ידי תמריצים חיוביים, שיתופי פעולה עם השומר הצעיר, מתנדבים, סטודנטים ועוד

הפנים משה ארבל:      עד כאן התשובה המקצועית של אנשי רשות האוכלוסין וההגירה

הפנים משה ארבל:  אני אתמצת ואומר שאנחנו והרשות מודעים היטב לאתגר שעומד לפתחנו

הפנים משה ארבל:  נתקבלו שורה של החלטות, גם בשתי החלטות הממשלה שציינתי בתחומי הבניין והחקלאות, גם ברמת המדיניות והיחסים הבילטרליים של המדינה, על מנת לצמצם את הבעיה ולפתור אותה

הפנים משה ארבל:  אנחנו נמשיך בכך, תוך שמירה על זכויותיהם של העובדים, כמובן

הפנים משה ארבל:       לצד זאת, חשוב שכל ענפי המשק שיכולים לפעול לפי הוראות פיקוד העורף באזורים שבהם הם יכולים לפעול, ימשיכו לפעול

הפנים משה ארבל:  החלטות פרטיזניות שלא להפעיל מקומות עבודה אינן תורמות

הפנים משה ארבל:  הקטר של המשק צריך להמשיך ולעבוד כמה שניתן, וזו המטרה שלנו

הפנים משה ארבל:      במקביל, אני מודע לדיון שהתקיים הבוקר בוועדת הפנים בסוגיה של עובדי הבניין והרצון להביא עובדים זרים נוספים ללא הסכמים בילטרליים

הפנים משה ארבל:  עמדתו של יושב-ראש הוועדה ידועה לי

הפנים משה ארבל:  אני כן חושב שגם אם אנחנו נקבל החלטה שכזאת, היא חייבת להיעשות רק אחרי עבודת מטה מקצועית

הפנים משה ארבל:  אני נותן לגורמי המקצוע – וגם היום אני אקיים דיון בנושא הזה – להכין עבודת מטה מסודרת, כדי שנבטיח קודם כול שאנחנו לא פוגעים בהסכמים בילטרליים קיימים, כדי שלא נרוויח במאות ונפסיד באלפים, וגם שנשמור על זכויותיהם של עובדים

הפנים משה ארבל:      אנחנו נמצאים בעולם גלובלי, ועובדים זרים יודעים באיזו מדינה הם מקבלים זכויות, באיזו מדינה הם לא מקבלים זכויות, וכדי שהם יבחרו לבוא לכאן, לישראל, חרף המצב הביטחוני, אנחנו חייבים לייצר להם יתרונות, ובין היתר זה גם שמירה על זכויותיהם, מניעת העסקה פוגענית, וכל הנושאים הללו נעשים במהירות שיא על ידי עובדים מאוד מאוד מסורים

הפנים משה ארבל:  אני כן נותן להם לסיים את עבודת המטה, וכמובן, ברגע שהיא תסתיים, אנחנו נחזור לכנסת ונודיע גם לוועדת הפנים ולחברי הכנסת על הפתרונות הנוספים שאנחנו עושים בנושא הזה

אמיר אוחנה: אני מודה לשר הפנים

אמיר אוחנה:  יש שאלת המשך לחבר הכנסת רול?      

עידן רול: כן, אני אשמח

אמיר אוחנה: נאפשר זאת, ולאחר מכן – שאלה נוספת לחבר הכנסת דוידסון

אמיר אוחנה:  נשמע את שתי השאלות, ולאחר מכן השר ישיב במרוכז

עידן רול: תודה רבה, אדוני היושב-ראש

עידן רול:  אדוני השר, ראשית, אני רוצה לומר תודה על תשובה מפורטת ועל הערכים שמשתקפים מהתשובה שלך

עידן רול:  אני מאוד מעריך את פועלך, אני מעריך את פועלה של רשות האוכלוסין, ואני חושב שחשוב שידעו גם אותם פועלים זרים שנמצאים כאן, עובדים זרים, שגם הבריאות שלהם והזכויות שלהם חשובות לנו, וחשוב שמדינת ישראל תמשיך להשתקף כמדינה שדואגת לתחומים האלה

עידן רול:      ברצוני לשאול ולחדד, לאור כל הדברים שנעשים – ובאמת נעשים, לרבות בחינת הסכמים עם מדינות שלא בחנו בעבר – אם המסגרת שלאורה אתם עובדים כרגע היא מסגרת של צורך גדול יותר – סליחה, כמובן, מאוד מסכים איתך, עם מה שאמרת לגבי ערבים ישראלים

עידן רול:  חשוב מאוד שהבית הזה יהדהד את זה, ידבר את זה בצורה גלויה וברורה ושלא משתמעת לשתי פנים

עידן רול:      אני מנסה להבין, ברשותך, כשאתם פועלים כרגע להרחבת מספר העובדים הזרים בישראל, אם אתם מסתכלים על הצורך, קרי, הדלתא שהייתה חסרה לפני המלחמה בתוספת הדלתא שגדלה עקב עצירת ההכנסה של עובדים מרצועת עזה, או אתם מסתכלים גם על פוטנציאל גדול יותר של מעסיקים רבים שיבחרו לא להעסיק מהרשות בהמשך

עידן רול:  כלומר, האם אתם מגייסים ברמת ה-20,000, 30,000, 40,000, או אתם מתחילים בשלב הזה מתוך כוונה לגייס 100,000 פלוס?     

אמיר אוחנה: חבר הכנסת דוידסון, בבקשה

הפנים משה ארבל: אני אשיב במרוכז על שתי השאלות

הפנים משה ארבל:  רשמתי לי

אמיר אוחנה: במרוכז, כן

הפנים משה ארבל: תודה

סימון דוידסון: תודה רבה

סימון דוידסון:  אדוני השר, כאחד שנמצא בוועדה בראשות אלי רביבו, ובאמת דנים בנושא הזה של עובדים זרים בתכיפות של פעמיים בשבוע לפחות, וגם השבוע היו כמה דיונים, הלכתי ולמדתי, הבנתי שאנחנו לא החכמים הכי גדולים בנושא של הבאת עובדים זרים

סימון דוידסון:  יש מדינות שעושות את זה עם שקיפות יותר גדולה, יותר זול, יותר מהיר, בטוח וטוב, גם למעסיק, גם לממשלה וגם לעובדים

סימון דוידסון:  ואיפה, השאלה? הבנתי וגיליתי שהמדינה המובילה, שעושה את זה בצורה הטובה ביותר, היא פולין

סימון דוידסון:  פולין – 850,000 עובדים זרים נמצאים במדינה, יש טכנולוגיה דרך חברות שעושות את זה בצורה מאוד מאוד מאוד טובה ומהירה

סימון דוידסון:      השאלה שלי: האם אתה נותן לעובדים במשרדך, ברשות האוכלוסין, לבדוק מה קורה במדינות אחרות ואם אנחנו יכולים לעשות את הדברים בצורה יותר טובה למדינת ישראל, שבסוף תשפיע גם על יוקר המחיה?     

אמיר אוחנה: תודה רבה

אמיר אוחנה:  השר ישיב

אמיר אוחנה:  בבקשה

הפנים משה ארבל: תודה רבה, חבר הכנסת דוידסון

הפנים משה ארבל:  ראשית, לשאלה הראשונה של חבר הכנסת עידן רול, מבחינה מספרית במכסה, כפי שציינתי, בהחלטת הממשלה קידמנו את הגדלת המכסה של עובדי הבניין ב-23,000 עובדים, כשהמכסה שלא נוצלה עד הסוף הייתה מעל 18,000

הפנים משה ארבל:  הווה אומר שהגדלנו בכ-5,000 עובדים נוספים, מתוך הבנה ברורה שענף הבנייה חייב להדביק את הפערים

הפנים משה ארבל:  יוקר המחיה והדיור הוא אירוע שלא הולך לעזוב אותנו בשנים הקרובות

הפנים משה ארבל:       לידיעת כל אויבינו, אנחנו כאן כדי להישאר, ולכן, יחד עם משרד השיכון ומשרד העבודה, בחנו את הצרכים

הפנים משה ארבל:  אני אומר בצורה מאוד ברורה: ככל שבהמשך הדרך ננצל את המכסה וייכנסו לכאן 23,000 עובדים ונראה שיש צורך במספר נוס,, נביא החלטת ממשלה ונגדיל

הפנים משה ארבל:  אנחנו לא חוששים מזה

הפנים משה ארבל:  אנחנו בהחלט רואים צורך בהגדלה של מספר העובדים הזרים בענפים מסוימים שאין בהם ידיים עובדות ישראליות

הפנים משה ארבל:  שיהיה ברור לאזרחי עזה שחמאס המיט עליהם אסון – הם לא יוכלו לעבוד במדינת ישראל

הפנים משה ארבל:  אנחנו נערכים לכך שעובדים זרים ממדינות אחרות יגיעו לכאן לעבוד, ואם יהיה צורך בהגדלה של מעל 23,000, אנחנו נגדיל, כמו שאמרתי

הפנים משה ארבל:  כל זה – במטרה לשחרר חסמים ולאפשר לענף הבנייה להתפתח, לעבוד

הפנים משה ארבל:       בסוגיית המדינות הנוספות, אני רוצה לציין – כפי שיודע אדוני חבר הכנסת סימון דוידסון, מנכ"ל רשות האוכלוסין וההגירה אייל סיסו, שהוא בחירה מצוינת של שר הפנים דאז הרב אריה דרעי, היה סמנכ"ל במשרד החוץ

הפנים משה ארבל:  אייל בקשר רציף גם עם שגרירים וגם עם מדינות זרות נוספות

הפנים משה ארבל:  אנחנו במצבי למידה כל הזמן

הפנים משה ארבל:  אני עדיין חושב שנוכח עיבוי המשימות, אם לטעמך יש מודל מנצח במדינה מסוימת, תציף אותו ותשלח אותו

הפנים משה ארבל:  השכל לא נמצא רק אצלנו

הפנים משה ארבל:  אנחנו נלמד, ואדרבה – נשתפר ונדייק את עצמנו

הפנים משה ארבל:  כמובן, צריך לשים את זה במהלך הדיון, כדי שנבין שהאתגרים שיש לעובדים זרים שבוחרים ללכת לעבוד באיחוד האירופי, קרי, בפולין, הם לא אותם אתגרים של עובד שבוחר לעבוד כאן, בישראל, למרות ההגנה שאנחנו נותנים והעמידה בהוראות פיקוד העורף

הפנים משה ארבל:  האתגרים הביטחוניים הם אתגרים שונים, ולכן אנחנו צריכים להיות אטרקטיביים יותר מפולין, גם אם זה יעלה למעסיק טיפה יותר כסף

הפנים משה ארבל:  אבל זה יגרום לעובדים לרצות לבוא לכאן ולא לאיחוד האירופי

הפנים משה ארבל:  למרות זאת אני חושב שאם יש מודל שאתה חושב שהוא יעיל יותר וטוב יותר, תעלו אותו על הכתב, נלמד אותו, נדייק ונייעל את עצמנו

הפנים משה ארבל:       אני רוצה לציין, כמובן, שגם לאזרחי ישראל שמתמודדים עכשיו עם סוגיות של עובדי סיעוד – מדיניות האי-אכיפה שציינתי חלה גם עליהם

הפנים משה ארבל:  אנחנו כרגע לא אוכפים בכל תקופת המלחמה את הסוגיות הללו של עובדים זרים גם בתחום הסיעוד

הפנים משה ארבל:  זה אומר שאם יש צורך בהיתר של הוועדה ההומניטרית – נכון להגיש את הבקשה, אבל אין צורך להילחץ כרגע, בשלב הזה

הפנים משה ארבל:  אנחנו מבינים שיש אתגרים רבים נוספים של אנשים, ולא מוסיפים עליהם ביורוקרטיות נוספות

הפנים משה ארבל:  מדיניות האי-אכיפה חלה כרגע בכלל הענפים

הפנים משה ארבל:  תודה רבה

אמיר אוחנה: אני מודה מאוד לשר הפנים על תשובותיו המפורטות

אמיר אוחנה: [רשומות (הצעות חוק, חוב' מ/1676)

אמיר אוחנה: ] 

אמיר אוחנה: הנושא הבא על סדר-היום – הצעת חוק הביטוח הלאומי (הוראת שעה – חרבות ברזל) (תגמולים למשרתים במילואים), התשפ"ד–2023, לקריאה הראשונה

אמיר אוחנה:  אני מזמין את השר אופיר אקוניס להציג את הצעת החוק בשם הממשלה

אמיר אוחנה:  בבקשה, אדוני, עד עשר דקות לרשותך

אופיר אקוניס: כבוד יושב-ראש הכנסת, חברות וחברי הכנסת, מול עיניי, מול עיניך, אדוני היושב-ראש, ומול עיניהם של כל חברות וחברי הכנסת, נשקפות כעת פניהם היפות של החטופים ברצועת עזה

אופיר אקוניס:  הם תמיד איתנו, הם בליבנו, ואנחנו פועלים להחזרתם

אופיר אקוניס:  הפעילות הזאת היא עקבית, היא נמשכת

אופיר אקוניס:  כידוע לך, אדוני היושב-ראש, היא פעילות חשאית ברובה

אופיר אקוניס:  אין שנייה אחת – כולל בשיחותיי שלי עם משפחות של חטופות וחטופים במפגשים אישיים ובשיחות טלפון – שאיננו זוכרים או חלילה שוכחים

אופיר אקוניס:  אני מקווה ומאמין שבעזרת השם, בקרוב הם ישובו בשלום לביתם, לארצם, למולדתם

אמיר אוחנה: אמן

אופיר אקוניס: מבחינתו של ארגון חמאס, הבית הזה, הכנסת הזאת, תחת כיבוש; באר שבע תחת כיבוש; תל אביב תחת כיבוש; חיפה, רמלה, הגליל והנגב בואכה אילת

אופיר אקוניס:  את היהודים, אומר החמאס, יש להוציא מפלסטין בג'יהאד, ועל חורבותיה יש להקים מדינת הלכה אסלאמית

אופיר אקוניס:  אדוני היושב-ראש, את המילים המצמררות הללו אמרתי כאן על הדוכן הזה במאי 2014, כתשע שנים וחצי לפני טבח 7 באוקטובר, לפני הפרעות בנגב – ולא הכינוי המצמרר שניתן לפרעות בדרום רוסיה 120 שנה קודם לכן

אופיר אקוניס:       אנחנו במלחמה על קיומנו

אופיר אקוניס:  כן, זאת מלחמה על קיומה של ישראל, הבית היהודי

אופיר אקוניס:  מאז מיגור השטן הנאצי לא עמד העם היהודי מול אויב מתועב שכזה, ברברי, חייתי – מצטער אם אני מעליב את בעלי החיים – מפלצות דו-רגליות, בני שטן על פני כדור הארץ

אופיר אקוניס:  טבחו, שיספו, רצחו, שרפו, בזזו, שחטו

אופיר אקוניס:  "שמיים, בקשו רחמים עליי // התליין! הא צוואר – קום שחט! // ערפני ככלב, לך זרע עם קרדום, וכל הארץ לי גרדום // ואם יש צדק, יופיע מייד! // הצדק יופיע – ימוגר-נא כיסאו לעד // אף-אתם לכו, זדים, בחמסכם זה, ובדמכם חיו והינקו"

אופיר אקוניס:  חיים נחמן ביאליק, "על השחיטה", תרס"ג

אופיר אקוניס:  ישראל תנצח, תשפ"ד

אופיר אקוניס:       אדוני היושב-ראש, כוחותינו פועלים ברצועת עזה

אופיר אקוניס:  אנחנו מגבים אותם, מצדיעים להם, אוהבים אותם, כוחותינו

אופיר אקוניס:  ברכת הממשלה וכנסת ישראל, סמל הריבונות של העם השב לארצו מירושלים, בירת ישראל

אופיר אקוניס:  אנחנו ננצח, כי זהו צו השעה, זאת חובתנו המוסרית, ההיסטורית, הצודקת, החיונית להמשך קיומנו

אופיר אקוניס:  כולם מסתכלים עלינו

אופיר אקוניס:  אבל מי שמסתכלת עלינו בעיקר בדקות האלה היא טהראן, מקור הרוע של השטן עלי אדמות על פני כדור הארץ, השולחים את השטן החמאסי-נאצי, השולחים את השטן מחיזבאללה, השולחים את הח'ותים

אופיר אקוניס:       ואני אומר מכאן, אדוני היושב-ראש, כפי שאמרת לשגרירים ולמקבילים, ראשי פרלמנט, שרובם, בתמיכתם – הם רוצים את הראשים שלהם, את הראשים שלהם הם רוצים, בלונדון, בשטוקהולם, בניו יורק, בכל מקום

אופיר אקוניס:  אדוני היושב-ראש, את הראשים שלהם הם רוצים

אופיר אקוניס:  ולכן, אני קורא מכאן, מן הכנסת, מן הפרלמנט של העם היהודי בבירת ישראל, לכל הפרלמנטים בעולם ולכל בירות העולם ולכל המנהיגים בעולם: אנחנו נאבקים את המאבק שלכם, והמאבק הזה של ציר הרשע מתחיל בטהראן, על גבולנו הצפוני, על גבולנו הצפון מזרחי, ובוודאי על גבולנו הדרומי

אופיר אקוניס:  אנחנו ננצח את השטן הזה, כי אין שום אפשרות אחרת, ולא יהיה עוד איש חמאס אחד אוחז נשק הנמצא ברצועת עזה

אופיר אקוניס:  לא יהיה

אופיר אקוניס:  והלחצים הבין-לאומיים – אנחנו שומעים אותם, אנחנו מקשיבים להם

אופיר אקוניס:  שייכנסו לנעלינו, שיבקרו בבארי, שיבקרו בכפר עזה, בשדרות, באופקים

אופיר אקוניס:      אגב, אדוני היושב-ראש, הצעתי למינהלת תקומה, למדינה, לכנסת, לממשלה, להשאיר כ"יד ושם" את המקומות הללו, שחלקנו הגדול ראינו, ולא רק בסרטון הזוועות שהוקרן כאן – ובצדק הוקרן כאן

אופיר אקוניס:  ואני קורא לכל מערכי ההסברה האזרחיים והצבאיים לשדרו בכל העולם, בכל העולם, ואת המקומות הללו להשאיר כ"יד ושם", כדי שכולם יראו מה השטן הזה עולל לאנשינו, לנשינו, לילדינו, לזקנינו, לניצולי שואה, לתינוקות רכים

אופיר אקוניס:  זוועה כזאת לא נראתה מאז מלחמת העולם השנייה

אופיר אקוניס:      אדוני היושב-ראש, אני רואה שהשר הממונה על הביטוח הלאומי נכנס

אופיר אקוניס:  לשיקולך, אדוני, אם תרצה להציג בפני הכנסת את הצעת חוק הביטוח הלאומי (תגמולים למשרתי מילואים) לקריאה הראשונה

אמיר אוחנה: אם זה מתאפשר תקנונית, נאפשר זאת

אמיר אוחנה:  אנחנו מייד בודקים

אופיר אקוניס: אני ממתין לך, אדוני היושב-ראש

אופיר אקוניס:  השר הממונה על הביטוח הלאומי הוא שר העבודה והרווחה

אופיר אקוניס:  אני התבקשתי למלא את מקומו

אמיר אוחנה: כן

אמיר אוחנה:  אפשרי עד חמש דקות

אופיר אקוניס: אז אני מעביר לו את השרביט

אמיר אוחנה: עד חמש דקות

אמיר אוחנה:  בבקשה

אופיר אקוניס: ובכן, תודה לך על הדברים, אדוני היושב-ראש

אופיר אקוניס:  אני כמובן התכוונתי להציג את החוק, אבל ראיתי שהשר הממונה בוודאי ידע – ייטיב אפילו לעשות זאת יותר ממני

אופיר אקוניס:  ובכל מקרה, ברכתנו לכל עובדות ועובדי הביטוח הלאומי הישראלי, וכמובן, על הצעת החוק המבורכת לתגמל את אנשי המילואים

אופיר אקוניס:  כפי שכבר אמרתי, מי שנותן יותר – צריך לקבל יותר

אמיר אוחנה: אכן

אופיר אקוניס: תודה, אדוני היושב-ראש

אמיר אוחנה: תודה לאדוני

אמיר אוחנה:  בבקשה, אדוני

יואב בן צור: אדוני היושב-ראש, מכובדי השר, חבריי חברי הכנסת, שמחת תורה תשפ"ד

יואב בן צור:  קולות השמחה וצהלתם של הילדים השמחים בשמחת התורה התחלפה בן רגע בזעקות הפצועים, ועוטף עזה נהפך למרחץ דמים

יואב בן צור:  אין מילים לתאר את גודל אובדן החיים והשכול הכבד שפקד את עמנו, באכזריות ורוע שהאנושות לא הכירה מעולם

יואב בן צור:  הלב שותת דם על האזרחים שנלחמו בשארית כוחם להגן על בני משפחתם ונפלו לאחר קרב עיקש בידיהם של מרצחים, אכזרים ארורים בני עוולה שרצחו, עינו, שרפו וחטפו ילדים, תינוקות, נשים, אזרחים וחיילים, השם ייקום דמם

יואב בן צור:       מאז אותה שבת, שבה לראשונה בחיי נסעתי בשבת לישיבת הממשלה, עת הגיעו הדיווחים הקשים, חיי השתנו מקצה לקצה, ומאז ועד היום התעטפתי ביגון קודר ואבל לאומי ונפשי אינה מוצאת נחמה

יואב בן צור:  העדויות הקשות מנשוא של הניצולים, ריח המוות שהיכה באפי ביישוב בארי ובמחנה שורה, מדירים את שנתי

יואב בן צור:  ייסורי הנפש שפוקדים אותי בשעות הלילה, כשאני יודע שיש הורים רבים שעולים לישון בכאב עצום בידיעה שילדיהם מוחזקים בשבי החמאס בעזה, פוצעים את נשמתי

יואב בן צור:  זעקתם של הילדים והתינוקות הרכים החטופים לבדם בידיהם של הנאצים הארורים מפלחת את ליבי

יואב בן צור:      ביקרתי במחנה שורה, מקום שבו מביאים לזיהוי את הקדושים, השם ייקום דמם

יואב בן צור:  ראיתי את הזוועות שהתחוללו בניר עוז, כפר עזה ויישובי העוטף

יואב בן צור:  סיירתי בין הבתים, בגן עדן שהפך ברגע לגיהינום

יואב בן צור:  את טלטול הנפש שעברתי שם אי-אפשר להסביר במילים, את כיווץ הנשמה היהודית, כיווץ הנשמה האנושית

יואב בן צור:  הלב היהודי שגדל בנימי הלב, בעומק הדנ"א של כל יהודי, על סיפורי אימה שחוו אבות-אבותינו במקומות גלויותיהם, ואלו שבגללם העם היהודי הגיע לארצו – הבטחנו: לעולם לא עוד

יואב בן צור:      מפרוץ המלחמה קיימתי פגישות עבודה עם ראשי הערים שדרות, נתיבות, אופקים, באר שבע, אשקלון, אילת; סיירתי במפעלים חיוניים שנתנו להם אישורי עבודה לעבוד בעת חירום; ערכתי ביקורים בבתי חולים אצל הפצועים; פגשתי את הניצולים; השתתפתי בהלוויות הקורעות את הלב

יואב בן צור:  בניחומי אבלים פגשתי את המפונים בבתי המלון, את המתנדבים בארגוני ההצלה הרבים, את החיילים בשטחי הכינוס

יואב בן צור:  בכל המקומות ראיתי את אזרחי ישראל עם אותו הניצוץ בעיניים של הזועק יותר מכול: "נצח ישראל לא ישקר"

יואב בן צור:      ואכן, מעת פרוץ המלחמה עובדי משרד העבודה ועובדי הביטוח לאומי מגויסים מסביב לשעון ליצירת פתרונות לכלל הצרכים, וכך החמ"ל המשרדי נפתח לטיפול במשק החיוני לצורך תמיכה במאמץ המלחמתי ושימור רציפות תפקודית

יואב בן צור:  הוצאנו מאות צווי גיוס למפעלים למתן שירותים חיוניים בהיקף של עשרות אלפי עובדים

יואב בן צור:  אישרנו עוד מאות מפעלים לבקשת משרדי הממשלה השונים, וטיפלנו באלפי בקשות ולת"ם לשחרור עובדים חיוניים מצו 8 לשם רציפות עבודת המשק בחירום

יואב בן צור:      פתחנו מוקד חירום לציבור העובדים, *3080, שנותן מידע על זכויות עובדים בשעת חירום

יואב בן צור:  אנחנו עונים למאות שיחות ביום ונותנים ודאות לעובדים ולמעסיקים במשק בימים מתוחים אלו

יואב בן צור:  כמדי יום אנו מקיימים קשר עם ארגונים, מעסיקים ועם הציבור הרחב בראשות עורכי דין מומחים מהמשרד שנותנים מענה לשאלות

יואב בן צור:  הקמנו צ'אט-בוט לשאלות הציבור שמבוסס על בינה מלאכותית, ובאמצעותו עובדים ומעסיקים יכולים לשאול שאלות בנושאי עבודה בשעת חירום ולקבל תשובה מיידית

יואב בן צור:  אנו המשרד הממשלתי הראשון שעושה זאת, והמענה בצ'אט מעודכן כל הזמן

יואב בן צור:  הקמנו חפ"ק מתנדבים על תשתיות מרכזי ההכוון שלנו, ודרכם אנחנו עושים חיבורים נדרשים בין מתנדבים או עובדים למפעלים במשק המשוועים לידיים עובדות

יואב בן צור:  הקמנו עמדות בבתי מלון כדי לתת לאנשים אפשרות למיצוי זכויות

בועז טופורובסקי: אדוני השר, יש עוד 40 שניות

בועז טופורובסקי:  אתה מדבר גם על החוק? כי שמונה דקות דיבר שר, עוד ארבע – אני מנסה להבין מה המילואימניקים מקבלים

יואב בן צור: אני יכול לדבר גם על החוק

יואב בן צור:  עכשיו תבין

אופיר כץ: במקום 220 – 300 - - -       

יואב בן צור: אנחנו עכשיו בנושא המילואים

בועז טופורובסקי: זה המינימום

אופיר כץ: לא, זה מעל המינימום

יואב בן צור: אתה מוכן בבקשה לשמוע? עד היום השכר לאנשי המילואים היה 213 שקל ליום

יואב בן צור:  העלינו את השכר ל-300 שקלים ביום, כך שזה המינימום – חייל מובטל או חייל שמקבל שכר מינימום מקבל את השכר הזה במהירות, בלי שום בעיה

בועז טופורובסקי: ומה המקסימום?     

יואב בן צור: 30 יום – 9,000 שקלים בחודש

יואב בן צור:  שאר הדברים נשארו אותו דבר כמו בכל מילואים

יואב בן צור:  כל אחד מקבל לפי שכרו

יואב בן צור:  יש הגבלה בסכום המקסימום שיכולים לקבל

יואב בן צור:  נדמה לי, אם אני לא טועה – אני מקווה שאני לא טועה – שזה 23,000 שקלים, אולי קצת יותר

יואב בן צור:  אבל בכל אופן הצעת החוק הזאת מעוגנת היום עד 30 בנובמבר, ואם יהיה צורך, שר האוצר יכול להאריך את התקופה הזאת בהתייעצות עם שרי האוצר והביטחון

יואב בן צור:       בכל אופן אני אומר ש-95% מהסכום הבסיסי לחודש מחולק ב-30 זה 300

יואב בן צור: 61 שקלים

יואב בן צור:  התיקון הזה חל על מי שנכנס בצו 8, לפי סעיף 8 בחוק שירות המילואים, וגם ההצעה שמונחת לפניכם מבקשת להכיר את עבודת הקודש וגבורת חיילי המילואים הלוחמים במלחמה, לתת להם שיפוי מכבד על פועלם, ולהעלות את שכרם מ-6,000 שקלים כיום ל-9,000 שקלים

יואב בן צור:       אני רוצה להודות לראש הממשלה, לשר האוצר ולשר הביטחון על ההתגייסות לנושא החשוב הזה

יואב בן צור:  אני מבקש מכולם לתמוך בחוק הזה

יואב בן צור:  אני מבקש כאן, מעל במה זו, להודות לעובדי משרד העבודה ולהודות לעובדי ביטוח לאומי שעושים לילות כימים כדי לתת מענה לכלל האוכלוסייה

יואב בן צור:  כל מה שאתם רואים היום – תמריצים של מעסיקים, הקצאות והקצבות לפצועים, לחללים ולחטופים – כל המערכת מתוכללת על ידי הביטוח הלאומי

יואב בן צור:  5,000 עובדי הביטוח הלאומי עושים לילות כימים כדי לתת לכולם את המענה במהירות האפשרית – לתת לכולם את הקצבה שמגיעה להם באפס ביורוקרטיה

בועז טופורובסקי: אתם לא עובדים לילות כימים

יואב בן צור: בבקשה?     

בועז טופורובסקי: את המילואימניקים גייסו תוך יום

בועז טופורובסקי:  עכשיו, יותר מחודש אחרי, זה מגיע לקריאה ראשונה

בועז טופורובסקי:  כל הדברים – זה לא לילות כימים - - -     

יואב בן צור: התוספת מתקבלת - - -     

אמיר אוחנה: חבר הכנסת טופורובסקי יקבל את רשות הדיבור אם הוא יבקש אותה, אבל לא מכאן, לא מכאן

בועז טופורובסקי: לכו למילואים לילות כימים

בועז טופורובסקי:  כמו שגייסו אותם – יום אחרי זה, יומיים אחרי זה היו צריכים להגיד להם

אמיר אוחנה: השר, השר

יואב בן צור: כן

אמיר אוחנה: אנא, לא צריך להשיב

אמיר אוחנה:  חבר הכנסת טופורובסקי יקבל את רשות הדיבור מעל הדוכן, אם יבקש

אמיר אוחנה:  לא בצורה הזאת, בבקשה

בועז טופורובסקי: פשוט אל תביישו את המילואימניקים

בועז טופורובסקי:  אתם לא עובדים לילות כימים

יואב בן צור: אנחנו עובדים

יואב בן צור:  אתה, אל תגיד, אני מבקש - - -     

בועז טופורובסקי: אז אם לוקח לכם חודש להגיד שאתם מעלים את זה מ-220 ל-300, וזה לוקח לילות כימים, אז מזל שהמדינה לא מתנהלת כמו הצבא

אמיר אוחנה: חבר הכנסת טופורובסקי, האם אתה מבקש להוסיף את שמך לרשימת הדוברים? לא

יואב בן צור: זה לא קשור לצבא

יואב בן צור:  אני חייב לענות לו

יואב בן צור:  אני חייב לענות לו

אמיר אוחנה: בקצרה, בבקשה, כי תם הזמן

יואב בן צור: שנייה, דקה, אדוני

בועז טופורובסקי: אדוני השר, הביורוקרטיה היא ביזיון

בועז טופורובסקי:  יש ניתוק של הביורוקרטים גם בירושלים, גם בביטוח לאומי

בועז טופורובסקי:  לוקח להם חודש ומשהו להגיד: הוספנו 60 שקל

בועז טופורובסקי:  תעשה לי טובה, לילות כימים אתם לא עובדים

בועז טופורובסקי:  אתם עובדים באיזה ללה-לנד, בניתוק

בועז טופורובסקי:  15 דקות אתם מדברים, נאומים – לא אמרתם מילה על החוק

יואב בן צור: שנייה, בועז, בועז, בועז, אני מבקש

יואב בן צור:  עובדים - - -      

אמיר אוחנה: חבר הכנסת טופורובסקי, די

אמיר אוחנה:  חבר הכנסת טופורובסקי

יואב בן צור: בועז, אתה מוכן גם להקשיב דקה? בועז, אתה מוכן להקשיב דקה?     

בועז טופורובסקי: כולכם נאומים

בועז טופורובסקי:  אף אחד לא מכה על חטא

יואב בן צור: אתה מוכן להקשיב דקה?      

בועז טופורובסקי: אני מקשיב כבר 20 דקות

יואב בן צור: אז תקשיב 50 דקות, עד שתקבל את התשובה המתאימה

בועז טופורובסקי: אבל אתה לא נותן תשובה

בועז טופורובסקי:  מזלזלים כדי ללכת מסביב, להגיד שאתם עושים הרבה דברים, אבל בפועל אתם לא עושים כלום

יואב בן צור: תקשיב לי דקה

יואב בן צור:  תקשיב, תקשיב

יואב בן צור:  בפועל אנחנו עושים המון דברים, וכולם קיבלו את הקצבאות שלהם

יואב בן צור:  זה אירוע

בועז טופורובסקי: 32 יום להעלות ב-60 שקל

יואב בן צור: אם אתה לא יודע, זה אירוע של 830 מיליון ש"ח, הסיפור הזה

בועז טופורובסקי: המלחמה היא אירוע של 100 מיליון ש"ח

בועז טופורובסקי:  שלחו בן אדם, עזב את החיים שלו והלך למילואים יום אחרי – זה יותר אירוע

בועז טופורובסקי:  זה יותר אירוע מ"לילות כימים" שלכם

אמיר אוחנה: רבותיי, רבותיי, רבותיי, גם השר וגם חבר הכנסת טופורובסקי, אם תרצו, אנא תמשיכו את זה

אמיר אוחנה:  תם הזמן, ואנחנו במסגרת הזמנים

אמיר אוחנה:  תודה

בועז טופורובסקי: הניתוק של הביורוקרטיה – תצאו מהניתוק שלכם

יואב בן צור: שוב, אני חוזר ואומר, עובדי הביטוח הלאומי עושים לילות כימים

בועז טופורובסקי: הם לא, הם לא

יואב בן צור: לא תמיד הכול תלוי בעובדים

קריאה: זה כן

יואב בן צור: לא תמיד הכול תלוי בעובדים

יואב בן צור:  החקיקה לא תלויה בעובדים

בועז טופורובסקי: אז במי זה תלוי? אז בכם, בממשלה

בועז טופורובסקי:  32 יום לקח לתת תשובה לאנשים

יואב בן צור: אל תשמיץ את העובדים

יואב בן צור:  אל תשמיץ את מי שעושה ועובד

בועז טופורובסקי: אני לא משמיץ את העובדים

בועז טופורובסקי:  אז תגיד לי, למה זה לוקח כל כך הרבה זמן?     

יואב בן צור: אתה משמיץ את העובדים עכשיו

יואב בן צור:  אתה משמיץ את העובדים שעושים הכול כדי לעבוד

יואב בן צור:  אתה משמיץ אנשים שמוסרים נפש ועושים את הכול לטובת העם

בועז טופורובסקי: למה – יואב, תעשה את הפוליטיקה על מישהו אחר

בועז טופורובסקי:  למה לקח 30 ומשהו יום לתת קצבה ראשונה למילואימניקים?     

אמיר אוחנה: חבר הכנסת טופורובסקי, קריאה ראשונה

יואב בן צור: אתה עושה פוליטיקה קטנה וזולה

יואב בן צור:  אתה עושה פוליטיקה קטנה וזולה מזה

יואב בן צור:  תתבייש, לא מתאים לך

יואב בן צור:  אתה בחור איכותי בדרך כלל

בועז טופורובסקי: אז אתה משמיץ את החיילים

בועז טופורובסקי:  אתה משמיץ את החיילים

בועז טופורובסקי:  ללכת למילואים באותו יום – אפשר, אבל עזוב לתת להם איזשהו פתרון

אמיר אוחנה: חבר הכנסת טופורובסקי

בועז טופורובסקי: אתם עושים פוליטיקה זולה כי אתם מנותקים, אתם מנותקים לגמרי

אמיר אוחנה: האם השר סיים? חבר הכנסת טופורובסקי, תודה

אופיר כץ: בועז, בועז, תאשים אותו, לא את העובדים

אופיר כץ:  הם באמת עובדים קשה לילות כימים

אמיר אוחנה: השר סיים?     

יואב בן צור: כן

יואב בן צור:  תודה רבה, אדוני

אמיר אוחנה: תודה רבה

אמיר אוחנה:  חבר הכנסת טופורובסקי, חדל

בועז טופורובסקי: - - - תקשיב, אתם לא מבינים כמה אתם מנותקים

בועז טופורובסקי:  אתם לא מבינים איך אתם מנותקים

בועז טופורובסקי:  אתם מנותקים לגמרי

אמיר אוחנה: אנחנו נעבור כעת לדיון האישי

אמיר אוחנה:  ראשונת הדוברות – חברת הכנסת מירב בן ארי, ואני נועל כעת את הרשימה

בועז טופורובסקי: - - - ברור שאני בא – הוא עולה

בועז טופורובסקי:  20 דקות אתם מדברים

בועז טופורובסקי:  לא נותנים תשובה על החוק הזה - - -      

אמיר אוחנה: חבר הכנסת טופורובסקי, קריאה שנייה

אמיר אוחנה:  תסיימו את זה בחוץ, בבקשה

אמיר אוחנה:  אומנם אין שם מצלמות, אבל תסיימו את זה בחוץ

אמיר אוחנה:  תודה

אמיר אוחנה:       בבקשה, חברת הכנסת בן ארי

מירב בן ארי: תודה רבה, אדוני היושב-ראש

מירב בן ארי:  אדוני השר, קודם כול, זה חוק חשוב, והחוק הזה יעבור בשלוש קריאות היום; יסיים את המליאה, יצא להפסקה, ועדת העבודה והרווחה תתכנס

מירב בן ארי:  חברי הכנסת מהקואליציה והאופוזיציה יקדמו את החוק

מירב בן ארי:  המטרה בעצם, למי שלא יודע, מכיוון שאולי דברים לא ברורים, היא לעלות את זה ל-300 שקל ליום מילואים לכל חייל

מירב בן ארי:  אנחנו נתמוך, כמובן

מירב בן ארי:  אדוני היושב-ראש - - -     

אמיר אוחנה: השר, השר, השר, אולי תיקחו את זה החוצה? באמת, תמשיכו את זה בחוץ

אמיר אוחנה:  אבל למה פה? זה מפריע

מירב בן ארי: חבל, חבל על הזמן, באמת

מירב בן ארי:       החוק הזה הוא חוק חשוב, ואני יכולה להגיד לכם שאנחנו נעשה הכול יחד כדי לקדם אותו

מירב בן ארי:  היום, בעזרת השם, הוא יעבור בקריאה שלישית

מירב בן ארי:  וכן, יש עלות של מעל 800 מיליון שקל, וכן, אנחנו חייבים לסייע לאנשי המילואים, וטוב שאנחנו עושים את זה

מירב בן ארי:      אני רוצה להגיד שני דברים שחשובים לי בגלל היום הזה: קודם כול, אני חושבת, אדוני היושב-ראש, שזו החלטה נכונה לשטוף את המליאה בתמונות החטופים

מירב בן ארי:  אני מאוד מקווה, אגב, שפרלמנטים בעולם יראו את זה ושאתם גם שולחים להם את זה

מירב בן ארי:  אני חושבת שזה רעיון חשוב מאוד – גם במסכים שלנו, גם כאן, וגם שחברי הכנסת ישתפו מול חברי פרלמנט אחרים, מול אגודות ידידות

מירב בן ארי:  יש הרבה מה לעשות מבחינת חברי הכנסת

מירב בן ארי:       אני באופן אישי גם מלווה שלוש משפחות, מדברת איתן בכל שבוע כמעט

מירב בן ארי:  אני לא יכולה להסביר במילים איך אפשר – איך הולכים לישון כשהילדים, הילדים, כי לנו יותר קל לדבר על זה – איך אתה הולך לישון כשאתה לא יודע איפה הילדים שלך ישנים, איך אתה הולך לישון כשאתה לא יודע איפה אימא שלך, איפה אבא שלך, איפה בן הזוג, בת הזוג שלך

מירב בן ארי:  זה סבל של חודש שלם שאי-אפשר להסביר במילים

מירב בן ארי:  בכל שיחה שלי עם המשפחה אני מאוד מנסה לחזק ולשדר אופטימיות ולהגיד לה: הינה, צה"ל החזק נמצא בתוך עזה ובתוך המנהרות

מירב בן ארי:  ועם זאת, אי-אפשר להסביר במילים את מה שעובר על המשפחות האלה

מירב בן ארי:       הדבר הקשה פה הוא חוסר המעורבות הבין-לאומית, ולא רק חוסר מעורבות – מהכחשות ועד לאנשים משפיענים שיש להם באמת מיליונים של עוקבים, ובסוף לא רק שהם מתכחשים – גם לא מסייעים למדינת ישראל במאבק ההומניטרי המשמעותי הזה של החזרת החטופים

מירב בן ארי:  ראיתי סרטונים של אנשים שבאים – באמת, אפילו אנג'לינה ג'ולי כזאת, אחת שיש לה מיליוני עוקבים, אחת שכל החיים נלחמת לסייע סיוע הומניטרי, שהרבה אנשים היו וסייעו לך – לא מסוגלת לבוא ולדבר על החטופים, על הילדים האלה?     

קטי קטרין שטרית: מלכה

מירב בן ארי: אני לא מצליחה להבין, איזו אטימות, איזה רוע לב

קטי קטרין שטרית: מירב, מלכה, מלכת ירדן

מירב בן ארי: מלכת ירדן – דיברתי עליה, אגב, הוא יודע, הוא גם היה כאן לידי, לפני שבועיים – היא מכחישנית

מירב בן ארי:  אני באמת לא יודעת, ההכחשה מזעזעת, אבל חוסר התמיכה במשפחות – יש לי בסך הכול שלוש שאני מלווה קבוע

מירב בן ארי:  יש פה 240

מירב בן ארי:  מה יש לעולם הזה? מה נטרק איתם? אני לא מצליחה – איך אפשר להיות כל כך אטומים?     

אופיר כץ: מירב, למה את הולכת רחוק? יש פה ח"כים שעדיין אומרים שאנחנו מפציצים בתי חולים

מירב בן ארי: עזוב, אני אומרת לך שזה שאנחנו תמיד תמיד ידענו להיות שם במשברים ולשלוח משלחות חילוץ - -         

קטי קטרין שטרית: נכון

מירב בן ארי: - - ולעזור אפילו בטורקיה, ובסוף אנשים מכל העולם לא רק מתכחשים, אלא לא עוזרים

מירב בן ארי:      אני רוצה להגיד מילה אחרונה, כי נגמר לי הזמן

אמיר אוחנה: בבקשה

מירב בן ארי: מילה אחרונה

מירב בן ארי:  אנחנו, חברי הכנסת, מחויבים לקחת את התמונות האלה ולשדר לכל חברי פרלמנט שאנחנו בקשר איתם, שיראו מה קורה במליאת הכנסת ושייתנו יד, כי בכל פעם שאני מסיימת שיחה עם חבר פרלמנט, הוא אומר לי: במה אנחנו יכולים לעזור? תעזרו לנו להחזיר אותם הביתה

מירב בן ארי:  תודה

אמיר אוחנה: אמן

אמיר אוחנה:  חבר הכנסת אחמד טיבי – אינו נוכח; חבר הכנסת ואליד אלהואשלה – אינו נוכח; חבר הכנסת יוסף עטאונה – אינו נוכח; חבר הכנסת משה טור פז, בבקשה

אמיר אוחנה:  עד שלוש דקות לרשותו של אדוני

משה טור פז: אדוני היושב-ראש, חבריי חברי הכנסת, אני מתנצל אם אני אתרגש קצת, אבל אני חייב לומר שהחוק הזה, שהוא חוק בעיתו, מאוד מתסכל אותי

משה טור פז:  הוא מתסכל אותי כי כמעט שלוש שנים שאני ראש שדולת המילואים כאן בכנסת – פעם אחת עם יואב קיש, שהוא היום שר החינוך, והיום עם ארבעה חברי כנסת נוספים

משה טור פז:  בשלוש השנים האלה עבר תקציב פעמיים

משה טור פז:  אתה שומע, יו"ר הקואליציה, אופיר כץ? פעמיים עבר תקציב מדינה בשלוש השנים האחרונות

משה טור פז:  בשני המקרים הבאנו לשר האוצר, לקואליציה, את ההצעה להכפיל את שכר המינימום של אנשי המילואים מ-215 שקלים ביום, קצת יותר מ-6,000 שקל 

משה טור פז: אנחנו טענו ועדיין טוענים שאיש מילואים צריך להשתכר את השכר הממוצע במשק, לא יותר, אבל בטח לא פחות; אני מדבר כמובן כשכר מינימום

משה טור פז:      בשני המקרים, בתקציב המדינה לא ניתן לדבר הזה מענה, לא הייתה לכך התייחסות, לא הוקדש לזה שקל בתקציב, ותקציב המדינה עבר בלי העלאת שכר חיילי המילואים

משה טור פז:  עכשיו, היום, אנחנו באים לתקן חלק מהעוול הזה – מעלים את התקציב מ-215 שקלים ל-300 ביום

משה טור פז:  זה עדיין לא מה שצריך, וחבל, חבל שמלחמה ו-1,400 הרוגים וכמעט 400,000 אנשי מילואים מגויסים היו צריכים להביא אותנו למינימום הזה

משה טור פז:       אז כדי שזה לא יישאר כמספר, אני רוצה לספר לכם על ארבעה אנשי מילואים אמיתיים – אני לא ממציא אותם – ארבעה מתוך 400,000 שעזבו הכול, התגייסו, והם כל-כולם קודש להגנת המדינה, ובתוכם עשרות אלפים שנמצאים עכשיו בתוך רצועת עזה ומסכנים את חייהם

משה טור פז:  בואו נדבר עליהם

משה טור פז:  מי הם? זימי יואב – זה השם האמיתי שלו – הוא ראש מינהל החינוך בעיר ירושלים, הוא החליף אותי בתפקיד

משה טור פז:  הוא אחראי ל-300,000 תלמידים בשגרה; עכשיו הוא סגן-אלוף, מומחה באיתור נעדרים ועוסק באיתור האנשים שחסרים – עדיין, עדיין נעדרים עכשיו, אחרי 32 יום

משה טור פז:  אני רוצה לדבר על נטלי

משה טור פז:  בשגרה יש לה עסק קטן שהיא פתחה בעשר אצבעותיה; בחירום היא קצינת מפ"ה בדרגת סרן, בעזה, אחראית להרבה מאוד דברים חסויים

משה טור פז:  אני רוצה לספר על אלי – הכול אמיתי

משה טור פז:  בשגרה הוא איש הייטק ממרכז הארץ, עם משפחה; בחירום הוא קמב"ץ במרכז האג"ם של עזה שעושה רק לילות לבנים כבר 32 יום

משה טור פז:  ויעלי, יעלי, השתחררה משירות בדובר צה"ל לפני כמה חודשים ומייד התגייסה עכשיו לדברר את הלחימה באזור עזה

משה טור פז:       זו לא תיאוריה

משה טור פז:  ארבעה אנשי מילואים מתוך 400,000, שעזבו הכול והתגייסו להגנת המדינה, חלקם בתוך עזה – אלה האנשים שעליהם בנויה מדינת ישראל, אלו האנשים של מגש הכסף שעליו נבנה מחדש החוזה בין המדינה לבין אזרחיה

משה טור פז:  בואו ניתן להם את המינימום שמגיע להם

משה טור פז:  תודה

אמיר אוחנה: תודה רבה לחבר הכנסת טור פז

אמיר אוחנה:  חברת הכנסת עאידה תומא סלימאן – אינה נוכחת; חבר הכנסת ניסים ואטורי – אינו נוכח; חבר הכנסת ווליד טאהא – אינו נוכח; חבר כנסת אבי מעוז – מוותר; חבר הכנסת איימן עודה – אינו נוכח; חבר הכנסת נאור שירי – מוותר; חבר הכנסת עודד פורר – אינו נוכח; חברת הכנסת שלי טל מירון – מוותרת

אמיר אוחנה:  חבר הכנסת אריאל קלנר, בבקשה

אמיר אוחנה:  עד שלוש דקות לרשותו של אדוני, בבקשה

אריאל קלנר: אדוני היושב-ראש, כנסת נכבדה, חבריי, ימים אלה הם ימים של אחדות אצל הרוב המוחלט של עם ישראל

אריאל קלנר:  ימנים, שמאלנים, מתנחלים, קיבוצניקים, מהמרכז ומהפריפריה, נלחמים כתף אל כתף על הגנת המולדת

אריאל קלנר:  אבל יש כאלה, אדוני היושב-ראש, שגם בימים אלה דחוף להם מאוד לדבר על אלימות המתנחלים

אריאל קלנר:       כבר באותה שבת שחורה, מתנחלים עם זקנים ופאות חירפו נפשם להציל בני קיבוצים, שאולי שונים מהם בדעותיהם אבל הם אחיהם בדם

אריאל קלנר:  ברית גורל מאחדת בינינו

אריאל קלנר:  בעיני אויבינו כולנו מתנחלים, כולנו יהודים בארץ ישראל, וגזר הדין של כולנו מוות – ולא סתם מוות, אלא מוות בשיטות שלא ברא השטן

אריאל קלנר:  מאז, אנו במלחמה

אריאל קלנר:  אימהות מכל קצוות הארץ לא עוצמות עין בלילות

אריאל קלנר:       ושוב, בימים האלה, איזו קבוצה קטנה מנסה שוב – בלי שום נקיפות מצפון, בלי שום אחריות לאומית מינימלית – לשסות איש באחיו ולהסית ציבור בציבור

אריאל קלנר:  "אלימות המתנחלים", הם קוראים לזה, מכפישים ציבור שלם, ציבור שכל-כולו מגויס – אגב, ציבור שכבר שנים עומד בחזית, ללא מורא, מול האויב הברברי שבתוכנו; אגב, ציבור שברובו ידע לזהות את האויב הזה גם כשרבים אחרים, כולל מומחים ובכירים, טעו וחשבו שהאויבים שלנו הם בדיוק כמונו

אריאל קלנר:  הם הוכפשו שנים, ועכשיו, בלי טענות, בלי האשמות, רצים ראשונים לחזית, כי כולנו עם אחד

אריאל קלנר:  אותם מכפישים? ועוד בשעה כזאת? אין גבול? רק בימים האחרונים נפלו על הגנת המולדת גלעד ניצן משילה, ידידיה אליהו מקרני שומרון, יהודה כהן ונערן אשחר משדמות מחולה, יונדב רז לוינשטיין ממעלה אדומים, אלחנן קליין מעינב, אוריה מש מטלמון, פדיה מרק מעתניאל, עדי ליאון מניל"י, שלו ציון שרעבי מטנא עומרים, השם ייקום דמם

אריאל קלנר:  כתף אל כתף, נלחמים ונופלים לצד אחיהם, מגויסים במלוא הכוח

אריאל קלנר:  כולנו במלחמה עכשיו

אריאל קלנר:       האלימות שצריך לטפל בה היא האלימות הזוועתית והברברית של אויבינו

אריאל קלנר:  אם יש מקרה חריג בקרב בני עמנו, יש לטפל בו נקודתית

אריאל קלנר:  הכפשת ציבור שלם היא עוול בשגרה ונזק לאומי בחירום

אריאל קלנר:       יהי זכר הנופלים, כל הנופלים, ברוך

אריאל קלנר:  רפואה שלמה לכל הפצועים, ושנזכה לראות במהרה את כל הנתונים בצרה ובשביה שבים לבתיהם

אריאל קלנר:  השם ישמור את כוחות הביטחון, השם ישמור את עמו ישראל

אריאל קלנר:  תודה

אמיר אוחנה: אמן ואמן

אמיר אוחנה:  חבר הכנס ולדימיר בליאק – אינו נוכח

אמיר אוחנה:  חבר הכנסת שמחה רוטמן, מוותר? מגיע, והוא יהיה אחרון הדוברים

אמיר אוחנה:  לאחר מכן נעבור להצבעה

אמיר אוחנה:  בבקשה, אדוני

שמחה רוטמן: תודה רבה

שמחה רוטמן:  אדוני היושב-ראש, כנסת נכבדה, חבריי חברי הכנסת, ראשית, אני רוצה להודות לך ולעובדי הכנסת על מה שאנחנו רואים מול עינינו

שמחה רוטמן:  אני חושב שחשוב מאוד שכשם שאנחנו רוצים ודורשים שאל מול כל אומות העולם ואל מול כל אזרחי ישראל, גם אל מול נבחרי הציבור פה בכנסת וכל מבקרי הבית יעמדו האנשים הללו שמוחזקים בידי השפלים – לקרוא להם חיות אדם זו מחמאה, אז לא נקרא להם חיות אדם אלא מפלצות, מפלצות של ממש, שמחזיקות את האנשים הללו בשביה

שמחה רוטמן:  ונתפלל כולנו: אחינו כל בית ישראל הנתונים בצרה ובשביה, המקום ירחם עליהם ועלינו ויחזירם לביתם במהרה

אמיר אוחנה: אמן

שמחה רוטמן: אני רוצה לומר, בעניין החוק החשוב שנמצא על שולחן הכנסת כעת – אני רוצה להגיד רק בקצרה שתי נקודות שלדעתי חובה וחשוב שיינתן להן מענה במסגרת דיוני הוועדה

שמחה רוטמן:  החוק עוסק בהגדלת התשלום המינימלי בעצם למי שאין לו שכר בישראל, שמוכר; אין לו, הוא לא מקבל משכורת

שמחה רוטמן:  כי מי שמקבל, גם אם הוא סטודנט וגם אם הוא במקומות אחרים, הוא מקבל לפי השכר הגבוה, לפי שכרו הקודם, והוא מגדיל את התשלום המינימלי, וטוב שכך

שמחה רוטמן:       יש אוכלוסייה שהם אנשים שאינם תושבי ישראל, מתנדבים מחוץ לארץ

שמחה רוטמן:  הביטוח הלאומי לא מכיר אותם, הוא לא יודע איך להתמודד איתם

שמחה רוטמן:  חייבים לוודא שאם באמצעות הביטוח הלאומי, אם באמצעות מנגנון תשלום אחר – או של הצבא או של גורמים אחרים – ישולם להם לפחות השכר המינימלי

שמחה רוטמן:  הם מתנדבים, וזה בסדר גמור, אבל לפחות – סליחה שאני אומר – לפחות שכשהם יוצאים לאפטר הם יכלו לקנות פלאפל

שמחה רוטמן:  באמת את השכר המינימלי ביותר המתנדבים הללו צריכים לקבל, וצריך לתת לזה מענה, כי אני יודע שיש קבוצות גדולות ומשמעותיות שבאו לארץ בהתנדבות מלאה כדי לסייע לכוחות הלוחמים; חלקם בוגרי מחזורי המח"ל וכדומה

שמחה רוטמן:       נושא שני שמאוד מאוד חשוב זה הנושא של האנשים שהם אומנם תושבי ישראל אבל הם עובדים בחו"ל

שמחה רוטמן:  הם אזרחי ישראל והם עובדים בחו"ל, הם לא גרים בארץ בשוטף או שעיקר פרנסתם מחו"ל, והשכר שלהם, העבודה שלהם בחו"ל, לא מוכרת

שמחה רוטמן:  אני חושב שחשוב מאוד שתוקם בעניינם ועדת חריגים, כדי להכיר לאורך המצב הזה, בוודאי לאורך התמשכות צו 8

שמחה רוטמן:  אנשים שפרנסתם בחו"ל כיום מקבלים רק את השכר המינימלי, ובאמת התיקון הזה מיטיב עבורם, אבל צריך לוודא שיש איזושהי התכתבות בין השכר שלהם בשוטף לבין השכר שהם מקבלים בזמן היותם בצו 8

שמחה רוטמן:  הרבה מאוד מהאנשים האלה עשו מאמצים אדירים והשקיעו גם סכומים גדולים מכספם כדי להגיע ולהשתתף, לבוא לעזרת השם בגיבורים, להילחם כנגד אויבינו הקמים עלינו, לעזרת ישראל מיד צר

שמחה רוטמן:  אנחנו כמדינה צריכים לעשות את המינימום של לתת להם את השכר הראוי

שמחה רוטמן:  תודה רבה, אדוני היושב-ראש, חבריי חברי הכנסת

אמיר אוחנה: תודה רבה

אמיר אוחנה:       אנחנו נעבור כעת להצבעה

אמיר אוחנה:  ההצבעה תהיה אלקטרונית, לכן חברי הכנסת המעוניינים להצביע, אנא תפסו את מקומותיכם

אמיר אוחנה:  אנחנו מצביעים על הצעת חוק הביטוח הלאומי (הוראת שעה – חרבות ברזל) (תגמולים למשרתים במילואים), התשפ"ד–2023, בקריאה הראשונה

אמיר אוחנה:  הצבעה כעת

אמיר אוחנה: בעד ההצעה להעביר את הצעת החוק לוועדה – 15 

אמיר אוחנה: נמנעים – אין 

אמיר אוחנה: 15 בעד, אין מתנגדים, אחד נוכח

אמיר אוחנה:  אני קובע כי הצעת חוק הביטוח הלאומי (הוראת שעה – חרבות ברזל) (תגמולים למשרתים במילואים), התשפ"ד–2023, אושרה בקריאה הראשונה ותעבור לדיון בוועדת העבודה והרווחה להכנתה לקריאה השנייה והשלישית

אמיר אוחנה: [מס' מ/1664; דברי הכנסת, חוב' ב', ישיבה 109, וחוב' ד', ישיבה 114; נספחות

אמיר אוחנה: ] 

אמיר אוחנה: חברי הכנסת, הנושא הבא על סדר היום – הצעת חוק המאבק בטרור (תיקון מס' 9 והוראת שעה), התשפ"ד–2023, לקריאה השנייה והשלישית

אמיר אוחנה:  אני מזמין את יושב-ראש ועדת החוקה, חוק ומשפט חבר הכנסת שמחה רוטמן להציג את הצעת החוק, בבקשה

חוק ומשפט): תודה רבה, אדוני היושב-ראש

חוק ומשפט):  כנסת נכבדה, חבריי חברי הכנסת, בשם ועדת החוקה, חוק ומשפט, אני מתכבד להביא לפניכם את הצעת חוק המאבק בטרור (תיקון מס' 9 והוראת שעה), התשפ"ד–2023, שעניינה יצירת עבירה חדשה המפלילה את מי שצורך באופן עקבי ומתמשך פרסומים של ארגוני טרור, של דאעש ושל חמאס

חוק ומשפט):  זאת הצעת חוק שהיא הוראת שעה למשך שנתיים

חוק ומשפט):       העבירה החדשה מפלילה צריכה שיטתית ומתמשכת של פרסומים מסיתים של ארגוני הטרור שהוזכרו, דאעש וחמאס, כאשר הפרסום הוא קריאה ישירה לביצוע מעשי טרור, דברי שבח, אהדה או עידוד למעשי טרור, וגם תיעוד של ביצועי מעשי טרור, כאשר הוא מלווה בקריאה ישירה לביצוע מעשי הטרור או דברי השבח, האהדה או העידוד למעשי הטרור

חוק ומשפט):       העונש בגין עבירה זו הוא מאסר של שנה

חוק ומשפט):  הצריכה – וזה נושא חשוב ביותר

חוק ומשפט):  רבים מהאנשים פנו גם אליי וגם לחברי ועדה אחרים ושאלו: לצערנו נחשפנו כולנו לתוכני טרור, תיעודים של ביצועי מעשי טרור, וחלק מהאנשים שצופים בהם רואים אותם היום באתרי החדשות, בסרטון שהוראה בכנסת ועוד

חוק ומשפט):  הם כמובן לא מגויסים בכך לא לחמאס ולא לדאעש, אלא להפך – מקיימים לפחות בדרך זו את הציווי "זכור את אשר עשה לך עמלק", וגם לצורכי הסברה, כדי שהעולם כולו ואנחנו נבין עם איזה מפלצות יש לנו עסק

חוק ומשפט):  ואנשים אמרו: מה, עכשיו החוק הזה חל עלינו? האם החוק הזה עכשיו הופך את מה שאנחנו עושים לעבירה? התשובה לזה היא כמובן לא, גם בגלל הסעיף המפורש בחוק שאומר שצריכה שנעשתה באקראי, בתום לב או למטרה כשרה איננה צריכה אסורה, וגם העיתונאים והחוקרים וכל מי שעוסק בנושא הזה אינו עובר את העבירה בכלל

חוק ומשפט):       בנוסף, במהלך דיוני הוועדה, וכחלק מהרצון והצורך שהצעת החוק הזאת תקבל הסכמה גדולה ככל הניתן בבית הזה, קואליציה ואופוזיציה, הכנסנו גם את המשפט שאומר שהצפייה הזאת צריכה להיעשות באופן שמלמד על הזדהות עם ארגון הטרור, ולכן ממילא כמובן האנשים שצופים בתכנים לצורכי תיעוד, שימור או הסברה הם בכלל לא נכללים בגדר העבירה ואין בדבר זה כדי להפליל אותם

חוק ומשפט):  לכן, אין חשש בנושא

חוק ומשפט):       ארגוני הטרור שפרסומיהם אסורים בצריכה הם ארגוני הטרור שנמנים בתוספת השנייה לחוק

חוק ומשפט):  כרגע הוועדה שוכנעה כי יש למנות בתוספת את ארגון המדינה האסלאמית, דאעש ואת ארגון חמאס, ובעתיד רשאי שר המשפטים, בהסכמת שר הביטחון ובאישור הוועדה, להוסיף עוד ארגונים

חוק ומשפט):  המבחן הוא אם צריכת פרסומי הארגון מייצרת סיכון לביצוע מעשה טרור

חוק ומשפט):  למעשה, יש ארגוני טרור שהאופן שבו הם מגייסים את המחבלים הבאים היא באמצעות הצפייה המתמשכת, השיטתית, בתכנים של הארגון

חוק ומשפט):  זו הדרך

חוק ומשפט):       ההצעה הזאת, צריך לומר, הוכנה במקור וכבר נמצאת על שולחן התכנון עוד קודם לכן, והיא עסקה בדאעש, אבל כמובן אירועי 7 באוקטובר, אירועי שמחת תורה, חידדו עוד יותר את הצורך ואת ההבנה שחמאס עבר לצורת עבודה – אם יורשה להשתמש בביטוי הזה – דומה מאוד לשל דאעש

חוק ומשפט):  לא סתם צוידו אותם מרצחים שפלים שחצו את הגבול במצלמות לצורך התיעוד

חוק ומשפט):  זה אחד מכלי הלוחמה של ארגוני הטרור בעולם החופשי כולו ובמדינת ישראל

חוק ומשפט):       הוועדה דנה ארוכות בהצדקה לעבירה חריגה זו, שמטרתה לתת לגורמי האכיפה כלי נוסף למאבק בטרור, בדגש על פיגועי יחידים

חוק ומשפט):  הוועדה השתכנעה כי העבירה נדרשת ומוצדקת בשל הסכנה הרבה הנובעת מהתהליך הפסיכולוגי של הציבור שצורך את הפרסומים, שבסופו חלק מציבור זה עלול לעבור אינדוקטרינציה, להפוך למסוכן ולבצע מעשי טרור

חוק ומשפט):  אולם בגלל העבירה שהיא ייחודית – היא לא עוסקת בפרסום אלא בצריכה – לכן, כמו שאמרתי, התווספו הסעיפים שמדברים על נסיבות שמעידות על הזדהות

חוק ומשפט):  בנוסף, כדי לוודא את טיב השימוש שנעשה בעבירה הזאת, הוספה במהלך דיוני הוועדה חובת דיווח מפורטת שתוגש לוועדה כל חצי שנה

חוק ומשפט):  כך תוכל הוועדה, והכנסת באמצעותה, לבחון את אופן יישום העבירה החדשה בתום תקופת הוראת השעה ותוך כדי השנתיים הקרובות

חוק ומשפט):      נוסף על העבירה החדשה, הצעת החוק מבקשת לקבוע שהיועץ המשפטי לממשלה יהיה רשאי לאצול לפרקליט המדינה ולמשנה לפרקליט המדינה את הסמכות לאשר הגשת כתבי אישום על העבירות המנויות בסעיף 24 לחוק המאבק בטרור

חוק ומשפט):  בתיקון הזה יש להקל את העומס שנוצר, במיוחד על רקע העלייה הניכרת בכתבי האישום בתחום הזה

חוק ומשפט):       בנושא הזה אני חייב לומר,אם עד עכשיו אני דיברתי באופן מלא בשם הוועדה, אני חייב להוסיף פה משהו שעלה בדיוני הוועדה וטרם הוכרע, אבל האמירה הזאת גם היא נאמרה על ידי חברי כנסת רבים

חוק ומשפט):  ההסתכלות על העבירות של הסתה לטרור, הזדהות עם ארגון טרור וכדומה, הנפת דגלי טרור, כעבירות של חופש ביטוי, בעיניי ובעיני אנשים רבים היא שגיאה בסיסית בהבנת המושג חופש ביטוי ושגיאה בסיסית בהבנת תפקידו של המשפט הפלילי במדינה

חוק ומשפט):  המשפט הפלילי לא נועד מלכתחילה לטפל בסיטואציה של טרור

חוק ומשפט):  משפט פלילי הוא דרך שבה מדינה מענישה את אותם גורמים הפועלים מתוכה, מתוך המדינה, באופן שהחברה מגנה

חוק ומשפט):  זה תהליך ארוך, שתחילתו במערכת החינוך ובעבודה הסוציאלית ובמצוקות ובכל מיני אלמנטים, ויש לו אלמנט שיקומי ויש לו אלמנט הרתעתי נוסף

חוק ומשפט):  יש אלמנטים רבים שעומדים בבסיס הענישה הפלילית, וההליך הפלילי כולו נותן הרבה מאוד פעמים דגש, כמו שאמרתי, על שיקום הנאשם, עבודות שירות, כל מיני הסתכלויות שבהן אנחנו מסתכלים על האדם שביצע מעשה פלילי כחריג בחברה שזקוק לסיוע, לטיפול ולפעמים גם לטיפול עונשי

חוק ומשפט):       כאשר אנחנו עוסקים בטרור אנחנו עוסקים במישהו שמקעקע את עצם יסוד קיומה של החברה; אויב של החברה, של המדינה ולמעשה של המין האנושי כולו

חוק ומשפט):  בוודאי כאשר אנחנו מדברים על שני הארגונים שפה נמצאים בחוק, דאעש וחמאס, מדובר על אויבים של המין האנושי כולו, שמבצעים פשעים נגד האנושות

חוק ומשפט):  מעבר לפשעים נגד העם היהודי, מעבר למעשי הטרור, מעבר למעשי הרצח ועוד, מדובר באמת בפשעים נגד עצם קיומה של האנושות, של חברה בת-תרבות

חוק ומשפט):  ולכן, כאשר מסתכלים על הפשעים הללו ומנסים להכניס אותם למיטת הסדום של ההליך הפלילי, עושים עיוות בהליך הפלילי ועושים עיוות בדרך שבה מדינת ישראל כמדינה חופשית מטפלת בטרור

חוק ומשפט):  לא סתם מדינות אחרות בעולם, כאשר הן נאלצו להתמודד עם טרור, הן יצרו לו כלים חקיקתיים ותפיסתיים אחרים מהדרך שבה הן מטפלות בעניינים באופן רגיל

חוק ומשפט):      הבאתי גם במהלך דיוני הוועדה וגם במסגרת דיוני ההכנה – במתקן בגואנטנמו, של ארצות הברית, יושבים אסירים שמוחזקים שם ללא כל תאריך משפט צפוי

חוק ומשפט):  הם לא נפגשים עם עורכי דין, והסנגוריה הציבורית איננה מממנת את ההגנה עליהם

חוק ומשפט):  כל הגדרים והשיטות של המשפט הפלילי לא חלים לגביהם, והסיבה שלא חלים לגביהם – מתוך הבנה ברורה שההתמודדות עם טרור וההתמודדות עם שלילת עצם קיומה של החברה היא שונה משמעותית מההליך הפלילי

חוק ומשפט):  ולכן המבנה הקיים נכון להיום גם בחוק המאבק בטרור וגם בעובדה – שבעיניי היא מזעזעת וצריך יהיה לתת לה מענה – שהסנגוריה הציבורית לצורך העניין תייצג חלק מאותם מרצחים שפלים, על חשבוננו כחברה, על מעשי הטרור שבוצעו ב-7 באוקטובר, בעיניי זו שערורייה שאנחנו כבית וכמדינה נצטרך לתת לה מענה, אדוני היושב-ראש

חוק ומשפט):       בכל זאת, כרגע אנחנו במסגרת קיימת, ולכן העלייה במספר התיקים הקשורים להזדהות עם מעשי טרור, להזדהות עם ארגוני טרור, לחברות בארגון טרור וכדומה יצרה עומס מאוד גדול על היועצת המשפטית לממשלה בהקשר הזה, שלא יכולה לאשר כל כתב אישום, ולכן ניתנת לה פה, בחוק, סמכות אצילה לאנשים הכפופים לה

חוק ומשפט):      בנוסף, במהלך דיוני הוועדה פיצלנו את סעיף 3, שמחלק את הטיפול בתיקים בין הפרקליטות לבין התביעה המשטרתית בעבירות לפי חוק המאבק בטרור, ונמשיך ללבן את הנושא הזה בוועדה

חוק ומשפט):      להצעת החוק הוגשו כמה הסתייגויות ובקשות רשות דיבור

חוק ומשפט):  אני מבקש מחברי הכנסת לדחות את כלל ההסתייגויות ולאשר את הצעת החוק בקריאה השנייה ובקריאה השלישית כנוסח הוועדה

חוק ומשפט):  תודה רבה, אדוני היושב-ראש

אמיר אוחנה: תודה רבה ליושב-ראש הוועדה

אמיר אוחנה:  כאמור, להצעת החוק הוגשו הסתייגויות של קבוצת סיעת רע"מ – חברי הכנסת מנסור עבאס, ווליד טאהא, ואליד אל הואשלה, אימאן ח'טיב יאסין ויאסר חוג'יראת, ושל קבוצת סיעת חד"ש-תע"ל – חברי הכנסת איימן עודה, אחמד טיבי, עאידה תומא סלימאן, עופר כסיף ויוסף עטאונה

אמיר אוחנה:  הסיעות המסתייגות הודיעו כי הנמקת ההסתייגויות תהיה במסגרת זמן של עד עשר דקות, ותנמק אותן חברת הכנסת עאידה תומא סלימאן

אמיר אוחנה:  אני מזמין אותה לדוכן

עאידה תומא סלימאן: - - -      

אמיר אוחנה: אוקיי, מאה אחוז

אמיר אוחנה:  אז בשם סיעת חד"ש-תע"ל – חברת הכנסת עאידה תומא סלימאן

אופיר כץ: זה הנימוק היחיד

אמיר אוחנה: זה הנימוק היחיד, סיעת רע"מ לא תנמק

אמיר אוחנה:  מאה אחוז

עאידה תומא סלימאן: כן, רציתי להדגיש את זה

עאידה תומא סלימאן:      כבוד היושב-ראש, חברי וחברות הכנסת, לפני שאני מתחילה לדבר על הצעת החוק, אני חייבת להגיד שקשה לעמוד היום על הדוכן מול התמונות של החטופים, שכולנו מקווים באמת שיחזרו בשלום למשפחות שלהם

אמיר אוחנה: אמן

עאידה תומא סלימאן: זה מאוד – זה קשה

עאידה תומא סלימאן:  אני לא אכביר במילים, אבל באמת, קשה לעמוד על הדוכן, להרים את הראש ולהסתכל בתמונות

עאידה תומא סלימאן:  ליבי עם המשפחות וליבי עם כל המשפחות שמאבדות בימים האלה אהובים שלהם משני צידי הגבולות, גם בעזה

עאידה תומא סלימאן:      אני חייבת להגיד שהדבר הראשון שהייתי רוצה להדגיש כאשר אנחנו מדברים על הצעת החוק, התיקון לחוק המאבק בטרור – מה שבטוח הוא שכולנו מסכימים על דבר אחד: כולנו היינו רוצים באמת להיאבק בכל פעולה שהיא תחת המטרה של טרור והפחדה ואיום על חיי בני אדם

עאידה תומא סלימאן:  כולנו רוצים, ואין אנחנו מסתייגים מהאמירה הזו

עאידה תומא סלימאן:  זאת מטרה שכולנו נסכים עליה

עאידה תומא סלימאן:      אני חושבת שהיה מן הראוי שדווקא החלטה בהצעת חוק כזאת – שנדון בה בכובד ראש בזמנים אחרים

עאידה תומא סלימאן:  הצעת חוק כזאת, שמאוד מרחיבה את היריעה של האכיפה של מעשה פלילי כזה או אחר, או ניסיון, או מחשבה שיכול להיות שתוביל למעשה טרור – כדאי והיה מן הראוי לא ליזום אותה ולא לדבר עליה דווקא בימים שבהם כל הרוחות סוערות, כאשר האווירה הפוליטית בארץ היא אווירה מאוד קשה, גם הציבורית, בואו נגיד ככה

עאידה תומא סלימאן:  הרבה רגשות צפים, והרבה פעמים לא נותנים לקיים דיון רציונלי, דיון חשוב מאין כמוהו, כי בכל זאת, כולנו מסתכלים קדימה ורוצים לראות את היום שאחרי, וכולנו רוצים להמשיך לחיות בחברה שלא תגרום שום עוול לאזרחים שלה בגלל פחדים או בגלל אירועים, כמה שיהיו קשים

עאידה תומא סלימאן:      לכן, אני חושבת שהתזמון – ואני חייבת להגיד שגם רשויות המדינה שהופיעו בפני הוועדה אמרו שהצעת החוק הזו, כבר עובדים ומכינים אותה שנה וחצי כמעט, והיה אפשר לחכות עוד שבוע, כי בסופו של דבר, אני טוענת שהצעת החוק הזו אומנם מסוכנת מאוד למרחב הדמוקרטי באופן כללי ולזכויות החוקתיות של האזרחים, אבל בתוך החוק עצמו שאנחנו מנסים לתקן קיימים סעיפים שאפשר בימים קשים אלה להשתמש בהם, ואם באמת אדם חשוד בהכנה ובניסיון לבצע או ברצון לבצע מעשה כזה, אפשר להשתמש בסעיפים האלה כדי להפליל וכדי להעניש, והסעיפים קיימים כבר בחוק המקורי

עאידה תומא סלימאן:  אין ולא היה צורך לעשות תהליך מזורז, מחטף שאנחנו נסבול ממנו בעתיד, לאחר שהמצב ישתנה ונחזור לימים הרגילים

עאידה תומא סלימאן:      אני חייבת להגיד גם שלצערי הרב, ההצעה הזו עוברת על שני יסודות מאוד חשובים במשפט הפלילי: היסוד שאומר שאין עונשים על דברים שבלב

עאידה תומא סלימאן:  הרי מה הצעת החוק אומרת? שאדם שצופה באופן מתמשך ושיטתי בפרסומים שיצאו מארגונים שמוגדרים כארגוני טרור לפי הצעת החוק, עלול באיזשהו שלב להשתכנע, ואולי יעבור איזשהו תהליך שיוביל אותו לבצע – להזדהות קודם כול, ואחר כך לבצע מעשה טרור

עאידה תומא סלימאן:  אז מה? אנחנו באים ומפלילים ומענישים על דברים שבלב, שאין דרך להוכיח אותם

עאידה תומא סלימאן:  באים ומענישים – וזה יסוד מאוד ברור בחוק הפלילי – מענישים על דברים שבלב

עאידה תומא סלימאן:       היסוד השני: אין אחריות פלילית ללא התנהגות חיצונית גלויה, כאשר העבירה פוגעת בציבור או בחברה שבן אדם חי בתוכה, כלומר צריך שיהיה איזשהו אקט שפוגע, אקט שמבצע באופן חיצוני את העבירה או את החשד לעבירה הזו

עאידה תומא סלימאן:  ומה החוק הזה בא ואומר? עצם הצפייה – כי אני, מבחינתי, לא הייתי רוצה שאף אחד יצפה בתכנים שיכולים להביא למעשה של טרור, אבל יש אנשים שצופים, וזה דווקא גורם להם להזדעזע

עאידה תומא סלימאן:  יש אנשים שצופים לתקופה מסוימת, וזה לא גורם להם לעשות שום דבר שיפגע באנשים אחרים, ואנחנו באים ומענישים אותם על דברים שאנחנו החלטנו שנמצאים בראש שלהם

עאידה תומא סלימאן:  איך הבן אדם יוכיח שאין לו את זה?     אני חושבת שהצעת החוק הזו הגבירה ובאה להעניש על דברים שעוד לא בוצעו ועל צפייה, כאשר סעיף 28 של אותו חוק, שנעשה לו התיקון, אומר בצורה הכי ברורה שאדם שכבר התחיל להכין ולהתקדם בהכנות לביצוע עבירת טרור והתחרט וחזר בו מההכנה ומהביצוע, פוטרים אותו מאחריות פלילית

עאידה תומא סלימאן:  אתם מבינים? אנחנו באים להרשיע על דברים שקבענו שהם נמצאים בלב ובראש, כאשר החוק עצמו אומר בצורה הכי ברורה בסעיף 28: אדם שהתחיל לבצע מעשה טרור, או התחיל להכין והתחרט, פטור מאחריות פלילית

עאידה תומא סלימאן:  אז על מה אנחנו מדברים?     אני חייבת להגיד, אחת הבעיות העיקריות בהצעת החוק הזו היא גם שהיא מתחילה לפתוח יותר רחב את אמצעי הבקרה וההתערבות של האח הגדול בחיי האזרחים, כי לא ברור איך ינסו לאכוף ומה השיטות שישתמשו בהן כדי לאכוף את הצעת החוק הזו

עאידה תומא סלימאן:  זה אומר שהאכיפה תהיה בררנית, והיא תהיה באמצעים שיפגעו גם בחופש המידע, יפגעו בחופש הביטוי ויפגעו בפרטיות של האזרחים של המדינה

עאידה תומא סלימאן:  אנחנו רואים שכאשר לא רק דנים בחוקים כאלה אלא מעלים אותם בתקופה כל כך טעונה רגשית, מה התוצאה? התוצאה היא 52 כתבי אישום כלפי צעירים ערבים תוך חודש; התוצאה – 250 מעצרים מתחילת המלחמה הזו שלא הסתיימו בכלום חוץ מאשר רדיפה פוליטית

עאידה תומא סלימאן:  ובמה היא מסתיימת? שכל ערבי הוא חשוד בהיותו ערבי במדינה

עאידה תומא סלימאן:  זה המצב

עאידה תומא סלימאן:  פועלי בניין מפחדים לצאת לרחוב, ללכת לאתרי בנייה, ראשי ערים מונעים פתיחת אתרי בנייה בגלל שהעובדים הם ערבים, והאווירה הולכת ונעשית יותר ויותר קשה גם במישור הציבורי וגם במישור הרשמי

עאידה תומא סלימאן:      הצעות חוק כאלה, לצערי הרב, פוגעות בסופו של דבר באזרחים, פוגעות באווירה הקיימת ביחסים בין האזרחים, וגורמות דווקא לאווירה של רדיפה והפחדה ולאכיפה בררנית שפוגעת ביסודות כל שריד של דמוקרטיה

עאידה תומא סלימאן:  תודה

אמיר אוחנה: תודה רבה לחברת הכנסת עאידה תומא סלימאן

אמיר אוחנה:  חרף ההסכמה שהצגתי, מבקש חבר הכנסת מנסור עבאס – ואני אאפשר זאת – עד חמש דקות להנמקה

אמיר אוחנה:  בבקשה

מנסור עבאס: ברשותך, אדוני היושב-ראש, אני רוצה לדבר בערבית דווקא, כי החוק הזה – חשוב מבחינתנו שנעביר גם מסר לחברה הערבית בהקשר הזה

מנסור עבאס:  (אומר דברים בשפה הערבית, להלן תרגומם:) תודה, אדוני היושב-ראש

אמיר אוחנה: שוכרן ג'זילן

אמיר אוחנה:  תודה רבה לחבר הכנסת מנסור עבאס

אמיר אוחנה:  להצעת החוק הוגשו גם בקשות לרשות דיבור של כמה חברי כנסת

אמיר אוחנה:  ראשונת הדוברים, חברת הכנסת יוליה מלינובסקי – אינה נוכחת; חברת הכנסת מרב מיכאלי – אינה נוכחת; חברת הכנסת נעמה לזימי – אינה נוכחת; חבר הכנסת גלעד קריב – אינו נוכח; חברת הכנסת אפרת רייטן מרום – אינה נוכחת

אמיר אוחנה:  לפיכך, אנחנו נשמע את יושב-ראש ועדת החוקה, חוק ומשפט חבר הכנסת שמחה רוטמן, שמבקש להשיב למסתייגים

אמיר אוחנה:  בבקשה

חוק ומשפט): תודה רבה, אדוני היושב-ראש

חוק ומשפט):  כנסת נכבדה, חבריי חברי הכנסת, אני לא יודע אם הייתי נכנס לדברים האלה ביוזמתי, אבל מאחר ששמעתי את הדברים – שבעיניי די מזעזעים – של חברי הכנסת המסתייגים לגבי זה שיש רדיפה, שבמדינת ישראל האצבע קלה על ההדק באכיפה של עבירות ההסתה לטרור, אז אני רוצה לספר לכם על דמות שאולי חלק מחברי הכנסת המסתייגים מכירים אותה באופן אישי

חוק ומשפט):  קוראים לו עכרמה צברי

חוק ומשפט):  עכרמה צברי הוציא פתווה שאסור לעבור במגנומטרים בכניסה להר הבית, ועורר את מהומת המגנומטרים כבר אז

חוק ומשפט):  הוא השתתף בוועידת יום אל-קודס האיראנית בקריאה להשמדת ישראל ליד שני שותפים, חסן נסראללה ומנהיגי החמאס והג'יהאד האסלאמי

חוק ומשפט):  הוא השתתף איתם בוועידה; הוא משבח מחבלים בג'נין ובשכם; הוא נאם לצידו של המחבל פתחי חאזם, שהוא האבא של ראאד חאזם, שביצע את פיגוע הירי בדיזינגוף בתל אביב, ושם הוא הצהיר שמחבלי ג'נין הם לפיד המראה לנו את הדרך

חוק ומשפט):  הוא ביקר אצל משפחת המחבל עודאי תמימי משועפאט, שרצח את החיילת נועה לזר, וגם שם הוא שיבח את השהידים ואמר שאם היו מבינים את מעלת הג'יהאד והשהיד, כולם היו יוצאים לבצע פיגועים

חוק ומשפט):       עכשיו, יש טענה שהאצבע קלה על ההדק, שמוגשים פה כתבי אישום על ימין ועל שמאל

חוק ומשפט):  אז אני רוצה לספר לכם שתלונות על עכרמה צברי מוגשות באופן עקבי על ידי ארגונים רבים – ואפשר לציין אותם: ארגון עד כאן, ארגון לביא, שמגישים תלונות – וטרם הוגש כתב אישום

חוק ומשפט):  כאשר הוגשה עתירה לבית המשפט העליון בשאלה מדוע התיק שוכב בפרקליטות זמן רב כל כך ולא מוגשים כתבי אישום, התשובה – אני משאיר אתכם במתח

חוק ומשפט):  אתם יודעים למה? כי עקב האירועים הודיעה הפרקליטות לבית המשפט העליון שהיא צריכה עוד ארכה

חוק ומשפט):  אני הייתי חושב שעקב אירועי הטרור שבהם מעורבים, ועקב החשיבות והצורך להעמיד לדין מסיתים לטרור, הם יבקשו לקצר את הזמן ולהגיש את כתבי האישום מהר יותר

חוק ומשפט):  אבל לא

חוק ומשפט):  עקב האירועים הגישה הפרקליטות בקשה לארכה

חוק ומשפט):       אז אני מברך על כך שבאמת בעקבות אירועי 7 באוקטובר חל שינוי מסוים בעמדת הפרקליטות ואכן מוגשים יותר כתבי אישום

חוק ומשפט):  זה טוב

חוק ומשפט):  מברכים על הטובה כשם שמברכים על הרעה

חוק ומשפט):  אנחנו מברכים על הטובה כשמגישים, כשם שאנחנו ראינו קודם שבמשך שנים רבות לא הגישו

חוק ומשפט):  קצב הגשת כתבי האישום בנושא הסתה לטרור עמד על מספר דו-ספרתי נמוך, כ-18, כ-20 כתבי אישום בשנה

חוק ומשפט):  כל גלילה קטנה בפייסבוק ובטוויטר ובטיקטוק ובאינסטגרם מביאה 30-20 כתבי אישום, כשעושים ככה חמש דקות

חוק ומשפט):  אבל זה היה הקצב השנתי

חוק ומשפט):  אז עכשיו התעוררנו, התעוררנו כולנו למציאות אחרת, ואנחנו מבינים שצריך לטפל בהסתה לטרור ומה שעשינו עד עכשיו לא היה מספיק, ואנחנו לא טיפלנו במסיתים, וכתוצאה מההסתות, בהר הבית היה פיגוע רק השבוע

חוק ומשפט):      אז סוף-סוף חלקנו התעוררנו, וגם זה יש על זה תלונה

חוק ומשפט):  יש על זה תלונה שאוכפים יותר מדי

וליד טאהא: שמחה - - -      

שמחה רוטמן: בושה וחרפה

שמחה רוטמן:  אוכפים הרבה פחות מדי עבירות של הסתה לטרור במדינת ישראל

שמחה רוטמן:  עם כל התגבורת, עם כל התוספת – לא נאכפות מספיק

שמחה רוטמן:  והתוספת של העבירה החדשה הזאת – אני מאוד מאוד מקווה

שמחה רוטמן:  הסעיף שמוסיף את העבירה החדשה הוא חשוב מאוד, אבל הסעיף היותר-חשוב בעיניי – ולכן, למרות המחלוקת הקשה שהייתה לי עם הפרקליטות בדיונים על החוק הזה, העברתי אותו והכנסתי אותו, כדי שהיועצת המשפטית תוכל לאצול את סמכותה, כדי שיוגשו יותר כתבי אישום על הסתה לטרור – אמרתי שאני לא אעכב את הסעיף הזה, למרות ההתנהלות המאוד-מאוד בעייתית של הפרקליטות במסגרת הדיונים הללו, כולל הדלפות שקריות מישיבות סגורות

שמחה רוטמן:  אבל את כל זה אני שם בצד

שמחה רוטמן:  אם עכשיו יטפלו בעבירות ההסתה לטרור, והיה זה שכרי, והיה זה שכרם של כל חברי הכנסת, קואליציה ואופוזיציה, שהתגייסו כאיש אחד לטובת העברת החוק הזה

שמחה רוטמן:  אני מבקש מחברי הכנסת לאשר את החוק הזה, להתנגד לכל ההסתייגויות ולהעביר אותו בקריאה השנייה והשלישית, כדי שנוכל להילחם בטרור ולמנוע את ההרוגים הבאים, בעזרת השם

שמחה רוטמן:  תודה רבה

אמיר אוחנה: תודה רבה ליושב-ראש ועדת החוקה, חוק ומשפט

אמיר אוחנה:       סיעת רע"מ מודיעה כי כל ההסתייגויות מטעמה מוסרות

אמיר אוחנה:  סיעת חד"ש-תע"ל מורידה את כל ההסתייגויות, למעט אלה שנצביע עליהן כעת, ולכן, אנא שבו במקומותיכם לצורך ההצבעה

אמיר אוחנה:  כאמור אנחנו מצביעים כעת על ההסתייגויות

אמיר אוחנה:  הצבעה על הסתייגות 2, לפני סעיף 1 – הצבעה כעת

אמיר אוחנה: בעד ההסתייגות – 4 

אמיר אוחנה: נמנעים – אין 

אמיר אוחנה: בעד – ארבעה, 13 נגד

אמיר אוחנה:  אני קובע כי ההסתייגות לא התקבלה

אמיר אוחנה:      מצביעים כעת על הסתייגות 2 לחלופין ג', לפני סעיף 1

אמיר אוחנה:  הצבעה

אמיר אוחנה: בעד ההסתייגות – 4 

אמיר אוחנה: נמנעים – אין 

אמיר אוחנה: ארבעה בעד, 13 נגד

אמיר אוחנה:  אני קובע כי גם הסתייגות זו לא התקבלה

אמיר אוחנה:      ולכן אנחנו נצביע כעת על סעיף 1 כנוסח הוועדה, לאחר שכל ההסתייגויות עליו נדחו או הוסרו

אמיר אוחנה:  הצבעה

אמיר אוחנה: בעד סעיף 1, כהצעת הוועדה –  13 

אמיר אוחנה: נמנעים – אין 

אמיר אוחנה:  13 בעד, ארבעה נגד

אמיר אוחנה:  אני קובע כי סעיף 1, כנוסח הוועדה, התקבל

אמיר אוחנה:      מצביעים כעת על הסתייגות 4 לחלופין ח', לסעיף 2

אמיר אוחנה:  ההצבעה כעת

אמיר אוחנה: בעד ההסתייגות –  4 

אמיר אוחנה: נמנעים – אין 

אמיר אוחנה: ארבעה בעד, 12 נגד

אמיר אוחנה:  אני קובע כי ההסתייגות לא התקבלה

אמיר אוחנה:  אני מוסיף להצבעה נגד את קולו של חבר זה יוסף טייב

אמיר אוחנה:  זה לא משנה את תוצאות ההצבעה, אבל אנחנו מוסיפים לפרוטוקול

אמיר אוחנה:      אנחנו נצביע כעת על סעיף 2 כנוסח הוועדה, לאחר שכל ההסתייגויות לו הוסרו או נדחו

אמיר אוחנה:  ההצבעה כעת

אמיר אוחנה: בעד סעיף 2, כהצעת הוועדה –  12 

אמיר אוחנה: נמנעים – אין 

אמיר אוחנה: 13 בעד, יחד עם קולו של חבר הכנסת טייב, ארבעה נגד

אמיר אוחנה:  אני קובע כי סעיף 2, כנוסח הוועדה, התקבל

אמיר אוחנה:  אני קובע שכל ההסתייגויות נדחו

אמיר אוחנה:      אנחנו מצביעים עכשיו על החוק כנוסח הוועדה בקריאה השלישית

אמיר אוחנה:  הצבעה

אמיר אוחנה: בעד החוק – 17 

אמיר אוחנה: נמנעים – אין 

אמיר אוחנה: 17 בעד, ארבעה נגד, אין נמנעים

אמיר אוחנה:  אני קובע כי הצעת חוק המאבק בטרור (תיקון מס' 9 והוראת שעה), התשפ"ד–2023, התקבלה בקריאה השנייה והשלישית, ותיכנס לספר החוקים

אמיר אוחנה: [מס' מ/1666; דברי הכנסת, חוב' ג', ישיבה 109; נספחות

אמיר אוחנה: ] 

אמיר אוחנה: חברי הכנסת, הסעיף הבא על סדר-היום – הצעת חוק איסור הלבנת הון (תיקון מס' 33), התשפ"ד–2023, לקריאה השנייה והשלישית

אמיר אוחנה:  אני מזמין את יושב-ראש ועדת החוקה, חוק ומשפט חבר הכנסת שמחה רוטמן להציג גם את הצעת החוק הזאת

אמיר אוחנה:  בבקשה

חוק ומשפט): תודה רבה, אדוני היושב-ראש

חוק ומשפט):  כנסת נכבדה, חבריי חברי הכנסת, מאחר שידעתי שאני –הנושא על סדר-היום, אז לא עליתי במיוחד להודות על החוק הקודם

חוק ומשפט):  אני אגיד זאת בפתיחת דבריי

חוק ומשפט):  אני רוצה להודות לצוות הוועדה, ובמיוחד לייעוץ המשפטי, על העבודה המסורה בניסוח הצעת חוק המאבק בטרור ועל ניהול ישיבות בזמנים קצרים לטובת המאבק בטרור והעברת החוק בצורה הטובה ביותר

חוק ומשפט):  אני רוצה להודות גם לרוב המוחלט של חברי הוועדה מהקואליציה ומהאופוזיציה שמשכו את ההסתייגויות שלהם

חוק ומשפט):  היו להצעת החוק הזאת כל מיני הסתייגויות, גם מחברי הליכוד וגם מחברי ישראל ביתנו, וגם הערות של יש עתיד וגם הערות של העבודה

חוק ומשפט):  בסופו של דבר, למען גיבוש נוסח, כל אחד ויתר על מה שהוא רצה בדיוק ומה שהפריע לו כדי להגיע לנוסח אחד מוסכם, שיהיה מוסכם על הרוב המוחלט של חברי הבית

חוק ומשפט):  את אלו שהיו נגד כבר הזכרנו קודם, ואני רוצה להודות לחברי הכנסת הללו, לחברי הוועדה ולמשרדי הממשלה שסייעו בהכנת הצעת החוק, ודי בכך

חוק ומשפט):      אנחנו בעניין הצעת חוק איסור הלבנת הון (תיקון מס' 33), התשפ"ד–2023

חוק ומשפט):  אני מתכבד להביא בפני הכנסת לקריאה השנייה ולקריאה השלישית את הצעת חוק איסור הלבנת הון (תיקון מס' 33), התשפ"ד–2023

חוק ומשפט):  הצעת החוק מבקשת לתקן את חוק איסור הלבנת הון כדי לאפשר העברת מידע באופן ישיר מהרשות לאיסור הלבנת הון ומימון טרור למטה הלאומי ללוחמה כלכלית בטרור, המט"ל

חוק ומשפט):  המט"ל הוקם בעקבות החלטת קבינט בחודש מרץ 2018

חוק ומשפט):  תפקידו להיות גורם מרכז, מתאם ומתווה מדיניות אכיפה ברמה הלאומית בעניין המלחמה בתשתיות פיננסיות של ארגוני טרור, פעילי טרור וגורמים המעורבים במימון טרור

חוק ומשפט):  נוסף על האמור, המט"ל מסייע לשר הביטחון לממש את סמכויותיו מכוח חוק המאבק בטרור

חוק ומשפט):       לפי סעיף 30 לחוק, הרשות לאיסור הלבנת הון מוסמכת להעביר את המידע ממאגר מידע שהיא מנהלת לרשימה סגורה של גופים למטרות המוגדרות בחוק

חוק ומשפט):  מאחר שהמטה ללוחמה כלכלית בטרור איננו נכלל ברשימה זו, הרשות איננה רשאית להעביר אליו מידע באופן ישיר

חוק ומשפט):  כיום ההעברה נעשית בדרך עקיפה, באמצעות העברת המידע מהרשות לאיסור הלבנת הון למשטרת ישראל, שרשאית מכוח התקנות להעביר את המידע לרשויות נוספות

חוק ומשפט):  התיקון המוצע נדרש כדי לאפשר העברת מידע ישירה מהרשות לאיסור הלבנת הון למט"ל בלא צורך לקבלו בצורה עקיפה באמצעות המשטרה, וזאת נוכח תפקידו של המט"ל, שעוסק באופן שוטף בפעילות שנועדה למנוע הקמת תשתיות פיננסיות של ארגוני טרור ולאתר תשתיות שכאלה

חוק ומשפט):      אנחנו יודעים כולנו, כמובן, שהכספים המועברים לטרור הם לא עניין צדדי לטרור

חוק ומשפט):  הטרור, הרבה מאוד מעבר להיותו דרך לפגוע במדינת ישראל, ביהודים ובאומות אחרות בעולם, ובכלל בעולם החופשי, הטרור הוא הרבה מאוד פעמים עסק כלכלי, והכספים זורמים במקומות שונים בעולם, ולכן נדרש מאמץ רב-מדינתי ומדינתי לגדיעת כספי הטרור

חוק ומשפט):      בהקשר הזה אני לא יכול להתעלם מההחלטה החשובה, ובעזרת השם, מהחלטות שעוד יבואו, של ממשלת ישראל, של הקבינט, בעקבות הדרישות החד-משמעיות גם מצד שר האוצר, שלא להעביר את הכספים הנוגעים לחמאס לרשות הפלסטינית

חוק ומשפט):  כולנו יודעים שהרשות הפלסטינית משתמשת בכספים שהיא מקבלת לטובת תשלום משכורות למחבלים, ועל זה יש חוק קיזוז אחד, וגם הכספים שמועברים לרצועת עזה ולחמאס – כולנו יודעים לאן הם מגיעים בסוף

חוק ומשפט):       הצעד הראשון והחשוב ביותר במלחמה בטרור הוא גדיעת מקור הכספים שלו, ולכן הנושא הזה חשוב במיוחד

חוק ומשפט):  חוק איסור הלבנת הון על כל נגזרותיו והעברת המידע למטה ללוחמה כלכלית בטרור הוא נדבך משמעותי ביותר במאבק בטרור

חוק ומשפט):      להצעת החוק לא הוגשו הסתייגויות אך הוגשו בקשות רשות דיבור

חוק ומשפט):  אני מבקש מהכנסת לאשר את הצעת החוק בקריאות השנייה והשלישית בנוסח הוועדה

חוק ומשפט):  תודה רבה

משה סולומון: תודה רבה

משה סולומון:  להצעת החוק לא הוגשו הסתייגויות, אך הוגשו בקשות לרשות דיבור של סיעת חד"ש-תע"ל, אז אני מבקש להזמין את חבר הכנסת איימן עודה – אינו נוכח; חבר הכנסת אחמד טיבי - - -     

נאור שירי: איזה יו"ר

נאור שירי:  איזה יו"ר

דבורה ביטון: תתחדש על התפקיד

משה סולומון: תודה רבה

משה סולומון:  אני באמצע, לכן לא פתחתי בדברים, רציתי לתת זרימה

משה סולומון:  תכף אני אגיד כמה מילים על עצם העובדה שאני יושב כאן היום

משה סולומון:      חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חבר הכנסת יוסף עטאונה – אינו נוכח

משה סולומון:      חברי הכנסת, נעבור כעת להצבעה בקריאה השנייה של חוק איסור הלבנת הון (תיקון מס' 33), התשפ"ד–2023, כנוסח הוועדה

משה סולומון:  ההצבעה תהיה אלקטרונית

משה סולומון:  אנא תפסו מקומותיכם

משה סולומון:  הצבעה

משה סולומון: בעד סעיפים 1–2 – 8 

משה סולומון: נמנעים – אין  

משה סולומון: שמונה בעד, אין מתנגדים

משה סולומון:  אני קובע שההצעה אושרה בקריאה השנייה

משה סולומון:       חברי הכנסת, נעבור להצבעה בקריאה השלישית על הצעת חוק איסור הלבנת הון (תיקון מס' 33), התשפ"ד–2023

משה סולומון:  ההצבעה תהיה אלקטרונית

משה סולומון:  שוב, נא לשבת

משה סולומון:  הצבעה

משה סולומון: בעד החוק – 8 

משה סולומון: נמנעים – אין  

משה סולומון: שמונה בעד, אין מתנגדים

משה סולומון:  אני קובע כי הצעת חוק איסור הלבנת הון (תיקון מס' 33), התשפ"ד–2023 התקבלה בקריאה השנייה והשלישית, ותיכנס לספר החוקים

משה סולומון:  יושב-ראש ועדת החוקה חבר הכנסת שמחה רוטמן רוצה לברך על ההחלטה

חוק ומשפט): תודה רבה, אדוני היושב-ראש

חוק ומשפט):  כנסת נכבדה, חבריי חברי הכנסת, דבר ראשון, אני כמובן רוצה להודות לצוות הוועדה, לייעוץ המשפטי ולמשרדי הממשלה השונים – הרשות לאיסור הלבנת הון, המטה הלאומי, המטה ללוחמה כלכלית בטרור, לכל גופי הממשלה – על הכנת הצעת החוק החשובה והעברתה

חוק ומשפט):  תודה רבה לכולם

חוק ומשפט):      אדוני היושב בראש, אני רואה לעצמי זכות גדולה שהצעת החוק הראשונה שהעברת בתפקידך כמנהל הישיבה, כסגן יושב-ראש הכנסת, היא הצעת חוק כל כך חשובה – כל כך קונסנסואלית, ללא מתנגדים, כמו שאתה רואה – שעוסקת במאבק בטרור, נושא שמאחד בימים אלה את האומה כולה

חוק ומשפט):  אני מקווה שסימן הפתיחה הזה יהיה סימן הפתיחה לכל כהונתך, שתזכה להרבות אחדות, אהבה ושלום בעם ישראל, וגם לאחד את כולנו במאבק הכה-חשוב על קיומנו ובמאבק בטרור ובאויבינו

חוק ומשפט):      אני רוצה לברך אותך, וזכות היא לי, גם כיושב-ראש הסיעה וגם כיושב-ראש הוועדה וגם כמי שהביא את הצעת החוק הראשונה, שתזכה להצלחה מרובה בעבודתך

חוק ומשפט):  "אילן אילן במה אברכך" – שהפירות של עבודתך כאן יהיו מרובים וטובים ומתוקים כמותך

משה סולומון: בעזרת השם

משה סולומון:  תודה רבה

משה סולומון:      אני אומר כמה מילים שלי, ומייד לאחר מכן אני אמשיך בלו"ז, אבל חשוב לי בישיבה הראשונה הזאת שאכן, כפי שאמר חבר הכנסת שמחה רוטמן – זכות היא לי שדווקא בישיבה הזאת מעבירים חוק שהוא מאוד מאוד חשוב לקיומה של מדינת ישראל, מאוד מאוד חשוב לביטחון האזרחים

משה סולומון:  זו ישיבת מליאת הכנסת הראשונה שאני מנהל, והייתי רוצה לפתוח בכמה מילים, ברשותכם

משה סולומון:      ראשית, אני רוצה להודות ליושב-ראש הכנסת חבר הכנסת אמיר אוחנה על מיצג החטופים ביציע הציבור

משה סולומון:  אני רואה את זה מולי, וזה בהחלט מרשים וחשוב וגם כואב מאוד

משה סולומון:  היציע הזה, שמארח אורחים מגוונים, מנציגים רמי דרג ממדינות זרות ועד אחרון ילדי הגנים, החשובים לא פחות – היציע הזה מייצג את החברה הישראלית, את הגיוון, את האחדות

משה סולומון:  כולם שווים בו כפי שכולנו שווים פה

משה סולומון:  לצערנו, רבים מהציבור לא כאן, לא בחיק משפחותיהם

משה סולומון:  המיצג הזה נועד להזכיר ולוודא שהעיסוק בהם והדאגה להם לא ירדו מסדר-היום ויישארו לנגד עינינו תמיד

משה סולומון:      וכמה מילים על המעמד הזה

משה סולומון:  בנאום הבכורה שלי דיברתי על הילד שהגיע מאתיופיה – לחבר כנסת בישראל

משה סולומון:  עתה עשיתי עוד צעד – סגן יושב-ראש הכנסת

משה סולומון:  בנאום ההוא הזכרתי את כוונתי להיות מייצג של דרך בית הלל, דרך של שיח והקשבה תוך עמידה על עקרונות

משה סולומון:  אני מקווה שכך פעלתי עד כה

משה סולומון:      אני מתרגש לומר כי בשבועות האחרונים, לצערי בנסיבות טרגיות, השיח בכנסת הפך ברובו למכבד יותר, רגיש יותר, קשוב יותר

משה סולומון:  אני מתכוון לשים דגש על כך בתפקידי החדש ובזמן ניהול המליאה

משה סולומון:  אני מבקש מכם תמיד, ובטח בעת הזאת, לא לצעוק, לא לתקוף

משה סולומון:  בואו נכבד איש את רעהו, את הציבור ששלח אותנו ואת החטופים שתמונותיהם ניצבות לנגד עינינו

משה סולומון:  הם ומשפחותיהם תולים אלינו את תקוותם לשוב במהרה הביתה

משה סולומון:  תודה על ההקשבה

משה סולומון: הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת, לקריאה שנייה ולקריאה השלישית, הצעת חוק פסיקת ריבית והצמדה (תיקון מס' 9), התשפ"ד–2023, שהחזירה ועדת החוקה, חוק ומשפט

דן מרזוק:  תודה

משה סולומון: חבריי חברי הכנסת, אנחנו יוצאים להפסקה

בשעה 12:  << הפסקה >>         

ארז מלול: חבריי חברי הכנסת, כבוד השר, אני מחדש את ישיבת הכנסת

ארז מלול:       הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן, הכנסת לקריאה שנייה ולקריאה שלישית, הצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראת שעה – חרבות ברזל), התשפ"ד–2023, שהחזירה הוועדה המשותפת לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע–2009

דן מרזוק:  תודה

דן מרזוק: [מס' מ/1675; דברי הכנסת, חוב' ד', ישיבה 113; נספחות

דן מרזוק: ] 

ארז מלול: הסעיף הבא על סדר-היום – הצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראות שעה – חרבות ברזל), התשפ"ד–2023, לקריאה שנייה ושלישית

ארז מלול:  אני מזמין את יושב-ראש הוועדה המשותפת שהכינה את הצעת החוק, חבר הכנסת חנוך דב מלביצקי, להציג את הצעת החוק

ארז מלול:  בבקשה

הוועדה המשותפת): בקצרה, אדוני היושב-ראש

הוועדה המשותפת):  אדוני השר, כנסת נכבדה, אני מתכבד להביא בפני הכנסת לקריאה השנייה ולקריאה השלישית את הצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראות שעה – חרבות ברזל), התשפ"ד–2023

הוועדה המשותפת):  ההצעה אושרה בוועדה פה אחד ואין לה הסתייגויות

הוועדה המשותפת):      מתקפת הטרור הרצחנית מרצועת עזה על מדינת ישראל שהחלה ב-7 באוקטובר 2023 גבתה מאות רבות של נרצחים – אזרחים, מאנשי כוחות הביטחון השונים – ומאות אזרחים לרבות חיילים נחטפו לרצועת עזה ומוחזקים שם בני ערובה

הוועדה המשותפת):  כמו כן, עד היום ישנם נעדרים שטרם אותרו

הוועדה המשותפת):  האירועים האלה העמידו את מדינת ישראל בפני צורך דחוף וחסר תקדים בגיבוש תמונת מצב ברורה ככל הניתן בעבור המשפחות ובעבור מקבלי ההחלטות

הוועדה המשותפת):      בשל היעדר מענה מלא לצורכי זיהוי במאגרים של משטרת ישראל וצה"ל, הוסדרו כיומיים לאחר תחילת המתקפה בתקנות שעת חירום העברות מידע לרשויות הביטחון השונות גם מהמאגר הביומטרי המתנהל במשרד הפנים, כל עוד הם נדרשים בשל פעולות האיבה או פעולות המלחמה שאירעו, עד תום ההכרזה על מצב מיוחד בעורף או עד תום הפעולות הצבאיות המשמעותיות שהוכרז עליהן

הוועדה המשותפת):      בתקופת תוקפן של תקנות שעת החירום עשו כל הרשויות עבודת קודש, לילות כימים, כדי להביא לזיהוי של חללים ונעדרים מהר ככל האפשר בעזרת הסמכויות החדשות שניתנו להן

הוועדה המשותפת):  תוקפן של תקנות שעת חירום אלה יפקע הלילה בחצות, וחוק זה בא לקבוע הארכה של הוראות אלה והוראות נוספות בהוראות שעה

הוועדה המשותפת):  תוקפו של החוק הוא לשנה, והוועדה קבעה כי השרים הנוגעים בדבר יוכלו לבקש להאריך אותו, כל אחד לגבי הסמכויות וההרשאות שניתנו לו בהוראת השעה, בתקופות נוספות שלא יעלו על שנה נוספת במצטבר, אם יימשך מצב הלחימה המיוחד או אם יישאר צורך בזיהוי נרצחים, שבויים או נעדרים גם לאחר סיומו של מצב זה

הוועדה המשותפת):  הארכות אלה יהיו מחויבות אישור של הוועדה בכנסת

הוועדה המשותפת):      החוק המוצע מתקן בין היתר את חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע ואת פקודת המשטרה

הוועדה המשותפת):  החוק מסדיר העברת מידע מהמאגר הביומטרי – טביעות אצבע, תמונות פנים ותוצאות זיהוי – למשטרת ישראל ולצה"ל לפי בקשה שיגישו בכתב, והכול לצורך אימות או בירור זהות של אדם, לרבות גופה, שזהותו אינה ידועה או מוטלת בספק, או לשם איתור נעדר או שבוי, אם הם נדרשים בשל פעולות האיבה או פעולות המלחמה

הוועדה המשותפת):      הוועדה החליטה, בנוסף, כי כל עוד הוראת השעה תהיה בתוקף על רקע פעולות האיבה או המלחמה, הסמכויות וההרשאות למסירה ולקבלה של מידע לשם זיהוי ואיתור ישמשו גם לנפגעים מאירוע אזרחי רב-נפגעים שהכריז עליו שר הפנים

הוועדה המשותפת):  אירוע כזה יכול להיות מחמת פגעי טבע כדוגמת רעידת אדמה, מפגע סביבתי, או גם תאונה או פעילות חבלנית עוינת

הוועדה המשותפת):  בתקופת הוראת השעה כל טביעות האצבע שמסרו תושבים במסגרת הנפקת תיעוד ביומטרי יישמרו במאגר הביומטרי גם ללא הסכמת התושב, וכן לא יתקבלו בקשות של תושבים למחיקת טביעות אצבע שלהם מן המאגר, כפי שניתן לעשות לפי החוק הקיים היום

הוועדה המשותפת):      המציאות הוכיחה כי הנתונים הביומטריים השמורים במאגר הביומטרי הלאומי היו חיוניים לזיהוי של למעלה מ-100 נרצחים

הוועדה המשותפת):  במצב זה, וכל עוד נמשך מצב הלחימה, הערך של זיהוי מהיר ומניעת עוגמת נפש למשפחות גובר על כל ערך אחר שמצוי בבסיס החקיקה הקיימת, לרבות הגנת הפרטיות

הוועדה המשותפת):  בכל מקרה, החוק המוצע קובע איסור על כל מי שמגיע לידיו מידע במסגרת ההעברות מהמאגר הביומטרי, לגלות אותו או לעשות בו כל שימוש שאיננו לצורך בירור זהות של אדם או גופה או איתור נעדר או שבוי

הוועדה המשותפת):  כמו כן, הרשות לניהול המאגר הביומטרי, משטרת ישראל, צה"ל ורשויות הביטחון ורשות האוכלוסין נדרשים לתעד את הפעילות של בקשה, העברה וקבלה של המידע מהמאגר הביומטרי, ולדווח על כך לממונה על היישומים הביומטריים ממערך הסייבר הלאומי

הוועדה המשותפת):      החוק המוצע קובע גם כי ראש הרשות לניהול המאגר הביומטרי יקבע, בהתייעצות עם הרשויות האמורות, נהלים לגבי דרכי העברת המידע

הוועדה המשותפת):  בנוסף, הוועדה קבעה כי הממונה על היישומים הביומטריים ידווח לכנסת, מדי חצי שנה, על הפעולות כאמור שביצעו הרשויות השונות ועל הנתונים שקיבל הממונה מרשויות אלה

הוועדה המשותפת):  הרשויות מצידן צריכות לקבוע נהלים ליישום העברות המידע, לרבות שמירת המידע, היקף המידע שהועבר אליהן והגורם שקבעו כאחראי לנושא

הוועדה המשותפת):      נוסף להעברות מידע מהמאגר הביומטרי, מוצע לתקן את פקודת המשטרה ולהסמיך שוטר לדרוש מכל אדם הנוגע בדבר למסור לו כל ידיעה או מסמך, מידע ביומטרי או רפואי וכן מידע גנטי למטרות שצוינו לעיל, לרבות לגבי אירוע אזרחי רב-נפגעים

הוועדה המשותפת):      הוראה זו תעמיק מאוד את היכולת להתחקות אחרי חללים ונעדרים שלא זוהו ותקצר תהליכים להשגת מידע רפואי וגנטי וכן מידע ביומטרי מסוגים שונים שיסייעו בתהליך הזיהוי

הוועדה המשותפת):      החוק המוצע קובע בנוסף סמכות מיוחדת לצה"ל שתאפשר לו לאתר נעדר שיש חשש שמוחזק בידי כוחות אויב באמצעות סמכות לדרוש מכל אדם הנוגע בדבר למסור ידיעה או מסמך, מידע רפואי, מידע גנטי ודגימה ביולוגית שלא ניתן להשיגם בדחיפות הנחוצה ממקור אחר

הוועדה המשותפת):      אני מבקש מחברי הכנסת לאשר את הצעת החוק החשובה

הוועדה המשותפת):      דבר נוסף, אפילו אמירה אישית קטנה

הוועדה המשותפת):  אדוני היושב-ראש, בוודאי תסכים איתי שהכנסת עובדת בימים האלה אחרת, ויש תחושה חזקה של שיתוף פעולה, של ערבות בין חברי הכנסת, של מטרה משותפת

הוועדה המשותפת):  בוועדות שאנחנו עובדים – אין הבדלים כמעט, כמעט לחלוטין אין הבדלים בשום דבר

הוועדה המשותפת):  אני חושב שאסור לנו לחזור אחורה

הוועדה המשותפת):  אסור לנו לחזור אחורה, ואנחנו מוכרחים למצוא את הדרך להמשיך ולעבוד באופן הזה גם הלאה

הוועדה המשותפת):  תודה רבה

ארז מלול: יישר כוח

ארז מלול:  בתור אחד שהסתובב במחנה שורה, החוק הזה הכרחי לחלוטין

ארז מלול:       להצעת החוק לא הוגשו הסתייגויות או בקשות לדיבור, ולכן נעבור להצבעה בקריאה שנייה על הצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראות שעה – חרבות ברזל), התשפ"ד–2023

ארז מלול:  ההצבעה תהיה אלקטרונית

ארז מלול:  אני מתחיל את ההצבעה

ארז מלול:  בבקשה

ארז מלול: בעד סעיפים 1–5 – 4 

ארז מלול: נמנעים – אין 

ארז מלול: להלן תוצאות ההצבעה: בעד – ארבעה, אין מתנגדים

ארז מלול:  אני קובע כי הצעת החוק אושרה בקריאה שנייה

ארז מלול:      חברי הכנסת, נעבור להצבעה בקריאה שלישית על הצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראות שעה – חרבות ברזל), התשפ"ד–2023

ארז מלול:  ההצבעה, כמובן, תהיה אלקטרונית

ארז מלול:  אני מתחיל את ההצבעה

ארז מלול: בעד החוק – 4 

ארז מלול: נמנעים – אין 

ארז מלול: להלן תוצאות ההצבעה: ארבעה בעד, אין מתנגדים

ארז מלול:  אני קובע כי הצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראות שעה – חרבות ברזל), התשפ"ד–2023, התקבלה בקריאה השנייה והשלישית, ותיכנס לספר החוקים

ארז מלול:      חברי הכנסת, אני מכריז על הפסקה

בשעה 20: << נושא >> מסמכים שהונחו על שולחן הכנסת << נושא >>        

ארז מלול: חבריי חברי הכנסת, אני מחדש את הישיבה

ארז מלול:       הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק התוכנית לסיוע כלכלי (הוראת שעה – חרבות ברזל), התשפ"ד-2023, שהחזירה ועדת הכספים

דן מרזוק:  תודה

דן מרזוק: [מס' מ/1670; דברי הכנסת, חוב' ג', ישיבה 111; נספחות

דן מרזוק: ] 

ארז מלול: הסעיף הבא על סדר-היום – הצעת חוק התוכנית לסיוע כלכלי (הוראת שעה – חרבות ברזל), התשפ"ד–2023, לקריאה השנייה והשלישית

ארז מלול:  אני מזמין את יושב-ראש ועדת הכספים חבר הכנסת הרב משה גפני להציג את הצעת החוק

ועדת הכספים): אדוני היושב-ראש, חברי הכנסת, אני מתכבד להגיש בפני הכנסת את הצעת חוק התוכנית לסיוע כלכלי (הוראת שעה), התשפ"ד–2023

ועדת הכספים):  אני מבקש להתחיל בחלק הזה שלפני ימים לא קצרים הגיעה תוכנית לסיוע כלכלי שהממשלה הביאה, ומי שזוכר את הישיבה שהייתה בוועדת הכספים, זה היה פשוט בלתי נסבל – היו צעקות מקיר לקיר, צעקות שאין מענה ואין פתרון לנושאים שהיה צריך לעזור בתוכנית הכלכלית

ועדת הכספים):  ובאמת, הסיוע בתוכנית הכלכלית זה חלק מהמערכה כולה, כאשר אין עורף כלכלי, אין עורף במדינה שיכול להמשיך להתקיים ולהמשיך לעשות את הדברים שהוא צריך לעשות ולהחזיר את המשק לאיזושהי שגרה עד כמה שניתן

ועדת הכספים):  כל אחד מבין שזה אחד מהדברים המרכזיים שצריך לעשות, והצעקות בוועדת הכספים היו עד לב השמיים

ועדת הכספים):      התוכנית שהביאו הייתה בסביבות 4 מיליארד שקל, הכול בכול מכול

ועדת הכספים):  חלקים גדולים במשק הישראלי היו מחוץ לתוכנית, והסכומים שהיו לעובדים ולמעסיקים היו סכומים מאוד מזעריים

ועדת הכספים):  עכשיו אני רוצה להגיד למליאת הכנסת, אני מבקש לומר מה קרה מאז

ועדת הכספים):  מה שקרה זה שאני קיימתי ישיבות, אבל עשיתי גם תוכניות, והתוכניות האלה באו לידי מימוש, ואנחנו מגיעים עד לקצה, מגיעים לעכשיו

ועדת הכספים):  היו חברים בוועדה, גם ראש האופוזיציה, ולדימיר בליאק, גם יושב-ראש הקואליציה, אליהו רביבו - -     

מירב בן ארי: מרכז הקואליציה

ועדת הכספים): מרכז הקואליציה

ועדת הכספים):  לא חשוב איך קוראים לזה

ינון אזולאי: כשמירב - - -     

מירב בן ארי: לא, אני שומרת על אופיר

ועדת הכספים): לא חשוב, כולם מבינים למה אני מתכוון

ועדת הכספים):  אולי הניסוחים - - -     

ארז מלול: בשעה כזאת – תהיה יותר ברור

ועדת הכספים): מאה אחוז

ועדת הכספים):  - - ינון אזולאי, כמובן, שהיה בתוך העניין, ואנחנו ישבנו על הבעיות מהחל ועד כלה

ועדת הכספים):  אגב, אמרתי שאז היו 4 מיליארד שקל – אנחנו מדברים עכשיו על תוכנית שעלותה היא 17 מיליארד שקל למשך חודשיים, וכולם נכנסים עכשיו

ועדת הכספים):      במהלך הדיונים הכנסנו את הקבלנים, את הבנייה, שלא הייתה בכלל – אנחנו הכנסנו את זה וזה נמצא

ועדת הכספים):  הכנסנו את החקלאות – הנושא הזה בפנים, זה לא שמשאירים את זה וזה לא נמצא בתוך העניין; התיירות אפילו, שזה לא נמצא בחוק, אבל אני ביקשתי מדוד ביטן בוועדת הכלכלה

ועדת הכספים):  אנחנו קיימנו את הדיון הזה עם שר התיירות אצלנו בוועדה, ולאחר מכן ביקשתי ממנו שישב על הפרטים, הוא ישב על הפרטים וזה מוטמע

ועדת הכספים):  התיירות לא נמצאת בתוך החוק, אבל התיירות נמצאת עם פתרונות שיש את הנייר שסוכם איתם, והם יצאו בעניין הזה מרוצים

ועדת הכספים):      אנחנו ישבנו עם שר האוצר, שיש לי איתו לפעמים חילוקי דעות, אבל הוא היה קשוב לעניין, והוא רצה שזה יהיה בהסכמה כללית

ועדת הכספים):  אגב, זו לא פעם ראשונה שאני מעביר בוועדת הכספים תוכניות מהסוג הזה בהסכמה כללית

ועדת הכספים):  הסכמה כללית עולה לי ביוקר רב, בגלל שלפעמים אני יכול לשבת שעתיים ושלוש בוועדה, ומירב, שאני מאוד מכבד אותה ומעריך אותה, היא צועקת עליי: די, תחתוך

ועדת הכספים):  אני הרבה פעמים צריך לנהוג בסבלנות עד אין קץ על מנת להגיע לעניין הזה

ועדת הכספים):      אתם תכף תראו – ואת בוודאי יודעת – שיש סיכום לגבי העניין הזה

ועדת הכספים):  היה ויכוח עם פנינה תמנו על הנושא הזה של בן משפחה של מי שנמצא במילואים, אישה של מי שנמצא במילואים שאם רוצים לפטר אותה, שלא יוכלו לפטר אותה

ועדת הכספים):  היה דיון שלם

ועדת הכספים):  האוצר לא רצה, ומכיוון שהאוצר לא רצה, אנחנו רצינו – רצינו למצוא נוסחה, ושהנוסחה הזו תהיה מקובלת על האוצר ותהיה מקובלת על פנינה

ועדת הכספים):  היינו צריכים אישור ממשרד הביטחון ולא קיבלנו, אז לשבת ולחכות

ועדת הכספים):  איך אמרת לי? כל הכנסת מחכה עכשיו, וצדקת

ועדת הכספים):  אבל מיציתי את כל הסבלנות שלי כדי להגיע בסוף לפתרון, והגענו לפתרון, הפתרון מונח פה

ועדת הכספים):  הפתרון היה שאנחנו מחכים למשרד הביטחון שיחתמו, בגלל שמשרד האוצר חתם, ובינתיים אנחנו מגישים הסתייגות, וההסתייגות אומרת שהחוק שלה, אם אכן תגיע החתימה, החוק שלה יוצא מכל התוכנית הזאת

ועדת הכספים):  היא נמצאת עכשיו בפנים, אבל היות שמשרד הביטחון חתם, אנחנו נבקש להצביע בעד ההסתייגות כדי להוציא את הסעיף הזה החוצה, אחרת אין לנו חוק, בגלל שהאוצר יגיד: הבאתי את החתימות

ועדת הכספים):  וזה נכון

ועדת הכספים):  זה תהליך שצריך בשבילו הרבה סבלנות, אבל יש לי את כולם, כולם הצביעו פה אחד

ועדת הכספים):      אני רוצה להגיד לכם מילה אישית

ועדת הכספים):  האמת היא שאנחנו פה בארבע עיניים, אז אני יכול להגיד מילה אישית

ועדת הכספים):  אני הייתי אצל שר האוצר

ועדת הכספים):  ישב שם יושב-ראש ההסתדרות, דיברתי איתו באריכות

ועדת הכספים):  בקיצור, היינו כולם, הקואליציה, האופוזיציה והארגונים הכלכליים והכול, ואנחנו יושבים ושוברים את הראש ומחפשים פתרון לכל דבר, גם למעסיקים וגם לעוסקים, שיהיה פתרון

ועדת הכספים):  התקדמנו והיינו צריכים עוד ישיבות

ועדת הכספים):  אני יוצא החוצה, והעיתונים כותבים שאני לא עושה שום דבר, שאין תוכנית כלכלית, אין סיוע

ועדת הכספים):  מה אני אגיד לכם, זו לא הרגשה נעימה

ועדת הכספים):  אבל כשאני בא לפה בלילה הזה עם תוכנית אמיתית, עם זה שעושים ונותנים סיוע לכולם, אני מצפה שאיזה עיתונאי שכתב נגדי כל השלושה שבועות האלה יבקש סליחה

ועדת הכספים):      הרי מה היה? למה עד עכשיו לא קרה כלום? לא קרה כלום בגלל שהיו דיונים – היו בוועדה, היו בכל מיני פגישות שהיו, היו אצלי בחדר, היו במשרדים, במשרד האוצר אצל שר האוצר

ועדת הכספים):  עשיתי את מה שנדרש לעשות, ואני רוצה לדבר בשבחם של חברי הכנסת, שהרבה פעמים גם הם מותקפים על ידי התקשורת הזו

ועדת הכספים):  מי יכול להעיד על זה שנכנסים לחבר הוועדה עם צרחות עד לב השמיים, עם צעקות מכאן ועד להודעה חדשה, ואחרי שבועיים מסיימים את הדיון עם ברכות האחד לשני, קואליציה ואופוזיציה

ועדת הכספים):  לא היה אחד מבין חברי הכנסת שלא שיבח את השני

ועדת הכספים):  מילה יכתבו על זה? הם יגידו: כן, בסדר, בוועדת החוקה קפצו על השולחן

ועדת הכספים):  אבל כשאנשים נכנסו בצעקות לוועדה – ואנשים צעקו בצדק; גם אני צעקתי – סקטורים שלמים שלא נמצאים בתוכנית

ועדת הכספים):  זה התפקיד שלנו, אנחנו צריכים לעשות

ועדת הכספים):  אורית, את יודעת את זה

ועדת הכספים):  שכחתי את החלק שלך בעניין

ארז מלול: סליחה, הרב גפני, כותבים לי פה שטעית בשם של פנינה – תמנו, לא תמטו

ועדת הכספים): תמנו, אמרתי

ארז מלול: לא, כתוב לי שאתה אמרת תמטו

ועדת הכספים): אז אני מתנצל

ועדת הכספים):  פנינה תמנו

ארז מלול: פנינה תמנו שטה

ארז מלול:  צופים בנו הרבה עכשיו

ועדת הכספים): לא, בסדר, אני מתנצל

מירב בן ארי: כן, חובבי הז'אנר יושבים עכשיו וצופים בנו

ועדת הכספים): פנינה תמנו

ועדת הכספים):  אז אמרתי עכשיו נכון

ועדת הכספים):  לא זכרתי שלא אמרתי נכון בפעם הקודמת, אבל לזה התכוונתי

ועדת הכספים):      האם יש מישהו שיכול לבוא ולהגיד שנכנסו ככה לוועדה, בצעקות עד לב השמיים – הרי בפניי עמדו שתי ברירות: הייתי יכול להיות עצלן ולהגיד: מה זה מעניין אותי? זה מה שהביאה הממשלה – על זה אני מצביע

ועדת הכספים):  יש לנו רוב, נעביר את זה

ועדת הכספים):  לא התכוונתי לא בעבר ולא היום לעשות דבר כזה, וישבנו בסבלנות כולנו על עוד נושא ועוד נושא, ושהמחיר יהיה גבוה יותר ממה שמשלמים לעובדים, ולפצות את המעסיקים במה שצריך לפצות

ועדת הכספים):  עשינו את כל מה שאפשר, ובסוף אנחנו מסיימים את זה הערב כשהאחד מברך את השני

ועדת הכספים):  שיראה לי עוד מישהו, לא רק בכנסת – שכל הזמן מוציאים את דיבתנו רעה – במקומות אחרים, שיש כאלה ויכוחים ושהם מסיימים את זה בצורה כזאת

ועדת הכספים):      זה החלק הפחות-חשוב

ועדת הכספים):  הוא חשוב בגלל שאי-אפשר לעשות כותרת ראשית שצריך שתהיה אחדות בעם ישראל, וכשאנחנו עושים את זה בפועל, בנושא הכי רגיש, של הסיוע – אנשים נמצאים במצוקה שלא תתואר, אנשים שחייהם נהרסים, חייהם הכלכליים, ואנחנו באים עם פתרונות

ועדת הכספים):  והאוצר בסוף משתף פעולה

ועדת הכספים):  הוא רואה שיהיה לו קשה איתנו, שאנחנו לא נוותר – ולא ויתרנו; עשינו פשרות, אבל לא ויתרנו בעקרונות

ועדת הכספים):  שמישהו יקום ויגיד: יש אחדות בכנסת

ועדת הכספים):  כולם התאחדו סביב העניין הזה

ועדת הכספים):      אדוני היושב-ראש, אני יכול לדבר הרבה זמן בגלל שיש לי באמת הרבה

ועדת הכספים):  אני לא רוצה להאריך בעניין

ועדת הכספים):  אני חוזר ומודה: אני מודה ליועצת המשפטית שלומית ארליך, שעשתה ימים ולילות בעבודה הסיזיפית הזאת

ועדת הכספים):  אני רוצה להודות לשגית אפיק, שבזמן משבר היא באה, ומחוכמתה עזרה לנו בעניין הזה של המשברים האלה שהיה צריך לפתור אותם, ופתרנו אותם

ועדת הכספים):  אני רוצה להודות למנהל הוועדה טמיר כהן ולכל הצוות, שעשה באמת עבודה

ועדת הכספים):  ואנחנו לא סיימנו את העבודה, בגלל שאנחנו עכשיו הולכים לתקנות, ובתקנות יהיה קשה לא פחות ממה שהיה בחוק הזה

ועדת הכספים):      אנחנו הגענו להסכמות שמגדילים את הטווח מ-7 ק"מ ל-20 ק"מ ול-40 ק"מ, בדברים מסוימים, ואנחנו הכנסנו את אופקים לתוך המתווה, והכנסנו את נתיבות והכנסנו, מה לעשות, גם את נהריה

ועדת הכספים):  התווכחו איתי בוועדה, אמרו: מה, נהריה לא, יש בעיות, עד שבאו ואמרו: כן, אנחנו מודים, פיקוד העורף הסכים על נהריה

ועדת הכספים):  וזה לא פשוט ולא קל – אנחנו צריכים להחליט בין יישוב ליישוב, בין מקום למקום, וזה דבר שהוא לא קל ולא פשוט

ועדת הכספים):      יש רגעים שחבר כנסת, יש לו סיפוק בעבודה כאן

ועדת הכספים):  יש פעמים שזה פשוט מעצבן; אני רואה את הוויכוחים ואני רואה את הצעקות ואני רואה את הכול וזה מעצבן, אני פה הרבה שנים

ועדת הכספים):  אבל בערב הזה, כשאני יכול לשבת בוועדה ולראות, בסופו של דבר, איך שהאחד מברך את השני, זה שווה את המאמץ של כמה שבועות שעשינו יחד

ועדת הכספים):  ואני חוזר ומברך את ולדימיר בליאק ואת אליהו רביבו - - נכון, ינון?     

ינון אזולאי: הוא בדרך

ינון אזולאי:  מה אתם צוחקים?     

ועדת הכספים): - - ואת אליהו רביבו, רכז הקואליציה בוועדת הכספים, את רכז האופוזיציה בוועדת הכספים ואת כל החברים האחרים

ועדת הכספים):  מירב, אני מודה לך שעזרת מאוד בוויכוחים שהיו, ואת ראית, אלה ויכוחים קשים

ועדת הכספים):  והאמת היא שבוויכוח בינינו אם לחתוך או לנסות עוד למצות את זה, את הצודקת – היה צריך לחתוך, יש גבול למה שצריך לסבול

ועדת הכספים):  אבל אני כזה, את יודעת, עם סבלנות, בכל אופן להגיע לפתרון

מירב בן ארי: היו לי איתך ארבע שנים עם כחלון, כשהיית יו"ר ועדת הכספים, אז ראיתי אותך בכל האפשרויות, ובסוף אני גם מכירה אותך

מירב בן ארי:  בסוף הגעת לתוצאה השווה ביותר

ועדת הכספים): מאה אחוז

ועדת הכספים):  תודה רבה

ועדת הכספים):  על כל פנים, אדוני היושב-ראש, אני מבקש מחברי הכנסת לתמוך בהצעת החוק הזאת בקריאה השנייה והשלישית, ואנחנו, בעזרת השם, נביא את התקנות, בגלל שהגיע הזמן גם להשלים את זה, ואנחנו נעשה את כל מה שנדרש, ואני מאוד מקווה שגם בזה אנחנו נעמוד, במשימה הזאת, שכולם יהיו יחד

ועדת הכספים):  כשאנחנו מדברים על אחדות, אנחנו לא רק מן השפה ולחוץ, אלא גם מגיעים לפתרון מעשי

ועדת הכספים):      כאן הייתה יכולה להיות מחלוקת שמרעידה את אמות הסיפים

ועדת הכספים):  זה לא רפורמה משפטית, זה החיים של האנשים; זה המשקים במקומות מאוד מאוד סובלים, וזה היה יכול להיות צעקות ומחלוקות שאני לא יודע לאן זה היה מגיע, ובמקום זה אנחנו מברכים האחד את השני

ועדת הכספים):  אני מאוד מודה לך, אדוני היושב-ראש, על ההקשבה

ועדת הכספים):  תודה רבה

ארז מלול: רגע, הגשת הסתייגות, נכון?     

ועדת הכספים): כן

ועדת הכספים):  אני מבקש להצביע עליה

ארז מלול: אתה רוצה לנמק אותה?     

ועדת הכספים): להצביע עליה

ועדת הכספים):  להצביע, מכיוון שההסתייגות זה מה שהסברתי קודם

ועדת הכספים):  ההסתייגות הייתה בעקבות פשרה שהגענו אליה

ועדת הכספים):  בפשרה הזאת – שגית הציעה את זה - - -     

ארז מלול: שקשורה לפנינה?     

מירב בן ארי: לפנינה תמנו שטה

ארז מלול: זה עוד פעם

ארז מלול:  פנינה תמנו שטה

ועדת הכספים): פנינה תמנו שטה

אורית פרקש הכהן: אבל צריך להצביע עליה

מירב בן ארי: אנחנו נצביע, נצביע על ההסתייגות

ארז מלול: חכי, חכו, נצביע עליה

ארז מלול:  חברי הכנסת, אנחנו עוברים לבקשות הדיבור

ועדת הכספים): - - - אני אמרתי, זה 17 מיליארד שקל

ועדת הכספים):  אמרתי

מירב בן ארי: אמר, אמר

ועדת הכספים): הם באו עם תוכנית של 4 מיליארד; היום זה 17 מיליארד

ועדת הכספים):  על זה אנחנו מדברים

ועדת הכספים):  זה סכום לא מבוטל, וזה בכל הפרמטרים

ולדימיר בליאק: 4 זה היה לחודש

ועדת הכספים): נכון

ועדת הכספים):  זה הוכפל ל-8 מיליארד לשנה, אבל זה 17 מיליארד שקל לשנתיים, מה שהם לא הביאו בפעם הקודמת

ולדימיר בליאק: לחודשיים

ועדת הכספים): לחודשיים, סליחה

ארז מלול: הם היו שם

ארז מלול:  אתה מסביר להם? הם אישרו את זה

ועדת הכספים): נכון

ארז מלול: אתה מסביר להם?     

ינון אזולאי: לחודשיים, לא לשנתיים

ועדת הכספים): לחודשיים

ינון אזולאי: אמרת שנתיים - - -     

ועדת הכספים): טעיתי, נו

ועדת הכספים):  יש כמה דברים שטעיתי

ארז מלול: שלא יהיה שנתיים, שנחזור לשגרה יותר מהר

ועדת הכספים): הסכום של התוכנית הזאת זה 17 מיליארד שקל לחודשיים

ועדת הכספים):  תודה רבה

ארז מלול: חברי הכנסת, אנחנו עוברים לבקשות רשות דיבור שהוגשו על ידי כמה חברי כנסת

ארז מלול:  ראשון הדוברים, חבר הכנסת אופיר כץ – אינו נוכח; חנוך דב מלביצקי – אינו נוכח

ארז מלול:  יצחק פינדרוס

יצחק פינדרוס: אדוני היושב-ראש, חבריי חברי הכנסת, אני לא אאריך בשעה כזאת

יצחק פינדרוס:  אף אחד לא מחפש שאאריך, אבל חובה לומר

יצחק פינדרוס:  בשבועות האחרונים עובר יושב-ראש ועדת הכספים ידידי הרב גפני השמצות השכם והערב

יצחק פינדרוס:  ועדת הכספים בראשותו, מהשבוע השני ללחימה – בשבוע הראשון עוד ניסו להבין – יושב ולוחץ על הממשלה פעם אחר פעם, ומביא עוד פעם שר ועוד פעם דיון ועוד פעם משרד בשביל שיביאו מתווה

יצחק פינדרוס:      שר האוצר אמר שיביא תוך 48 שעות או 24 שעות בהתחלה, מי שזוכר

יצחק פינדרוס:  אבל כן, הניסיון להגיע להסכמה, השיחות לפני כן במשרד האוצר, שוולדימיר מכיר אותן, לפני שזה הגיע לוועדה, אחרי שזה הגיע לוועדה – הדבר הזה של להגיע, ולא הכול הצליחו; לא הכול הצלחנו

יצחק פינדרוס:  יש את העובדים השעתיים, יש את הסיפור של התיירות, שבחלקו נשאר בחוץ, יש את הסיפור של החברות הגדולות

יצחק פינדרוס:  לא הכול הצליחו, אין 100% הצלחה, אבל העבודה הסיזיפית הזאת הייתה שווה, להגיע היום, כפי שאמר היושב-ראש

יצחק פינדרוס:      ואתה יכול להגיד – בסדר, אנחנו כציבור חטפנו על זה שהיושב-ראש עבד ימים כלילות למען הציבור, למען להביא להם 17 מיליארד שקל למשקי הבית ועל הדבר הזה, והיום מגיעים לו מצד הציבור יישר כוח והתנצלות

יצחק פינדרוס:  תודה רבה

ארז מלול: חברת הכנסת מירב בן ארי

מירב בן ארי: תודה, אדוני היושב בראש

מירב בן ארי:  כנסת נכבדה, גם אני אדבר קצר

מירב בן ארי:  אני אתן לוולדי שידבר את כל החמש דקות שלו, גם נראה לי שמגיע לו

מירב בן ארי:  אני עליתי לפה בעיקר כדי לומר תודה

מירב בן ארי:  אני חושבת שלהעלות הצעה ב-4

מירב בן ארי: 5 מיליארד וחצי ולסיים אותה ב-17 מיליארד זה הישג משמעותי למשק

מירב בן ארי:       כן, מאוד התעקשתי שזה יגיע היום, כי בסוף המשק זקוק לאיזושהי ודאות

מירב בן ארי:  ודאי שיש עוד תקנות, ויש לך עוד הרבה עבודה, ואני יודעת שגם התקנות – תפעל לעשות אותן בהסכמה רחבה, כפי שראיתי היום

מירב בן ארי:  אני כבר בשלב מסוים אמרתי לך: בוא נתקדם, ועם זאת, התעקשנו, ובאמת נמצא גם את הפתרון לסוגיה שהעלתה חברת הכנסת פנינה תמנו שטה

מירב בן ארי:       עם זאת, צריך לומר וביושר: עשית כאן עבודה מצוינת, ואני חושבת שהציבור במדינת ישראל, שנמצא במשבר הכי גדול שלו, הכי גדול שלו בהיסטוריה של העם היהודי מאז שאנחנו מדינה, חייב להתחיל להניע את הכלכלה

מירב בן ארי:  אנחנו חייבים חייבים חייבים שהמשק יתחיל לקבל סוג של ודאות, והחוק הזה, על כל המורכבות שלו, בהחלט מביא אותנו לוודאות הזאת

מירב בן ארי:  אני גם מודה לך על זה שהסכמת איתי שזה יגיע היום כדי שכבר מחר אנשי הכספים, בטח בחברות הגדולות במשק, יוכלו לקבל תמונת מצב

מירב בן ארי:      אני רוצה להודות במיוחד לחברי חבר הכנסת ולדימיר בליאק

מירב בן ארי:  באמת, אמרתי לך, ואני אומר שבחך בפניך: אתה באמת נכס

מירב בן ארי:  עשית כאן עבודה טובה מאוד, הבאת את היכולות המקצועיות שלך שהבאת מהאזרחות, כמו שאני אומרת, לתוך ועדת הכספים

מירב בן ארי:  בשיתוף פעולה פורה, כמו שאמרת, גפני, בין קואליציה לאופוזיציה – פשוט היית חלק מהמתווה הזה, חלק מהמארג הזה של אותם 17 מיליארד שמובאים היום

מירב בן ארי:  נכון, יש עוד הרבה לתקן, יש מה לשפר, תמיד אפשר עוד, זה נכון, אבל ההצעה עצמה טובה, ואנחנו כאן כדי לתמוך בה, בטח בשעות המאוחרות של הלילה – עוד לא שעות קטנות; היינו בשעות קטנות בעבר

מירב בן ארי:  הגענו לשעות המאוחרות כדי להביא איזושהי בשורה עבור אזרחי מדינת ישראל, בטח בנושא הכלכלי, שהוא כל כך מהותי לחוסן של מדינה

מירב בן ארי:      תודה רבה

מירב בן ארי:  תודה רבה גם לחברות הכנסת – לשרן, לפרקש, לחבר הכנסת ינון אזולאי, שאני לא רואה אותו, אבל הוא כאן

ארז מלול: הוא פה, הוא פה

מירב בן ארי: הינה, הוא באמת עושה עבודה מדהימה, וגם לאלי רביבו, שגם בדרך לכאן

מירב בן ארי:  תודה רבה לכל מי שעסק בעבודה החשובה הזאת, ובאמת, רק שהמשק שלנו יחזור להצליח כמו שהוא היה לפני המלחמה

מירב בן ארי:  תודה

ארז מלול: מירב, אמרת בשורה, יש פה הרבה בשורות

ארז מלול:  זו לא בשורה, זה הרבה בשורות

מירב בן ארי: לא, הבשורה היא החוק, אבל בוודאי – גפני דיבר על חקלאות, על תיירות, דיבר על הכול

מירב בן ארי:  אני באופן כללי יותר

משה גפני: גיל 67, הוספנו את זה

מירב בן ארי: גיל 67, נכון, זה קרדיט גם למירב כהן, חברת הכנסת מהמפלגה שלנו, שהביאה את ההצעה הזאת

מירב בן ארי:  חשוב, טוב שהזכרת לי

מירב בן ארי:  גם וולדי בטח ידבר על זה, אבל כן, גם זה

מירב בן ארי:       ומילה אחרונה

מירב בן ארי:  כשאתה כממשלה רואה את הכנסת לא רק כחותמת גומי אלא כשותפה שלך, אתה מצליח להביא את קולות חברי הכנסת

מירב בן ארי:  אמרת כאן: הייתי יכול להביא את זה כמו שזה – אבל אני יודעת שהיית עושה שקר בנפשך אם היית מביא את ההצעה של הממשלה כמו שהיא

מירב בן ארי:  להפך, עבודת חברי הכנסת, עבודת חברות הכנסת, הביאה לתוך החוק הזה את הבשורות לכל המשק

מירב בן ארי:  תודה

ארז מלול: נכון

ארז מלול:  תודה רבה

ארז מלול:  חבר הכנסת אלי דלל – אינו נוכח; חבר הכנסת משה סולומון – אינו נוכח; חברת הכנסת פנינה תמנו – אינה נוכחת; חבר הכנסת זאב אלקין – אינו נוכח; חבר הכנסת מיכאל מרדכי ביטון – אינו נוכח; חבר הכנסת מתן כהנא – אינו נוכח

ארז מלול:  חברת הכנסת אורית פרקש הכהן, בבקשה

אורית פרקש הכהן: ערב טוב לכולם, היושב-ראש, יו"ר ועדת הכספים הרב גפני, חבריי חברי הכנסת

אורית פרקש הכהן:  אנחנו נמצאים כאן ברגע מאוד משמעותי בעבודת הכנסת, באישור הצעת חוק התוכנית לסיוע כלכלי (הוראת שעה – חרבות ברזל), התשפ"ד–2023

אורית פרקש הכהן:  הימים הם לא ימים רגילים

אורית פרקש הכהן:  ב-7 באוקטובר, בשמחת תורה, חרב עלינו עולמנו

אורית פרקש הכהן:  כל אחד ואחד במדינת ישראל מרגיש שנרצחנו, נחטפנו, עברנו פשעי מלחמה; פשעים נגד האנושות ביצעו בעם שלנו

אורית פרקש הכהן:  אנחנו בעצב גדול, מאוחדים ביחד באתגר מהקשים ובניסיונות קשים שאנחנו נמצאנו בהם כעם, כחברה, כמדינה

אורית פרקש הכהן:      ברגע הזה, כשאנחנו מדברים, יש הרוגים, כל יום מתווספים; יש מאות חטופים, מתוכם 30 ילדים מתחת לגיל 16

אורית פרקש הכהן:  בישראל מתרחש גם אירוע כלכלי וחברתי מורכב – מאות אלפי ישראלים, 130,000–140,000 ישראלים מפונים מביתם ברגע זה, גרים במקום שאיננו ביתם, חלקם אחרי טראומות קשות מאוד

אורית פרקש הכהן:  מאות אלפי ישראלים מגויסים, ואנחנו גם רואים המון המון פעילויות של חסד, של חיבור, של נתינה אחד לשני

אורית פרקש הכהן:      החוק הזה שהיום נצביע עליו הוא מבחינתי לבנה ראשונה של הסדר בבלגן, ואני רוצה להודות לרב גפני, וכמובן אחרי זה נודה לכולם, לכל החברים; יתלוו אליו – ואתה בטח יודע שיש עוד שבועות ארוכים של עבודה – תקנות מס רכוש שיגיעו ויהיו עולם ומלואו; סוגיות לא פשוטות של סדרי עדיפויות חדשים של הממשלה – כן, אנחנו נצטרך לעמוד על הדברים הללו

אורית פרקש הכהן:  ואתם יודעים, אני באמת רוצה להצטרף לדברים שאמר היושב-ראש, שבמהלך הדיונים האלה היו צעקות רמות, ומצד שני, כולנו התעסקנו בגופם של דברים

אורית פרקש הכהן:  ליוו אותנו הצל של האנשים, של הנשמות שאנחנו מנסים לדאוג למשפחות שלהם, לבני הזוג, לחקלאות, לתיירות

אורית פרקש הכהן:       נדבר טיפה על השינוי, ובאמת צריך להגיד את האמת – שהחקיקה הזו לא דומה לאיך שהיא נכנסה לכנסת

אורית פרקש הכהן:  ופה מילה קטנה אישית שלי כחברת כנסת

אורית פרקש הכהן:  כמישהי שחוותה שנה כל כך נוראית בכנסת הזאת – מירב, את זוכרת את כל חקיקות החקיקה המשפטית? תדמייני לך שכל החקיקות שלך בחוקה, אצל רוטמן, נכנסו ויצאו אותו דבר אחרי חודשים של דיונים

אורית פרקש הכהן:  עכשיו, כשאנחנו רואים איך נראית עבודה אמיתית בכנסת, אתה מבין כמה קלקול היה בחודשים הללו

אורית פרקש הכהן:  אנחנו יושבים בוועדה עם גפני והופכים כל אבן ומתקנים את החוק הזה בצורה שבאמת אי-אפשר להכיר אותו, כשלנגד עינינו – אנשים כותבים לנו תוך כדי הדיונים

אורית פרקש הכהן:  לי היה בחור שכותב לי: אני בצו 8, אני צופה, יש לי עסק, אני מדווח על בסיס מזומן, מה קורה איתי? ואז ינון – איפה ינון? אומר לי: גם איתי הוא דיבר, וירון אומר

אורית פרקש הכהן:  כך באמת עבדנו, ובאמת מכל הלב

אורית פרקש הכהן:      אני אמנה את השינויים לא לפי סדר חשיבותם

אורית פרקש הכהן:  אני מניחה שכמובן ולדימיר – ותכף נגיע לתודות ולהערכות – גם מנה אותם, את השינויים הכל-כך משמעותיים שעשינו בוועדה

אורית פרקש הכהן:  אז קודם כול הורדנו את הסף לפיצוי למשק במדינת ישראל, לעסקים, ממחזור של 12,000 שקלים, הורדנו את סף המתווה

אורית פרקש הכהן:  הגדלנו בצורה מאוד משמעותית את הפיצויים – 600,000 שקלים, 1

אורית פרקש הכהן: 2 מיליון שקלים לפי המחזורים, אבל אלה היו הגדלות מאוד דרמטיות

אורית פרקש הכהן:  החלנו את הסיוע גם על מי שפתח עסקים אחרי המבצע

אורית פרקש הכהן:  טיפלנו באופן מיוחד בעסקים שמדווחים על בסיס מזומן

אורית פרקש הכהן:  הוספנו מדרגה נוספת של הגדלת הפיצוי לעסקים שהם מעל למחזור של 90,000 שקלים והגדלנו שם את הפיצוי

אורית פרקש הכהן:  הגדלנו בצורה משמעותית בנוסחה מה יהיה אחוז ההוצאות הקבועות שנביא בחשבון בנוסחת הפיצויים, כי שוב, הקשבנו גם לגורמי המקצוע, בשונה ממה שקיבלנו

אורית פרקש הכהן:      הוספנו מדרגה מוגדלת למי שהמחזור שלו פחות מ-18,000 שקלים

אורית פרקש הכהן:  טיפלנו, כמו שנאמר כאן, בבן או בת הזוג של מי שמשרת במילואים ויש להם ילדים קטנים, ובאמת עשינו את זה בסיוע של משרד הביטחון

אורית פרקש הכהן:  הטלנו הגבלות על רשות המיסים; דרשנו לוחות זמנים לתשובות

אורית פרקש הכהן:  הגדלנו את הדרישות של המקדמות, הוספנו מקדמה נוספת כדי שהמקדמה, אם אין תשובה בזמן, תעלה, וגם כפינו על רשות המיסים – שצריך להגיד שהבינה את הדרישה שלנו – לשים נקודה על התשובות: אם אין תשובה עד שמונה חודשים – יראו את הבקשה לפיצוי כאילו היא התקבלה

אורית פרקש הכהן:  ובאמת, הגדלנו את המקדמות

אורית פרקש הכהן:  נשים בחופשת לידה קיבלו מענה, ולמי שבמילואים נתנו מענה לעצמאי שהוא גם שכיר

אורית פרקש הכהן:  טיפלנו בנושא של מוסדות שהם מלכ"רים בהיבטים מסוימים, כי תיקנו את תנאי הסף שם לפיצוי – הנמכנו את הדרישה ל-25% מהפעילות שם לגבי המלכ"רים, וגם הגדרנו תקציב מינימום להסדר משלים למלכ"רים של 40 מיליון שקלים

אורית פרקש הכהן:      טיפלנו בסוגיה של עובדים ותיקים מעל גיל 67 שיצאו לחל"ת ונפלו בין הכיסאות באמצעות הסדר של חלף מענק, חלף דמי אבטלה, כמו שהיה בקורונה; הדבר הזה נפקד מהחוק וסידרנו את זה בוועדה

אורית פרקש הכהן:  הארכנו את תקופת הזכאות לדמי אבטלה למי שהיה מובטל ופונה בעקבות המאורעות הנוראיים, וכמובן, נדבר על הרחבות הקילומטרים והכול בתקנות שעוד יגיעו

אורית פרקש הכהן:      קבענו פטור מתשלום ביטוח לאומי למעסיק שהעובד שלו היה בחל"ת, וכמובן יצרנו את ההסדרים הנוספים לקבלנים, ליהלומנים, לתחום החקלאות; בתיירות זה עוד יושלם

אורית פרקש הכהן:  לגבי חברות גדולות עם מחזורים מעל 400 מיליון שקלים, אנחנו ניתן את המענה בצורה של קרן ממשלתית עם ערבות ממשלתית שתיתן הלוואות

אורית פרקש הכהן:  אנחנו כוועדה, כולנו כאיש אחד, בגיבוי מלא של הרב גפני, לא נסכים שהקרן הזו תגבה ריביות גבוהות, ובעצם יעשו איזשהו מרווח על זה שכשבאה המדינה ואומרת: אני נותנת את הערבות להלוואות הללו, הקרן הזו תגדל לסכום של 10 מיליארד שקלים, וחלק ממנה יוקצה לחברות גדולות מעל 400 מיליון שקלים

אורית פרקש הכהן:      אחרי שאמרתי את כל זה, אני באמת חייבת לומר שהדבר הזה בסוף הוא פרי עבודה מדהימה של חברי הוועדה ושל היו"ר גפני – שבאמת אני מסירה בפניך את הכובע, ואני יודעת כמה היה קשה וכמה סבלנות היה צריך

אורית פרקש הכהן:  אתה יודע, היו דיונים שאפילו אני כבר הייתי צריכה אוויר מהקושי הנפשי של הצעקות של האנשים והמצוקה שהם ביטאו, כי הם באמת ביטאו את התסכול הכל-כך גדול שלהם ואת החרדה שמלווה את כולנו

אורית פרקש הכהן:  ואם באמת הצלחנו להרגיע נפש אחת בישראל, אז עשינו מצווה גדולה

אורית פרקש הכהן:      אני מתחברת מאוד למה שאמרת, לברכות שבירכנו אחד את השני בוועדה, כי אתה יודע, גם אני רבה איתך הרבה פעמים, ואני באמת חושבת שדיברת מאוד יפה במובן הזה שהייתה אחדות ועבדנו כתף אל כתף

אורית פרקש הכהן:  כמובן ולדימיר, רואה חשבון, שטיפל באזרחות בכל הנושאים הללו, ובאמת תרמת כל כך, ינון, החברים שלי מיכאל ביטון, אלון שוסטר, פנינה תמנו – כל אחד הביא את הרגישויות החברתיות והאישיות שלו: מיכאל על העובדים השעתיים ועוד היבטים של עסקים קטנים; פנינה, מהוועדה למעמד האישה, את הנושא החשוב באמת של בני ובנות זוג במילואים; אלון שוסטר סייע במתווה של החקלאות; דוד ביטן, שבאמת נרתם ורתם וגייס את ועדת הכלכלה בגלל היקף הנושאים, ואני מניחה שזו לא תהיה הפעם האחרונה שניעזר בעוד ועדות - -     

ארז מלול: תודה רבה

ארז מלול:  תודה רבה

אורית פרקש הכהן: - - וכמובן, אלי רביבו, שהגיע - - -     

ארז מלול: בסדר, נו

קריאות: - - -      

אורית פרקש הכהן: בדיוק

אורית פרקש הכהן:  אז באמת, שנעשה ונצליח, ועוד עבודה רבה לפנינו

אורית פרקש הכהן:  תודה רבה

משה גפני: תודה רבה

ארז מלול: באמת, כשאתם מתראיינים בערוצים השונים, העוול שנעשה לרב גפני בתקשורת – צריכים לדבר על זה, לא רק פה במליאה

מירב בן ארי: אנחנו כולנו בוועדה

ינון אזולאי: אני חושב שלערוץ הכנסת יש את הרייטינג הכי גבוה, לא צריך להתראיין במקומות אחרים

ארז מלול: חברת הכנסת שרן מרים השכל

ינון אזולאי: עובדה, בערוץ הכנסת מישהו בכלל רואה - - -     

שרן השכל: אז ככה: קודם כול, תודה

שרן השכל:  אני חושבת שמה שעשינו בוועדת הכספים, הרב גפני, הוא באמת סוג של דוגמה לאיך אחדות ושיתוף פעולה יכולים לעבוד בצורה נהדרת בין כל חלקי הבית הזה

שרן השכל:  אני חושבת שדווקא אחרי מתקפה כל כך קשה כמו שחווינו, הדבר הזה לא נחוץ רק לנו אלא הוא נחוץ לעם ישראל שצופה בנו, ולצערי לקח לנו קצת זמן להתעשת, והם איפשהו היוו את המודל הזה של האחדות שאנחנו נכנסנו בתוכו

שרן השכל:  אני רוצה להודות לך, לוועדת הכספים

שרן השכל:       אומר בכנות, הייתי סקפטית בהתחלה

שרן השכל:  בדיונים הראשונים הגענו עם רשימות עם כל כך הרבה דברים שהיה צריך לתקן

שרן השכל:  כולנו הבנו שהמתווה הזה לא טוב, ואני הייתי סקפטית

שרן השכל:  לא האמנתי שכל הדברים האלה ישתנו, ואני חייבת להגיד שהחוק שמגיע כולל כמעט את כל מה שדיברנו עליו מההתחלה ועד לקראת הסוף: באמת פנינה הגיעה עם הנושאים של נשים; החקלאים; המילואימניקים; נשות המילואים; המגזר השלישי, שעוד אנחנו צריכים לעשות כמה תיקונים

שרן השכל:  אבל באמת, נגענו בהכול, וזאת הייתה עבודה משותפת של כולנו, מכל המגזרים, מכל המפלגות – מהכול

שרן השכל:      זה אומנם נותן לי קצת תקווה שאולי גם אנחנו כאן, כנבחרי ציבור, באמת הפנמנו את גודל האסון, ונדע להתנהג אחרת אחד כלפי השני

שרן השכל:  אבל באותה נימה, אני חייבת להגיד שלי מאוד כאב חלק מהדברים שהתנהלו בוועדות אחרות בכנסת הזאת, ובגלל זה אני חייבת לגעת גם בהם

שרן השכל:  אני חושבת שהאשמות כאלה ואחרות על ידי ח"כים כאלה ואחרים, שמאשימות, בין שזה פורום קהלת או ארגונים אחרים, בנושא של הטבח בדם על הידיים – זה לא שונה מאמרות של מנהיגים אחרים שמנסים להאשים את אנשי המחאה או את הסרבנים באותו הטבח

שרן השכל:  אין הבדל

שרן השכל:  הניסיון הזה להפיל על אנשים מסוימים את הדם על הידיים הוא כואב, והוא מראה דבר אחד – שיש אנשים שפשוט לא למדו כלום

שרן השכל:  כלום

ארז מלול: כאשר חלק מהבנים שלהם משרתים בצה"ל

שרן השכל: אנחנו נמצאים במקום אחר

שרן השכל:  האנשים שלמעשה היוו את מטות המחאה, כולל אחים לנשק, באותו יום התגייסו, נכנסו לחזית כלוחמים, כולם

שרן השכל:  אנשי פורום קהלת כולם כמעט מגויסים למילואים גם כן

שרן השכל:  אנשים כרגע נלחמים בעזה כתף אל כתף, תומכי רפורמה ומסרבים לרפורמה, אנשים שהפגינו פה ואנשים שהפגינו שם, חרדים, חילונים, דתיים – כולם

שרן השכל:  כולם

שרן השכל:  לא יכול להיות שבבית הזה חברי כנסת יעזו לומר שלמישהו יש דם על הידיים

שרן השכל:  זה מה שהתחיל והביא אותנו לכל המצב הזה, ואם יש משהו שאנחנו חייבים ללמוד, זה האיפוק והסבלנות ולשמוע גם עמדות אחרות, כאלה שאנחנו לא אוהבים לשמוע, אבל לדעת להגיע ביחד לפתרון משותף, בעבודת צוות, כמו שעשינו בוועדת הכספים – פה אחד, פה אחד העברנו את זה בלי הסתייגות אחת מחבר כנסת אחד

שרן השכל:  ואם הצלחנו - - -     

מירב בן ארי: - - -     

שרן השכל: לא, עשינו הסתייגות על נושא שאם לא יביאו לנו פתרון, אז אנחנו כולנו יחד נצביע על ההסתייגות הזאת

ינון אזולאי: זה גם ביחד

שרן השכל: זה גם ביחד, זאת עבודה משותפת

שרן השכל:  זה לקח שאנחנו חייבים ללמוד, וזה חייב להדהד

שרן השכל:  העבודה המשותפת הזאת היא קריטית

שרן השכל:  היא גם נותנת את הכוח לאזרחי ישראל ובטח לחיילי צה"ל שנמצאים עכשיו בקו ההגנה, לתת להם את הכוח הזה של אחדות; שגם אנחנו נוכל להגיד שאנחנו מהווים להם מודל ודוגמה

שרן השכל:  תודה

ארז מלול: חבר הכנסת אלון שוסטר – אינו נוכח; חבר הכנסת יאיר לפיד – אינו נוכח; חבר הכנסת מאיר כהן – אינו נוכח; חברת הכנסת קארין אלהרר – אינה נוכחת; חברת הכנסת מירב כהן – אינה נוכחת; חבר הכנסת אלעזר שטרן – אינו נוכח; חבר הכנסת מיקי לוי – אינו נוכח; חבר הכנסת רם בן ברק – אינו נוכח; חבר הכנסת יואב סגלוביץ' – אינו נוכח; חבר הכנסת בועז טופורובסקי – אינו נוכח; חברת הכנסת מיכל שיר – אינה נוכחת; חבר הכנסת עידן רול – אינו נוכח; חבר הכנסת יוראי להב הרצנו – אינו נוכח

ארז מלול:  חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב-ראש

ולדימיר בליאק:  חבריי וחברותיי חברי הכנסת, הרב גפני, יש בינינו הרבה מחלוקות, וגם היום רציתי להתחיל מהכספים הקואליציוניים ולומר כמה מילים, כי הנושא הזה כואב לי, אבל אחרי ששמעתי אותך החלטתי לוותר

ולדימיר בליאק:  אנחנו נמצא הזדמנות אחרת להמשיך את הוויכוח הזה

אורית פרקש הכהן: - - - מעניין

ולדימיר בליאק: נכון

ולדימיר בליאק:  קודם כול, אני שמח שאנחנו סוף-סוף מגיעים לרגע שאנחנו מאשרים את החוק

ולדימיר בליאק:  אני באמת חושב שהיינו יכולים לעשות את זה אולי שבוע לפני כן או עשרה ימים לפני כן, אם לא היה האירוע המשונה בין שני השרים, שר האוצר ושר הכלכלה, שכל אחד הסתובב בכנסת עם מצגת משלו

ולדימיר בליאק:  זה באמת – אתה לא זוכר אירוע כזה? אבל כך או אחרת, טוב שאנחנו מגיעים לרגע הזה

ולדימיר בליאק:       אני חייב להגיד שמהרגע שהתבקשתי על ידי הרב גפני להיכנס לאירוע מול האוצר, יחד עם כל חברי הוועדה התגייסתי באופן מלא ללא היסוס וללא כל שיקול פוליטי, ובאמת עבדנו יחד

ולדימיר בליאק:  עבדנו יחד כי המתווה הראשוני באמת לא היה טוב

ולדימיר בליאק:  אני אפילו לא מדבר על הסכום עצמו; הוא פשוט לא היה טוב מקצועית

ולדימיר בליאק:       אני רוצה לספר לכם מה השתנה מאז שנכנסנו לאירוע

ולדימיר בליאק:  קודם כול, המתווה עצמו גדל מ-4

ולדימיר בליאק: 5 מיליארד שקל לחודש ל-17 מיליארד שקל בחודשיים

ולדימיר בליאק:  זה כמובן תלוי בהיקף הניצול, אבל זה סדר הגודל של הסכומים

ולדימיר בליאק:  תקרת הפיצוי לעסק עד 100 מיליון שקל גדלה מ-300,000 שקל ל-600,000 שקל, ובמדרגה הגבוהה – מ-900,000 שקל ל-1

ולדימיר בליאק: 2 מיליון שקל

ולדימיר בליאק:  תיקנו את מינימום המחזור השנתי לקבלת פיצוי מ-18,000 שקל ל-12,000 שקלים, כך שעוד 30,000 עסקים, 30,000 עצמאים קטנים יקבלו – אני אפילו לא קורא לזה "פיצוי"

ולדימיר בליאק:  בתנאים של היום ובמציאות של היום אני קורא לזה "דמי קיום", וחשוב מאוד שעשינו את זה

ולדימיר בליאק:  הגדלנו משמעותית את הסכומים לעסקים עם מחזור של עד 300,000 שקל בשנה

ולדימיר בליאק:  זה לא היה פשוט – עם הרבה ויכוחים מול האוצר – אבל התעקשנו ועשינו את זה

ולדימיר בליאק:  הגדלנו את המקדמים

ולדימיר בליאק:  את הפיצוי בגין ההוצאות הקבועות הגדלנו מ-18% ל-22%

ולדימיר בליאק:  אני מודה שאני חשבתי שזה צריך להיות יותר, 25%, אבל נאלצנו להתפשר כאן, ובאמת אני חושב שעשינו פה הישג מאוד מאוד יפה

ולדימיר בליאק:  שיפרנו, כמובן, את התנאים לחופשה ללא תשלום

ולדימיר בליאק:  נתנו אפשרות להורים עם צרכים מיוחדים לקבל חל"ת אוטומטי אם הורה אחד מגויס בצו 8

ולדימיר בליאק:  הגדלנו משמעותית את מספר העמותות שיקבלו פיצוי במסגרת החוק, ומי שלא יקבל – יקבל מתווה מותאם לעמותות של אגף התקציבים, והתעקשנו על לוח הזמנים ביחד, וכבר בתחילת השבוע הבא אני מאמין שיהיה מתווה

ולדימיר בליאק:  כאן היינו חייבים חוב מוסרי לכל העמותות האלה, לחברות לתועלת הציבור ולמוסדות ללא כוונת רווח, כי אלה הגופים שבחודש האחרון נכנסו לאירוע בצורה מדהימה ומעוררת השראה בכל המקומות שמשרדי הממשלה, לצערי, לא היו, וטוב שעשינו את זה

ולדימיר בליאק:       כמובן, אזרחים ותיקים מעל גיל 67 יקבלו מענק מיוחד, שיכול להגיע ל-4,000 שקל

ולדימיר בליאק:  מצאנו מענה לענף הבנייה, לחקלאות, לענף התיירות – שזה מחוץ לחוק, אבל יהיה מענה – לענף היהלומים, שגם הוא מעסיק 15,000 עובדים, והיה חשוב למצוא מענה

ולדימיר בליאק:  החברות הגדולות, בעיקר בתחום המסחר, שנפגשנו ודיברנו איתם – ובאמת היה שם אירוע כלכלי מורכב, עם התנגדות חריפה מאוד של אגף התקציבים

ולדימיר בליאק:  מצאנו פתרון לבעיית התזרים באמצעות הלוואות בערבות המדינה, ואנחנו עוד נדבר על התנאים של ההלוואות האלה דווקא בהקשר של העסקים הקטנים ולא בהקשר של החברות הגדולות

ולדימיר בליאק:       לא כל הדרישות התקבלו, גם לא כל הדרישות שלי

ולדימיר בליאק:  בהחלט היה עוד מקום להרחבה ולשיפור

ולדימיר בליאק:  אני למשל עדיין סבור – ואני יודע שגם אתה, ינון – שחל"ת גמיש במודל הגרמני היה נותן מענה הולם יותר למשק, בטח במצב שבסביבות 60,000 אזרחים נמצאים היום בחל"ת

ולדימיר בליאק:  לא השגנו את זה

ולדימיר בליאק:  יכול להיות שנשיג בפעם הבאה, יכול להיות שנשיג את זה בהמשך, אם האירוע הזה יימשך, ועדיין, עבדנו לילות כימים כדי להגיע למתווה מיטבי לטובת המגזר העסקי

ארז מלול: תודה רבה

ולדימיר בליאק: אני צריך עוד דקה וחצי

ולדימיר בליאק:  אני רוצה להודות לך, הרב גפני, שקודם כול, הצעת לי להיות חלק, זה לא מובן מאליו; לכל חברי ועדת הכספים – לינון, לאורית, לשרן, לנעמה, למיכל שיר, למרכז הקואליציה אליהו רביבו, למשה סלומון, שלקח חלק פעיל בגיבוש המתווה מול העמותות, לכל חברי הוועדה, למירב, שהגיעה היום ועשתה סדר בכל הוויכוח שהיה – ואם שכחתי מישהו אני מתנצל; לכל ארגוני העצמאים; ללשכת יועצי המס – ירון גינדי; ללשכת רואי החשבון – רואה החשבון אבי נוימן; ללה"ב – רועי כהן, שנתן את הלב ואת הנשמה, וראינו את זה; למשרד האוצר ובעיקר לדרג המקצועי – לאגף התקציבים ולרשות המיסים, אשר פעלו כמיטב יכולתם המקצועית למען המטרה המשותפת

ולדימיר בליאק:       יש לי הרבה ביקורת על תפקוד הממשלה, בעיקר בתחום הכלכלי והחברתי, ואני אמשיך להשמיע אותה, אבל על החוק הזה אנחנו, יש עתיד, נצביע בעד

ולדימיר בליאק:       הדבר האחרון שאני רוצה לומר: אלה ימים קשים מאוד למדינת ישראל ולעם ישראל

ולדימיר בליאק:  אני מסתובב המון בשטח, אני נפגש עם המפונים, עם משפחות החטופים, עם אנשים שנפגעו, עם משפחות ההרוגים, עם משפחות הנרצחים

ולדימיר בליאק:  אני רוצה קודם כול לשלוח את תנחומיי לכל המשפחות האלה, שמתמודדות עם כאב שאין לו גבולות, ולאחל החלמה מהירה לפצועים

ולדימיר בליאק:  אנחנו מחויבים כמדינה, כנבחרי ציבור, להחזרת כל 239 החטופים, עד האחרון

ולדימיר בליאק:  כולי תקווה שבקרוב אנחנו נגיע לזמנים טוב יותר

ולדימיר בליאק:  תודה רבה

משה גפני: אמן

משה גפני:  תודה רבה

ארז מלול: תודה רבה

ארז מלול:  חבר הכנסת רון כץ – אינו נוכח; חברת הכנסת מטי צרפתי הרכבי – אינה נוכחת; חברת הכנסת טטיאנה מזרסקי – אינה נוכחת; חברת הכנסת יסמין פרידמן – אינה נוכחת; חברת הכנסת דבי ביטון – אינה נוכחת; חבר הכנסת משה טור פז – אינו נוכח; חבר הכנסת סימון דוידסון – אינו נוכח; חבר הכנסת נאור שירי – אינו נוכח; חברת הכנסת שלי טל מירון – אינה נוכחת; חבר הכנסת ירון לוי – אינו נוכח; חבר הכנסת איימן עודה – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חבר הכנסת עופר כסיף – אינו נוכח; חבר הכנסת יוסף עטאונה – אינו נוכח; חבר הכנסת מרב מיכאלי – אינה נוכחת; חברת הכנסת נעמה לזימי – אינה נוכחת; חבר הכנסת גלעד קריב – אינו נוכח; חברת הכנסת אפרת רייטן מרום – אינה נוכחת; חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח; חברת הכנסת שרון ניר – אינה נוכחת; חברת הכנסת יוליה מלינובסקי – אינה נוכחת; חבר הכנסת חמד עמאר – אינו נוכח

ארז מלול:  חבר הכנסת ינון אזולאי

ינון אזולאי: לילה טוב, אדוני היושב-ראש

ינון אזולאי:  קודם כול, ברכות

ינון אזולאי:  שלא תצא תקלה תחת ידך

ארז מלול: תודה

ינון אזולאי: זאת הישיבה הראשונה שאני נמצא פה איתך

ארז מלול: - - -     

ינון אזולאי: אתה זה השנייה, ואני זה - -     

ארז מלול: שלישית

ינון אזולאי: - - שלישית

ינון אזולאי:  אתה סופר אותן

ינון אזולאי:  זה טוב, סימן - - -     

ארז מלול: אני נהנה

ינון אזולאי: כן

ינון אזולאי:  כבוד השר, חבריי חברי הכנסת, יושב-ראש ועדת כספים, האמת היא שלעלות אחרי ולדימיר ולהתחיל להגיד מספרים זה לא הוגן

ינון אזולאי:  איש המספרים ולדימיר בליאק, רואה חשבון, הוא עושה לנו סדר מדי פעם ומעיר אותנו אם אנחנו צריכים משהו

ינון אזולאי:  אז באמת, ולדימיר, קודם כול תודה רבה

ינון אזולאי:  אני לא יודע אם זה טוב לך לפריימריז; לי זה לא מועיל, זה רק מזיק לי בפריימריז - - -     

ארז מלול: אין להם פריימריז, ינון

מירב בן ארי: זה לא שאצלכם יש פריימריז

ינון אזולאי: בפריימריז שלי זה כנראה יזיק לי, אבל יש בינינו הרבה שיתופי פעולה, אז שעם ישראל ידע את זה

ינון אזולאי:  אתה יודע, כולם מדברים על האחדות של היום הזה

ינון אזולאי:  אתה יכול להעיד כמה דברים אנחנו עושים יחד למען עם ישראל

ולדימיר בליאק: אגב, לא מהיום

ינון אזולאי: זה מה שאני אומר

ינון אזולאי:  גם כשקושניר היה יושב-ראש ועדה ידענו לעבוד יחד, כי אנחנו תמיד מסתכלים על טובת עם ישראל, וזה דבר חשוב מאוד

ינון אזולאי:  כשאנחנו מדברים ביום כזה, שמעבירים בו מתווה שהוא חשוב מאוד, טוב להגיד פה תודה ולהגיד שהשגנו הישגים יפים ונאים

ינון אזולאי:  אבל יחד עם זאת צריך להגיד שיש אנשים שלא מספיק דאגנו להם

ינון אזולאי:  אמרנו את זה גם בוועדה ונגיד את זה גם פה

ינון אזולאי:  יש אנשים, העובדים השעתיים, שאני חושב שלמרות שכולם אמרו שנראה שיש פתרון – לא, אין פתרון

ינון אזולאי:  אני כמעט בטוח שאין פתרון, והתפקיד שלנו הוא כן לתת מענה

ינון אזולאי:  הרב גפני, אמרת שאם לא יהיה פתרון לעובדים השעתיים נקיים דיון, אז נצטרך לבדוק את זה

ועדת הכספים): אם יהיו טענות

ינון אזולאי: אם יהיו טענות

ינון אזולאי:  אני מקווה שיש להם קול לטעון, כי אלה אותם אנשים שאם אנחנו לא נטען בשבילם, לא יהיה מי שיטען בשבילם

ינון אזולאי:  אני מדבר על אותן אוכלוסיות חלשות

ינון אזולאי:  ניתן דוגמה

ינון אזולאי:  העוסק הפטור שדיברנו – היה לנו ויכוח: האם עוסק פטור שמגיש 18,000 שקל בחודש – מה, 1,000 שקל? זה סתם איזה הכנסה

ינון אזולאי:  אבל אתה כרואה חשבון מכיר, ולדימיר, וגם אני מכיר את האנשים האלה

ינון אזולאי:  מי שמגיש את החשבונית של 18,000 שקל בחודש, זה 1,100, 1,200 שקל

ינון אזולאי:  על מה הוא מגיש את זה? זה בדיוק הלחם והחלב שהוא צריך באותו חודש

ולדימיר בליאק: לכן אני קורא לזה דמי קיום

ינון אזולאי: בדיוק ככה – דמי קיום

ארז מלול: נכון

ארז מלול:  זאת ההגדרה

ינון אזולאי: הצלחנו ודאגנו להם והעלינו להם את זה ל-1,750, שזה יפה

ינון אזולאי:  נכון, רצינו להעלות את זה גם לדרגה הגבוהה יותר, שיהיה להם גם 5,000 ו-6,000, אבל מה נעשה, לא הכול אנחנו יכולים

ינון אזולאי:      אני רק מחפש פה, ואני אומר: האוצר עבדו עלינו עוד פעם

ינון אזולאי:  אני מסתכל – ואחלה, האוצר עבדו עלינו

ינון אזולאי:  בוועדה אמרו לנו 10 מיליארד לחודש, 20 מיליארד – אני מגיע לפה, לאן נעלמו לנו 3 מיליארד? רק תסביר לי, איך הם עוד פעם מצליחים? הרב גפני, איך האוצר הצליח לעקוץ אותנו עוד פעם? אמר לנו בוועדה: 10 מיליארד ו-20 מיליארד לחודשיים – אתה מגיע ואומר לנו: ישלמו 17 מיליארד

ינון אזולאי:  לא עשו לנו עוקץ של 3 מיליארד?      אני מבקש בשבוע הבא העברה תקציבית של 3 מיליארד למען המפונים

מירב בן ארי: או שתפנה לאדווה דדון

ינון אזולאי: היא תמצא לנו את זה, את אומרת

ינון אזולאי:  כמו שקרן מרציאנו, את יודעת, כל פעם עושה לוח

ינון אזולאי:  היא הייתה עושה מעקב – איפה המתווה נמצא היום

מירב בן ארי: אבל כל הכבוד לה

ינון אזולאי: יכולים להגיד הרבה על התקשורת, אבל כשאני מסתכל – ואני אומר על הערוצים האלה, וזה לא משנה אם זה ערוץ 14, ערוץ 12, ערוץ 11, ערוץ 13 – כל הערוצים – ואת רואה את קרן מרציאנו עומדת עם הלוח הזה ונותנת את הביקורת שלה, והיא ידעה גם להגיד שהמתווה יותר טוב

ינון אזולאי:  ואם אני מסתכל על "האזרח גואטה", שביקר אותנו השבוע - -     

מירב בן ארי: נכון

ינון אזולאי: - - והאמת היא שכולנו התעוררנו

ינון אזולאי:  אנחנו מכירים את גיל 67 עוד מהתקופה של הקורונה

ינון אזולאי:  אבל יגאל, שאנחנו מכירים אותו טוב, לא הכיר את זה מהקורונה – הוא חי בתוך זה והלך ועשה סיור, עשה סיור במקלטים ופגש את האנשים האלה וראה אותם, והוא עושה תוכנית על זה

ינון אזולאי:  תראו את עמותת 121, מה עשו

ינון אזולאי:  התקשר אליי יקותיאל משי ודיבר על העובדים השעתיים ועל גיל 67

ינון אזולאי:  לפעמים אנחנו מזלזלים בתקשורת, אבל בסופו של דבר הם מאירים את עינינו

ינון אזולאי:       את יודעת שבדרכים אני שומע לא פעם, אם אנחנו מצליחים לצאת מפה בשעות האלה, את גילי תמיר

ינון אזולאי:  זה משהו לא ייאמן

ינון אזולאי:  אני טוען שזאת גמילות חסד מהלכת - -     

מירב בן ארי: נכון

ינון אזולאי: - - איך שהיא עוזרת לאנשים ואיך שהיא פותרת את הבעיות האלה

ינון אזולאי:  ואני אומר, את יודעת כמה דברים מתוך התוכניות שלה אני למדתי? כמה חוקים יצאו מהתוכניות האלה? במקום להקשיב לכל השטויות שמדברים עלינו, בואו נקשיב מה האנשים האלה צריכים, זקוקים, וככה אנחנו יכולים להגיע למקומות טובים יותר

ינון אזולאי:       צריך להודות פה לעם ישראל, צריך להודות לעצמאים, שבמצב שהם נמצאים היום, במלחמה, שלצערנו, כמו שאמרנו כולנו – אסור לנו לשכוח את החטופים, את הנרצחים, את החיילים שנלחמים עכשיו ואת החיילים שנפלו

ינון אזולאי:  כולם נמצאים שם

ינון אזולאי:  וראינו את המתנדבים של זק"א ושל איחוד הצלה ושל מד"א ושל כל הארגונים, ומתנדבים שנפצעו ונהרגו ונרצחו שם - -     

מירב בן ארי: ושהנפש שלהם נרצחה

ינון אזולאי: - - ושהנפש שלהם, את צודקת, אלה שהנפש שלהם ואלה שהשאירו יתומים ואלמנות

ינון אזולאי:  לצערנו, בלכתם הם הביאו את אחדותנו

ינון אזולאי:       אבל אתם יודעים מה, אם תעבור המלחמה ונחזור למריבות – אז למה הם הלכו? מה עשינו למענם? נכון, בערב הזה כולנו מאוחדים

ינון אזולאי:  אבל התפקיד שלנו הוא דווקא אותם חברי כנסת שנמצאים פה, שישבנו בוועדת כספים כולנו – שם הבאנו את האחדות, ואני חושב שזה צריך להשפיע על הכול

ינון אזולאי:  באמת, אני אומר לכם, לעזאזל רפורמה, לא מעניין אותי

ינון אזולאי:  מעניין אותי דבר אחד – שכשאנחנו הולכים ברחוב נוכל להגיד שלום אחד לשני; כשהילדים שלנו יורדים למטה לשחק, ולא משנה באיזו שכונה, הם יוכלו לשחק יחד ולחייך אחד לשני, ולא ילכו וזה יגיד על זה ככה וזה ככה

ינון אזולאי:  אפשר, וזה צריך לצאת מהבית הזה

ינון אזולאי:  אנחנו הדוגמה של אותם אנשים

ינון אזולאי:  הדוגמה הכי טובה זה הלילה הזה

ינון אזולאי:       גם כשראו שישבו סביב השולחן – ישב רואה חשבון גינדי, ישב רועי כהן – סליחה, יועץ המס גינדי

ינון אזולאי:  תשמע, אתה יודע מה ההבדל בין יועץ מס לרואה חשבון, אתה ישר הסתכלת עליי

ינון אזולאי:  אבי נוימן רואה החשבון, בסדר? והייתם צריכים לראות את רון תומר מצד אחד, שלא יצא מרוצה אבל הוא השמיע את הביקורת שלו בצורה באמת מכובדת - -     

מירב בן ארי: עניינית

ינון אזולאי: - - ותראו את דובי אמיתי, שנלחם בשביל העצמאים והחקלאים, ואני אתן לכם עוד רשימה ארוכה

ינון אזולאי:  וכולם באו לשם, גם הגנים הפרטיים

ינון אזולאי:  לא כולם יצאו מרוצים, אבל כולם יצאו בכבוד מהוועדה הזאת

ולדימיר בליאק: וכולם הודו לנו

ינון אזולאי: כולם באו והודו ואמרו: ראינו פה מאמץ

ינון אזולאי:  וגם עם רשות המיסים וגם עם משרד האוצר, שלא תמיד אנחנו אוהבים לפרגן להם, אבל הם עושים עבודה, לילות שלמים הם ישבו, וגם על זה מגיעה להם תודה

ינון אזולאי:        בא עומר – הוא צופה בנו עכשיו

ינון אזולאי:  אני חייב להגיד לו מילה

ינון אזולאי:  הוא מכבה עכשיו את ערוץ הכנסת - -     

מירב בן ארי: הוא מכבה את הערוץ עכשיו

ינון אזולאי: - - זה פחות רייטינג לערוץ

ינון אזולאי:  אז אמרתי, הוא כבר יודע שאנחנו רוצים להגיד לו תודה, אז שימסור גם לשר האוצר תודה

ינון אזולאי:       אבל באמת, הייתה עבודה משותפת

ינון אזולאי:  לפעמים היו דפיקות על השולחן, אבל אחרי כל המריבות האלה כולם הבינו – ואני חושב שזה יצא גם החוצה – שהמריבות זה כדי להביא תוצאה טובה

ינון אזולאי:  אנחנו מבינים שכדי שהחיילים בחזית יהיו חזקים, חייב להיות לנו עורף כלכלי טוב

ינון אזולאי:  אנחנו חייבים שאנשים ימשיכו ויהיה להם ממה לחיות, כי אם לא יהיה להם לחם וחלב ולא יהיה להם משהו, הם גם שם יתמוטטו; הם יצטרכו להתעסק עם מה שקורה בפנים, בכלכלה שלהם

ינון אזולאי:  למצב הזה אסור לנו להגיע

ינון אזולאי:  זאת השותפות וזאת האחדות של כולנו שהגענו לזה בהבנה כזאת

ינון אזולאי:       נכון, בשבוע הבא יגיעו גם התקנות, הרב גפני, ויגיעו עוד דברים, ואנחנו נתווכח כדי להביא עוד דבר טוב, אבל גם צריך לתקן ולעזור למפונים

ינון אזולאי:  רק עכשיו שמעתי ברשת ב' את אלי לנקרי, ואורית פרקש מארגנת כבר ביום ראשון להיות באילת ולשמוע את הצרכים שלו

ינון אזולאי:  ומי נמצא פה? שרן השכל, שהייתה בוועדה, ונמצאת עכשיו בשעות האלה

ינון אזולאי:  מי שלא נמצא פה בשעות האלה זה לא שהוא מזלזל, זה פשוט שהוא גם עבר עוד יום והלך לעוד מפונים ולעוד מקום

ינון אזולאי:  שעם ישראל ידע שכל אחד שלא נמצא פה, זה לא סתם בגלל שהוא מזלזל

שרן השכל: ויש מחר לוויות

ינון אזולאי: ויש מחר לוויות וניחום אבלים

ארז מלול: והיום היו הרבה אזכרות של ה-30, ינון, היו הרבה אזכרות בכל הארץ

ינון אזולאי: ולכן – גם להגיד תודה רבה מיוחדת למרכז הקואליציה בוועדת הכספים אליהו רביבו, שלא פעם ולא פעמיים הלך

ינון אזולאי:  קח את אליהו רביבו – היה חשוב לו

ינון אזולאי:  הוא לא היה פה עכשיו, לא משנה, מאי-הבנה, הוא היה בבית, אבל הוא החליט שהוא מגיע לפה

ינון אזולאי:  אתם יודעים למה? כי הוא יודע מה הושקע פה במקום הזה, ולהגיד גם הוא לעם ישראל תודה, כי הוא הבין מה האחדות הזאת

ינון אזולאי:  אליהו רביבו, תודה רבה לך

ינון אזולאי:  וכמובן תודה רבה לכל צוות הוועדה

ינון אזולאי:  שלומית ארליך, היועצת המשפטית, תודה רבה

ינון אזולאי:  איך גינדי אומר לי אתמול? ב-02:30 אני מתכתב איתה

ינון אזולאי:  נראה שהוא לא יודע שגם ב-03:30 עוד התכתבה

ינון אזולאי:  באמת זו מסירות נפש שאני חושב שאין כדוגמתה, וזו דוגמה

ינון אזולאי:  כמובן – גם לכל עובדי הכנסת שעדיין בשעות כאלה אנחנו מחזיקים אותם: מחלקת הפרוטוקולים, אני יודע שאתם עובדים קשה, המזכירות – כולם – היועצת המשפטית לכנסת, תודה רבה לכולם, ובעזרת השם שנדע ימים טובים יותר

ינון אזולאי:       אנחנו עדיין לא אומרים שבת שלום

ינון אזולאי:  פעם בימי רביעי בצוהריים היו אומרים פה בכנסת שבת שלום, אז אנחנו עדיין פה בשביל לעבוד, גם מחר

ינון אזולאי:  יש פה מחר גם מליאה וגם ועדות, לעבוד פה בשביל עם ישראל, ושנדע ימים טובים ושמחים יותר, בעזרת השם

משה גפני: אמן

ארז מלול: תודה רבה

ארז מלול:  רק כן שכחנו אולי קצת את הפקידים, עובדי מדינה שאני רואה בוועדת הפנים, אצלנו ובוועדת חוקה, שהם עושים, באמת – הם סתם מקבלים ביקורות, והם עושים עבודת קודש יום ולילה למען עם ישראל

ארז מלול:      אחרון הנואמים, אחרון חביב – חבר הכנסת אליהו רביבו

משה גפני: והוא מסכם

אליהו (אלי) רביבו: אדוני היושב-ראש, חבריי חברי הכנסת, ברשותכם, לפני שאפנה לדברי הסיכום, ולצד המילים החמות והאווירה האופטימית הזאת בתוך הימים המטורפים, אני מבקש להצר על כך שבכל זאת הוחלט לקיים את הדיון ואת ההצבעה בשעה כזאת בהתראה כזאת

אליהו (אלי) רביבו:  אין לנו בעיה להישאר ימים ולילות, אנחנו עושים את זה לאורך כל כהונת הכנסת הנוכחית, אך כשחברי כנסת יצאו הביתה כי הייתה הנחה והבנה שמחר מצביעים, נכון היה לגישתי, כשאין שום שינוי מהותי בין להצביע ב-01:00 לבין 12:00, שהבית יהיה מלא יותר, שיותר חברי כנסת יבטאו את שיש להם לבטא

אליהו (אלי) רביבו:  ניתן להתרשם רק, אדוני היושב-ראש, ממספר הנרשמים שלא נמצאים כאן

אליהו (אלי) רביבו:  המספר הזאת מסביר את המעורבות של חברי הבית, חברי ועדת הכספים וכאלה שאינם, שהנושא הזה ממש ממש בוער בהם

מירב בן ארי: אנחנו אמרנו בוועדת הכספים שהחוק עולה היום וכולם ידעו

מירב בן ארי:  מחר המליאה תהיה הרבה יותר ריקה מהיום, אני חותמת לך, כי מחר הח"כים בסיורים, והח"כים קבעו לו"ז, והח"כים קבעו פגישות, ומה לעשות

מירב בן ארי:  אתה תראה שמחר יהיה חוק מילואים, שהוא חוק סופר-חשוב, אבל לח"כים יש משימות אחרות – ניחום אבלים שאתה מכיר וכאלה

מירב בן ארי:  אנחנו אמרנו היום, וגם אני אמרתי לך, וגפני אמר: אנחנו מצביעים היום כדי שמחר בבוקר אנשי הכספים יגיעו למשרדים ויקבלו את המתווה

מירב בן ארי:  איכשהו זה התבקש, אבל אפילו אני אמרתי לך את זה היום

אליהו (אלי) רביבו: רק שאחרי שסיימתי איתך, הייתה לי פגישה נוספת, עם היושב-ראש והיועמ"שית

ארז מלול: בואו נתקדם

אליהו (אלי) רביבו: לא התכוונתי להתכתש

אליהו (אלי) רביבו:  אני בטוח שהכול מגיע ממקום טוב והכול ממקום טהור

מירב בן ארי: רביבו, מהיום שנפגשנו, מעולם לא היה לי ויכוח איתך

אליהו (אלי) רביבו: גם לא יהיה

מירב בן ארי: רק הערתי

ארז מלול: בואו נסיים את הפרוצדורה וניכנס למהות

אליהו (אלי) רביבו: היא מבטאת, ואני אומר שהכול מגיע ממקום טוב

אליהו (אלי) רביבו:  לגישתי נכון היה

אליהו (אלי) רביבו:  זה בסדר שלא נסכים על הכול

אליהו (אלי) רביבו:      ומכאן קודם כול אני מבקש להתנצל בפני כל מי שהמתווה הזה נוגע בו, וזה בערך רוב חלקי הארץ – להתנצל בפניהם שבנסיבות העניין יוצא שפחות אנשים מבטאים את זה כאן מעל הדוכן

אליהו (אלי) רביבו:  צריך להגן גם עליהם

אליהו (אלי) רביבו:      אדוני יושב-ראש הכנסת, חבריי חברי הכנסת, זה בכל זאת הגיע באיחור, זה לא מושלם, זה ארך שעות רבות, ימים ממושכים, אך כיום מציגים את מתווה הפיצויים לנפגעי המלחמה

אליהו (אלי) רביבו:  המתווה נותן מענה טוב לרוב חלקי הארץ ולרוב חלקי המשק, ואת החלק המשלים שלו, את תיקון מס רכוש, נעביר בעזרת השם בוועדת הכספים בהקדם האפשרי

אליהו (אלי) רביבו:      ומכאן שלוחה בקשתי וציפייתי לנציגי האוצר הנמרצים שיפעלו להשלים את התהליכים מצידם כמה שיותר מהר, כי עד שלא נשלים את המפרט השני של המהלך, כאילו שעוד לא עשינו כלום כלפי הזכאים

אליהו (אלי) רביבו:      חבריי חברי הכנסת, לצערי השתרשה כאן תרבות שלפיה חלבת – ניצחת

אליהו (אלי) רביבו:  חברי כנסת, כמו לוביסטים ונציגים מטעם, מגיעים לוועדת הכספים, צועקים על אנשי האוצר ועל חברי הוועדה כדי לסייע לכל מיני, רוצי טובתם, גם ללא קשר לדיון ולעיתים ללא שום קשר למציאות

אליהו (אלי) רביבו:  לחברי הכנסת יש אחריות תקציבית, יש חובה להסתכל קדימה, לשמור בקנאות על קופת המדינה

אליהו (אלי) רביבו:  זה הכסף של כולנו, זה הכסף של כל אזרחי מדינת ישראל

אליהו (אלי) רביבו:  מדינת ישראל יצאה למערכה ארוכה וממושכת שאיננו יודעים את קיצה, ועלינו להיערך לצורך בהוצאות נוספות

אליהו (אלי) רביבו:  לא יעלה על הדעת שמאות מיליוני שקלים ייזרקו לאוויר כאילו גדלים הם על העצים או בוקעים הם מתוך ביצי קסם

אליהו (אלי) רביבו:       כמרכז הקואליציה בוועדת הכספים, לא אאפשר סחטנות

אליהו (אלי) רביבו:  אני אשתדל לא לחזור על דברים קודמים

אליהו (אלי) רביבו:  מתווה הפיצויים הקיים, כפי שאמרתי, למרות שאינו מושלם, הוא נותן ביטוי לעצמאים, לעוסקים פטורים, למגזר השלישי שנכנס תחת האלונקה, לקבלנים ולמפונים

אליהו (אלי) רביבו:  המתווה שומר על העובדים – היה זה מהדברים שלא ויתרתי עליהם, אני לא אאפשר פגיעה בעובדים – ועם זאת, המתווה נותן גם אורך נשימה לעסקים, כדי שכולנו יחד נעבור את זה עד כמה שרק אפשר

אליהו (אלי) רביבו:      אני סומך על העסקים ועל המשק שנדע להתאושש ולקום גם מהמכה הכלכלית, בדיוק כמו שאנו קמים ומתגייסים כולנו לשמירה על הבית

אליהו (אלי) רביבו:  אין יותר עורף וחזית

אליהו (אלי) רביבו:  כולנו חזית אחת מאוחדת ומלוכדת

אליהו (אלי) רביבו:      אני רוצה להודות ליושב-ראש הוועדה, מורי ורבי הרב משה גפני, לחברי הטוב ינון אזולאי ולחברי ולדימיר בליאק, שרק ניסיונכם וכישוריכם והנכונות שלכם להירתם יכולה לייצר נוסחאות בשעות-לא-שעות, בחדרים שאינם מצולמים, ולהביא הישגים שיכלו לאפשר את קיום ההסכמה הרחבה הזאת

אליהו (אלי) רביבו:  כמובן ששמורה מילה חמה לאנשי האוצר ולשר האוצר על היצירתיות, על הגמישות, על יכולת המתיחה כל פעם מחדש

אליהו (אלי) רביבו:  וכל זה לא היה יכול לצאת לפועל בלי הליווי המקצועי והמסור של שלומית ושל שגית, שאומנם הגיעה היום לחדר משליחות חשובה אחרת, ורק כשהיא הגיעה יכולנו באמת לצאת מפלונטר חדש שהתדפק על דלתותינו בשעה שרצינו לסיים את ההצבעות

אליהו (אלי) רביבו:      לסיום, אדוני היושב-ראש, ראינו אתמול את ההודעה הלא-מאוד-מפתיעה של היועמ"שית על הכספים הקואליציוניים

אליהו (אלי) רביבו:  אני חייב להודות שבימים האחרונים היא מפתיעה אותי באופן מתמשך, גם בגמישות שהיא מגלה ובגיבוי שהיא נותנת לשרים בממשלה, כשעד פרוץ המלחמה לא הייתה תקשורת משובחת איתם

אליהו (אלי) רביבו:  מצד שני, בתוך כל העומס שבוודאי יושב גם לפתחה, מצאה את הזמן בשביל לבטא את עמדתה בעניין הכספים הקואליציוניים

אליהו (אלי) רביבו:  אני מצר על כך

אורית פרקש הכהן: מה זאת אומרת? היא פירשה החלטת ממשלה

אורית פרקש הכהן:  הממשלה בעצמה קבעה שהיא תקפיא הסכמים קואליציוניים

משה גפני: לא צריך לפתוח את הוויכוח הזה עכשיו

מירב בן ארי: דרך אגב, ולדי אמר שהוא רצה והוא לא מדבר

ולדימיר בליאק: אני ויתרתי

אליהו (אלי) רביבו: שנייה, אני רוצה לגעת בזה, אבל בנקודה אחרת, כי אני בסיום, ואני מבטיח להתייחס למה שאמרת

ארז מלול: אורית, בנימה חיובית הוא רוצה להגיד

אליהו (אלי) רביבו: אני חוזר ואומר כבר שבועיים, יום וליל, מעל כל במה אפשרית, שאין מנוס מלחוקק תקציב מדינה חדש לשנת 2024, פשוט לחוקק

אליהו (אלי) רביבו:  על ידי כך שנחוקק תקציב חדש, נחזיר את הכול לקופה, נחלק את מה שיש מתוך מה שאפשר לאן שצריך, אז חלקים גדולים מכספים ותקציבים שבוויתור רב מוגדרים ככספים קואליציוניים, ייכנסו באופן רשמי וברור, כי אני יודע כמה אדוני יושב-ראש הוועדה מקריב, מוותר, סופג ונאלץ להרגיע בכל הכיוונים

אליהו (אלי) רביבו:  ואולי זאת הזדמנות טובה, למרות נסיבות העניין הכואבות, שדברים יהיו על השולחן

אליהו (אלי) רביבו:  אף אחד לא צריך להחביא או לנצל את הרגע האחרון בהעברת כספים קואליציוניים כדי לשלם משכורות לאשת חינוך שעובדת מבוקר עד לילה ומגיע לה כל שקל על מה שהיא פועלת

אליהו (אלי) רביבו:  ממשלת ישראל וכנסת ישראל תצטרכנה כאמור לקבל את ההחלטות הקשות והכואבות הנדרשות, ולקבוע סדר עדיפויות לאומי לחלוקת התקציב של השנה הבאה בהסתכלות אסטרטגית וכלכלית: ניהול מלחמה מצד אחד, ושמירה על האינפלציה והמשק מצד שני

אליהו (אלי) רביבו:       יחד ננצח

אליהו (אלי) רביבו:  מי ייתן ובאווירה הזאת, ולאור שיתוף הפעולה המדהים שאנחנו זוכים לקבל בכלל הוועדות ובוודאי בוועדת הכספים מצד האופוזיציה, שנזכה לראות אתכם חברים בתוך הקואליציה, לכל הפחות בעת הזאת, כשחשוב שנשדר לעולם שאנחנו יודעים להיות מאוחדים ושהמטרה שלנו היא מטרה משותפת

אליהו (אלי) רביבו:  שוב תודה, אדוני היושב-ראש, שנתת לי את הקרדיט לסכם את הדיון

אליהו (אלי) רביבו:  תודה רבה

משה גפני: תודה רבה

ארז מלול: תודה רבה

ארז מלול:  לפני שנעבור להצבעה, אני חייב לציין שהרעיון של יושב-ראש הכנסת לשים את התמונות של החטופים פה זה באמת רעיון יוצא מן הכלל, לחוש אותם

ארז מלול:  תוך כדי הנאום של אלי רביבו אני מדמיין את החטופים יושבים פה והם צופים בנו, ובעזרת השם נראה אותם בקרוב

ארז מלול:      חברי הכנסת, נעבור להצבעה בקריאה השנייה על הצעת חוק התוכנית לסיוע כלכלי (הוראת שעה – חרבות ברזל), התשפ"ד–2023

ארז מלול:  נצביע תחילה על סעיפים 1–4, כנוסח הוועדה, בקריאה השנייה

ארז מלול:  ההצבעה מתחילה

ארז מלול: בעד סעיפים 1–4 – 8 

ארז מלול: נמנעים – אין  

ארז מלול: להלן תוצאות ההצבעה: שמונה בעד, אין מתנגדים

ארז מלול:  אני קובע שסעיפים 1 עד 4 עברו

ארז מלול:       עכשיו נעבור להצבעה על ההסתייגות לסעיף 5, של חבר הכנסת הרב גפני

ארז מלול: בעד ההסתייגות – 9 

ארז מלול: נמנעים – אין  

ארז מלול: בעד ההסתייגות – תשעה, אין מתנגדים

ארז מלול:  אני קובע שההסתייגות התקבלה

ארז מלול:       נעבור עכשיו להצבעה על סעיף 5, בתוספת ההסתייגות שהתקבלה

ארז מלול: בעד סעיף 5, כהצעת הוועדה ועם ההסתייגות שנתקבלה – 7 

ארז מלול: נמנעים – אין  

ארז מלול: בעד – שבעה, אין מתנגדים

ארז מלול:  אני קובע שההצבעה על סעיף 5, בתוספת ההסתייגות, עברה

ארז מלול:  תוסיף את אליהו רביבו להצבעה הקודמת

ארז מלול:      נעבור להצבעה על סעיפים 6–10, כנוסח הוועדה

ארז מלול:  הצבעה

ארז מלול: בעד סעיפים 6–10 – 9 

ארז מלול: נמנעים – אין  

ארז מלול: בעד – תשעה, אין מתנגדים

ארז מלול:  אני קובע כי הצעת החוק אושרה בקריאה השנייה

ארז מלול:       חברי הכנסת, נעבור להצבעה בקריאה השלישית על הצעת חוק התוכנית לסיוע כלכלי (הוראת שעה – חרבות ברזל), התשפ"ד–2023

ארז מלול:  הצבעה

ארז מלול: בעד החוק – תשעה 

ארז מלול: נמנעים – אין  

ארז מלול: בעד – תשעה, אין מתנגדים

ארז מלול:  אני קובע כי הצעת חוק התוכנית לסיוע כלכלי (הוראת שעה – חרבות ברזל), התשפ"ד–2023, התקבלה בקריאה השנייה והשלישית, ותיכנס לספר החוקים

ארז מלול:      חברי הכנסת, אני מכריז על הפסקה עד להמשך הדיון

בשעה 01:  << נושא >> מסמכים שהונחו על שולחן הכנסת << נושא >>        

אמיר אוחנה: חברות וחברי הכנסת, אני מחדש את ישיבת הכנסת

אמיר אוחנה:       הודעה למזכיר הכנסת

אמיר אוחנה:  בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק הביטוח הלאומי (תיקון מס' 238 – הוראת שעה – חרבות ברזל) (תגמולים למשרתים במילואים), התשפ"ד–2023, שהחזירה ועדת העבודה והרווחה

דן מרזוק:      הסכם בין ממשלת ישראל לבין ממשלת ממלכת מרוקו בדבר שיתוף פעולה מדעי וטכנולוגי

אמיר אוחנה: תודה רבה

אמיר אוחנה: [מס' מ/1676; דברי הכנסת, ישיבה זו; נספחות

אמיר אוחנה: ] 

אמיר אוחנה: הנושא הבא על סדר-היום – הצעת חוק הביטוח הלאומי (תיקון מס' 238 – הוראת שעה – חרבות ברזל) (תגמולים למשרתים במילואים), התשפ"ד–2023, לקריאה השנייה והשלישית

אמיר אוחנה:  אני מזמין את יושב-ראש ועדת העבודה והרווחה חבר הכנסת ישראל אייכלר להציג את הצעת החוק

אמיר אוחנה:  בבקשה

ועדת העבודה והרווחה): אדוני היושב-ראש, אדוני המזכיר, כנסת נכבדה, החוק שאני עומד להציג בפניכם אמור להביא רווחה וסיוע ללוחמים שנמצאים בשעה זו בתוך רצועת עזה ובצפון ונלחמים כנגד אויב אכזר בכל מקום שהם

ועדת העבודה והרווחה):  לכן, נפתח בתפילה לשלומם, להצלחתם ולחזרתם הביתה בשלום במהרה, ונברך כל אחד ואחד בפסוקים הבאים: "כי מלאכיו יצוה לך לשמרך בכל דרכיך

ועדת העבודה והרווחה):  ה' ישמר צאתך ובואך מעתה ועד עולם"

ועדת העבודה והרווחה):      אני מתכוון להביא בפני הכנסת לקריאה השנייה ולקריאה השלישית את הצעת חוק הביטוח הלאומי (תיקון מס' 238 – הוראת שעה – חרבות ברזל) (תגמולים למשרתים במילואים), התשפ"ד–2023, שהגישה הממשלה

ועדת העבודה והרווחה):  מאז מתקפת הטרור הרצחנית מרצועת עזה בשבת, חג שמיני עצרת, 7 באוקטובר 2023, נקראו בצווי 8 לשירות חירום כ-300,000 חיילי מילואים במסגרת מלחמת חרבות ברזל, והם נענו לקריאה ברוח התנדבות אדירה ועזבו לשם כך את משפחותיהם ועיסוקיהם

ועדת העבודה והרווחה):  התגמול המשולם לחיילי המילואים לפי פרק י"ב לחוק הביטוח הלאומי [נוסח משולב], התשנ"ה–1995, מבוסס על הכנסתו של חייל המילואים, אולם נקבע תגמול מזערי, מינימלי, שישולם גם למי שאינו עובד או עובד עצמאי וגם למי שהכנסתו נמוכה

ועדת העבודה והרווחה):  שיעור התגמול המזערי עומד על 215 שקלים חדשים ליום מילואים

ועדת העבודה והרווחה):  בהצעת החוק שבפניכם מוצע, בהוראת שעה, להגדיל את התגמול המזערי לסכום של 300 שקלים בעד כל יום מילואים לגבי מי ששירת במילואים בתקופה שמיום 7 באוקטובר 2023 ועד תום תקופת הוראת השעה

ועדת העבודה והרווחה):      לפי הצעת החוק המקורית, הוראת השעה אמורה הייתה להיות עד סוף חודש נובמבר, אבל ועדת העבודה והרווחה עמדה על כך שתוארך לפחות עד סוף השנה האזרחית או עד תום המלחמה, אבל כמובן שיש אפשרות להאריך

ועדת העבודה והרווחה):  הארכות נוספות של תקופת הוראת השעה ייעשו בצו של שר העבודה, בהסכמת שר הביטחון ושר האוצר ובאישור הוועדה, אם הדבר יידרש בשל הימשכות מלחמת חרבות ברזל

ועדת העבודה והרווחה):  אז עד 31 בדצמבר זה כבר ייחקק היום, בעזרת השם, ואם יהיה צורך בהמשך – אז בתחילת השנה האזרחית הבאה אנחנו נאריך אותה

ועדת העבודה והרווחה):      במהלך הדיון הוועדה קראה למשרדים לדון בהגדלת סכום התגמול המזערי ובאופן הצמדתו במסגרת הוראת קבע

ועדת העבודה והרווחה):  ההצעה אושרה בוועדה פה אחד, וחברי הכנסת שהגישו הסתייגויות, הן לגבי הסכום והן לגבי החישוב, ויתרו על ההסתייגויות כדי שהחוק יאושר במהירות והפרשי התשלום המגיעים מכוחו יועברו לחיילים הזכאים להם כבר בשבוע הבא

ועדת העבודה והרווחה):  זו המטרה

ועדת העבודה והרווחה):  אני מבקש מהכנסת לאשר את הצעת החוק בקריאות השנייה והשלישית בנוסח שאישרה הוועדה

ועדת העבודה והרווחה):      אני רוצה להודות ליושב-ראש הכנסת חבר הכנסת אמיר אוחנה, שכינס במיוחד את הכנסת בשביל החוק הזה; ליושב-ראש הקואליציה אופיר כץ, שעסק במלאכה כל הזמן והיה רוצה להיות כאן, אבל בגלל שהוא צריך להיות בדרום עם החיילים הוא ויתר, והוא מעדיף שאנחנו נעביר את זה כאן; ליועצת המשפטית של הכנסת עו"ד שגית אפיק, על ההבנה של הצורך המיידי לאשר את החוק לרווחתם של אנשי המילואים וכדי שיוכלו לקבל את התוספת כבר בתחילת השבוע הבא

ועדת העבודה והרווחה):  אני רוצה להודות לשר האוצר, שהסכים להצעה להאריך את תוקף החוק עד סוף השנה, וכמובן שבהמשך יוארך עוד, במידת הצורך

ועדת העבודה והרווחה):      אציין את צוות ועדת העבודה והרווחה: המנהלת ענת כהן שמואל, הסגנית אורית ארז ומעיין בן עמי; היועצת המשפטית של הוועדה עו"ד נועה בן שבת ועו"ד יעל סלנט – שבהתראה קצרה, ממש מהיום למחר, הביאו את החקיקה החשובה הזאת לשלב הגמר, לרווחתם של אנשי המילואים

ועדת העבודה והרווחה):  תודה לאנשי משרד הביטחון, אנשי האוצר והביטוח הלאומי, לחברי הכנסת שהבינו את החשיבות והגיעו לדיון והצביעו ופה אחד – הכול למען המטרה הנעלה

ועדת העבודה והרווחה):  אני רוצה לציין את הסתייגויותיהם של חבר הכנסת טור פז – הם רצו להעלות, והם יגישו את זה אחר כך

ועדת העבודה והרווחה):  הוא רצה שיוסיפו לכל חייל ששירת 30 יום שלושה ימים של מנוחה, להוסיף לו שלושה ימים, וחבר הכנסת סעדה דרש שהחישוב מהיום והלאה יהיה לפי השכר הממוצע במשק ולא לפי המדד, שזה גורם להפסד; וכמובן, חברי הכנסת שהשתתפו – מאיר כהן, שעמד על כך

ועדת העבודה והרווחה):  אני רוצה להודות, אחרונים חביבים, לצוות לשכתי איציק פליפ, יצחק פלדמן, אהרן פרישמן ויהושע רוזנפלד

ועדת העבודה והרווחה):      חברי הכנסת, אני בטוח שהחוק החשוב הזה יעבור פה אחד, ואני קורא לכולכם להצביע בעדו

ועדת העבודה והרווחה):  תודה רבה

אמיר אוחנה: תודה רבה ליושב-ראש ועדת העבודה והרווחה

אמיר אוחנה:  להצעת החוק הזו, כאמור, לא הוגשו הסתייגויות, אך כן הוגשו בקשות לרשות דיבור של חברי כנסת מסיעת העבודה וחבר כנסת משה טור פז

אמיר אוחנה:  ראשונת הדוברים, חברת הכנסת מרב מיכאלי – אינה נוכחת; חברת הכנסת נעמה לזימי – אינה נוכחת

אמיר אוחנה:  חבר הכנסת גלעד קריב, בבקשה

גלעד קריב: אדוני היושב-ראש, חברי וחברות הכנסת, אדוני השר, ראשית, אדוני היושב-ראש, אני מבקש להודות לך ולצוותך על הצבת תמונותיהם של החטופים והנעדרים לנגד עינינו

גלעד קריב:  כך צריך להיות, שתמונותיהם תהיינה נגד עיני נבחרי הציבור וקובעי המדיניות בכל פמליא ומחוצה לה, בכל אשר נעשה ונפנה

גלעד קריב:      אני מבקש, כמובן, גם לברך את הממשלה ואת הוועדה על הצעת החוק, שאנחנו בוודאי נתמוך בה

גלעד קריב:  תודה על העבודה המאומצת והחשובה

גלעד קריב:      אדוני, אני אבקש להתייחס להצעת החוק שאושרה אתמול בערב, שעסקה במתווה הסיוע של הממשלה

גלעד קריב:  גם בהצעת החוק הזו יש לא מעט דברים שראוי לברך עליהם

גלעד קריב:  ועדת הכספים, בהשתדלות של חברי קואליציה וחברי אופוזיציה כאחד, הרחיבה את מתווה הסיוע הראשוני, ובאמת הביאה, אני חושב בפעם הראשונה, מענה לקהלים רבים שלא נכללו לא במתווה הסיוע הראשוני ולא במתווי סיוע קודמים של הממשלה, אם בתקופת הקורונה ואם בהקשרים של מצבי חירום ביטחוניים

גלעד קריב:  צריך למשל להזכיר בהקשר הזה את המענה שניתן הפעם לעובדים מעל לגיל פרישה – הפעם הראשונה שבה ניתן להם מענה

גלעד קריב:      עם זאת, חשוב לומר שגם הפעם ראינו כיצד קבוצות של עובדים, בין שהם שכירים ובין שהם עצמאים, שנמצאים בתחתית המדרג של היציבות התעסוקתית, של רמת ההשתכרות, נותרות ללא מענה

גלעד קריב:  אני לא אתן את כל הדוגמאות, אני אזכיר רק דוגמה אחת בולטת – אותה קבוצה של עשרות אלפי אם לא מאות אלפי עובדים שעתיים במשק הישראלי

גלעד קריב:  למרות שחברי כנסת מהקואליציה ומהאופוזיציה התריעו חזור והתרע שהם אינם מקבלים מענה על בפגיעה בהם במתווה הזה, לצערי הממשלה לא נענתה להביא פתרון, אם בדמות חל"ת גמיש – צמד מילים שהאוצר רואה אותם כערעור יסודות המשק הישראלי, למרות שניתן היה להחיל את המודל הזה רק בעבור הקבוצה של העובדים השעתיים – ואם בפתרונות אחרים, שהוצעו גם על ידי ארגוני העובדים ובראשם ההסתדרות וגם על ידי ארגוני המעסיקים

גלעד קריב:       אני חושב שכולנו צריכים לשים את ליבנו לעובדה הזו שפעם אחר פעם קבוצות של עובדים, אנשים שקמים בבוקר ויוצאים לעמל יומם, בין שהם שכירים ובין שהם עצמאים, והם באמת מקבוצות העובדים המוחלשות ביותר במשק הישראלי, איכשהו הם תמיד מתחת לרדאר של משרד האוצר, של הממשלה, ולצערי של כולנו, כי בסופו של דבר אישרנו מתווה ללא מענה הולם

גלעד קריב:  מן הראוי לא לשקוט על השמרים ולומר: סיימנו את המתווה, אלא לחשוב איך אנחנו מביאים מזור לאותן קבוצות

גלעד קריב:       אחרי שאמרתי את הדברים הללו, אני אבקש רק לומר עוד דבר אחד

גלעד קריב:  אדוני היושב-ראש, אתמול אנחנו שמענו את שר האוצר בקולו בהקלטות שהודלפו לתקשורת, ואני מרשה לעצמי לומר בזהירות שהן הודלפו לא במעשה זדון אלא במהלך מכוון של סביבת שר האוצר – הקלטות שבהן שר האוצר משמיע דברים בלתי נסבלים ובלתי מתקבלים על הדעת כלפי הדרג המקצועי הבכיר במשרדו, מהיועץ המשפטי, שחוות הדעת שלו לא מעניינות את קצה הפופיק של שר האוצר של מדינת ישראל, ועד לראש אגף התקציבים

גלעד קריב:  בעניין הזה צריך לומר שאמירות מן הסוג הזה – ואני אחזור על האמירה שלי שהן לא נאמרו בחדר סגור אלא הן נאמרו באופן שהיה מכוון אל אמצעי התקשורת – האמירות הללו גם בשגרה הן אמירות נפסדות, ובשעת חירום על אחת כמה וכמה

גלעד קריב:  לא ארחיב בעניין אלא רק אומר או אציג שאלה אחת: מה עובר במוחם של אותם רפרנטים שעוסקים בענייני הכלכלה הישראלית בשלוש חברות הדירוג הבין-לאומיות אשר כבר הוציאו סימן התרעה לגבי הכלכלה הישראלית בגלל המלחמה – מה עובר בראשם כשהם שומעים או קוראים ששר האוצר של מדינת ישראל מתבטא כך נגד בכירי משרדו? האם זהו הדבר שאנחנו מצפים משר אוצר אחראי, שיודע מה גודל האתגר הכלכלי שניצב בפנינו במהלך המלחמה ולאחריה? תודה

אמיר אוחנה: תודה לחבר הכנסת גלעד קריב

אמיר אוחנה:  חברת הכנסת אפרת רייטן מרום – אינה נוכחת

אמיר אוחנה:  חבר הכנסת משה טור פז, שחרף שירותו בשירות מילואים פעיל, כפי שניתן לראות - -      

הפנים משה ארבל: אני מבקש גילוי נאות ליועצת המשפטית

אמיר אוחנה: - - הגיע לכאן

הפנים משה ארבל: הגעת מהצבא, באופן ישיר

משה טור פז: ניגוד עניינים, ניגוד עניינים

אמיר אוחנה: אני לא בטוח שיש לדבר הזה תקדים, אבל אנחנו כמובן מברכים אותך, חבר הכנסת טור פז

אמיר אוחנה:  בבקשה

משה טור פז: תודה

משה טור פז:  אדוני היושב-ראש, חבריי חברי הכנסת, את משמרת הלילה סיימתי ב-09:00 היום אי שם בדרום הארץ

משה טור פז:  הצטרפתי כאן לחבריי בירושלים לדיון בוועדת העבודה שהתחיל בשעה 11:00; בלי שינה, בלי ארוחת בוקר, ישר לדיון על תגמולי המילואים

משה טור פז:  אני אומנם חבר כנסת, אבל עכשיו ברגע זה אני מייצג יותר מ-200,000 משרתי מילואים, ובאמת, למרות שאני אולי לובש המדים היחיד כאן בחדר, המצב שלי לא מיוחד

אמיר אוחנה: יש את משמר הכנסת והסדרנים, כמובן

משה טור פז: מאות אלפים עצרו את חייהם, עזבו את הכול והלכו למשימתם להגן על המולדת, להגן עלינו

משה טור פז:  החוק הזה שמובא כאן היום הוא חוק ראוי

משה טור פז:  הוא מתקן עוול, כי הוא מגדיל את שכר המינימום המעליב ששולם לחיילי המילואים חרף כמה פעמים שניסינו בעבר לשנות אותו

משה טור פז:  אומנם ביקשתי, כפי שאמר יושב-ראש הוועדה, להכניס יום חופש שיינתן בתמורה לכל עשרה ימים, אבל כרגע הדבר לא התקבל

משה טור פז:  אני מקווה שנצליח לתקן אותו בעתיד

משה טור פז:    ישנם דברים נוספים שחברי ועדת העבודה וחברים נוספים ביקשו להכניס לטובת אנשי המילואים, ואני מבקש כאן עכשיו שלא נניח לדברים האלה; שביום שאחרי נזכור את אנשי המילואים, נזכור את עשרות האלפים שמסכנים עכשיו, ברגע זה, את חייהם בתוך רצועת עזה כדי להגן על כולנו

משה טור פז:  אנחנו מצביעים היום בעד החוק הזה, אבל זהו רק הצעד הראשון

משה טור פז:  נזכור את אנשי המילואים, נזכור את מגש הכסף שעליו ניתנת לנו יום-יום מדינת היהודים זה 34 ימים, ועוד היד נטויה

משה טור פז:  תודה רבה

אמיר אוחנה: תודה רבה לחבר הכנסת טור פז

אמיר אוחנה:  לפני שנעבור להצבעה, אני רוצה לומר כמה מילים, דווקא לציבור שאולי צופה בנו

אמיר אוחנה:  אל תתרשמו מהנוכחות הדלה של חברי הכנסת במשכן כעת

אמיר אוחנה:  החוק הזה זוכה לתמיכה רחבה מאוד של הרבה מאוד חברים שלא יכלו להיות כאן

אמיר אוחנה:  אנחנו ביום חמישי, זה לא יום שהמליאה מתכנסת בו בדרך כלל

אמיר אוחנה:  עשינו זאת באופן חריג רק מסיבה אחת: אתמול, במשך שעות של שיחות טלפוניות יחד עם אנשי הביטוח הלאומי, הבנו שככל שהחוק יעבור מוקדם יותר כך חיילי המילואים יקבלו את התגמול שלהם מוקדם יותר

אמיר אוחנה:  אילו זה לא היה כך, אז היינו ביום שני מקיימים את הדיון הזה

אמיר אוחנה:  מכאן הדחיפות, מכאן הדיון שמתקיים היום, מכאן גם הנוכחות הלא-מלאה של חברי הכנסת במשכן

אמיר אוחנה:  אבל יש חברי כנסת רבים רבים שגם אם שמם לא יופיע באופן טכני בפרוטוקול, הרי שבאופן מוסרי הם כאן איתנו בחוק הזה

אמיר אוחנה:  חלקם גם עזרו באופן פעיל ודחפו, ובהם גם מרכזת האופוזיציה מירב בן ארי ויושב-ראש הקואליציה אופיר כץ

אמיר אוחנה:       אני רוצה להודות לכל מי שלקחו חלק, לכל מי שסייעו, לכל מי שפעלו

אמיר אוחנה:  בכלל, אגב, מי שרואה את הכנסת – אני חושב שזו שעתה היפה של הכנסת

אמיר אוחנה:  חברי כנסת מהאופוזיציה ומהקואליציה גם משתפים פעולה יחד באופן פורמלי בוועדות ובחוקים, וגם, באופן בלתי פורמלי, מתגייסים כדי לקחת חלק – אם זה לא עלינו בלוויות, בשבעות, בפגישות הרבות עם משפחות החטופים, עם משפחות החללים, וגם בחמ"ל שהוקם בכנסת, שפועל כדי לסייע לחיילים מצד אחד, לשלוח להם חבילות, ולמפונים מצד שני, לשלוח להם את כל מה שהם זקוקים לו, לקשר

אמיר אוחנה:  11,000 פניות החמ"ל הזה קיבל מתחילת פעילותו, ונמצאים בו חברות וחברי הכנסת, עובדות ועובדי הכנסת, יועצים ויועצות של חברי הכנסת

אמיר אוחנה:  למעלה מ-11,000 פניות לקשר למשרדי הממשלה הרלוונטיים לעזור בחיתוך הביורוקרטיה

אמיר אוחנה:  ובאמת החוק הזה שמובא הוא דוגמה יפה לשיתוף פעולה של קואליציה ואופוזיציה, והוא דוגמה יפה למאמץ שגם הכנסת לוקחת בו חלק, במאמץ המלחמתי

אמיר אוחנה:       אנחנו נעבור כעת להצבעה

אמיר אוחנה:  סליחה, עוד מילה אחת על יושב-ראש הוועדה חבר הכנסת אייכלר, שגם נעתר לבקשתי לקיים במהירות שיא את הדיונים כדי להכין את החוק הזה ולהביא אותו כמה שיותר מוקדם, ואכן, הוא עשה זאת ביעילות רבה, במרץ רב, בשכל רב, יחד עם כל הגורמים שצריך לתכלל כדי להביא חוק כזה במהירות כל כך גדולה

אמיר אוחנה:       אנחנו נעבור כעת להצבעה

אמיר אוחנה:  ההצבעה היא בקריאה השנייה על הצעת חוק הביטוח הלאומי (תיקון מס' 238 – הוראת שעה – חרבות ברזל) (תגמולים למשרתים במילואים), התשפ"ד–2023, כנוסח הוועדה

אמיר אוחנה:  ההצבעה תהיה אלקטרונית

אמיר אוחנה:  הצבעה כעת

אמיר אוחנה: בעד סעיפים 1–3 –   11 

אמיר אוחנה: נמנעים – אין  

אמיר אוחנה: 11 בעד, אין מתנגדים ואין נמנעים

אמיר אוחנה:  אני קובע כי הצעת החוק אושרה בקריאה השנייה

אמיר אוחנה:       אנחנו נעבור כעת להצבעה בקריאה השלישית על הצעת חוק הביטוח הלאומי (תיקון מס' 238 – הוראת שעה – חרבות ברזל) (תגמולים למשרתים במילואים), התשפ"ד–2023

אמיר אוחנה:  הצבעה כעת

אמיר אוחנה: בעד החוק – 11 

אמיר אוחנה: נמנעים – אין 

אמיר אוחנה: 11 בעד, אין מתנגדים ואין נמנעים

אמיר אוחנה:  אני קובע כי הצעת חוק הביטוח הלאומי (תיקון מס' 238 – הוראת שעה – חרבות ברזל) (תגמולים למשרתים במילואים), התשפ"ד-2023, התקבלה בקריאה השנייה והשלישית, ותיכנס לספר החוקים

אמיר אוחנה:      חברי הכנסת, תם סדר-היום

אמיר אוחנה:  הישיבה הבאה תתקיים ביום שני כ"ט בחשוון התשפ"ד, 13 בנובמבר 2023, בשעה 16:00

אמיר אוחנה:  ישיבה זו נעולה